ചില തെറ്റുകൾ ചിലപ്പോൾ ശരികളെക്കാൾ മഹത്തരമാണ്: ആകാശ് തില്ലങ്കേരിയെക്കുറിച്ച് ഒരു കുറിപ്പ് | LDF|CPIM|social media|gold case|akash thillenkari|manoharan thillankeri\nആരൊക്കെ തള്ളി പറഞ്ഞാലും തള്ളി പറയുന്നവർ പ്രസ്ഥാനം വിട്ടാലും ആ കുടുംബം ചെങ്കൊടി നെഞ്ചോട് ചേർത്ത് പിടിക്കുക തന്നെ ചെയ്യും\nസ്വർണ്ണക്കടത്ത് കേസിൽ പ്രതി ചേർക്കപ്പെട്ട ആകാശ് തില്ലങ്കേരിയുടെ വിവാഹം കഴിഞ്ഞ ദിവസം നടന്നിരുന്നു. ആ വിവാഹത്തിൽ പങ്കെടുത്ത തില്ലങ്കേരി സ്വദേശിയായ മനോഹരൻ ആകാശിനെയും കുടുംബത്തെക്കുറിച്ചും പങ്കുവച്ച കുറിപ്പ് ശ്രദ്ധനേടുന്നു. രണ്ടു കേസുകളിൽ പ്രതി ചേർക്കപ്പെട്ടവൻ മാത്രമാണ് ആകാശ് എന്നും സ്വന്തം ജീവിതത്തിനും കുടുംബത്തിനും ശരീരത്തിനും ഒരു പോറൽ പോലും വരാതെ രാഷ്ട്രീയ പ്രവർത്തനം നടത്തുന്നവരുടെ കവചമായി നിൽക്കുന്ന ആകാശ് ഓരോ രക്തസാക്ഷി കുടുംബത്തിനും പ്രിയങ്കരനാകുന്നത് അതുകൊണ്ടാണെന്നും കുറിപ്പിൽ പറയുന്നു.\nread also: അമ്മയെ തേടി മാനസിക വെല്ലുവിളി നേരിടുന്ന 14 കാരിയെത്തിയത് പള്ളിയിൽ: കുട്ടിയെ ലൈംഗികമായി പീഡിപ്പിച്ച പാസ്റ്റർ അറസ്റ്റിൽ\nകുറിപ്പ് പൂർണ്ണ രൂപം,\nആകാശിന്റെ കല്യാണം കഴിഞ്ഞു . വളരെ സന്തോഷത്തോടെയാണ് പങ്കെടുത്തത് . അതിന് ഏറെ കാരണങ്ങളുണ്ട് . ആദ്യം ആകാശിന്റെ അച്ഛൻ രവിയേട്ടനെ കുറിച്ച് പറയാം .\nകുഞ്ഞുന്നാളിൽ ചുവന്ന കൊടിയും മുദ്രാവാക്യങ്ങളും തിരിച്ചറിഞ്ഞു തുടങ്ങിയ കാലത്ത് ഇ എം എസ് , എ കെ ജി, കൃഷ്ണ പിളള എന്നീ പേരുകൾക്കൊപ്പം മറ്റൊരു പേരു കൂടി ഞങ്ങൾ ഹൃദയത്തോട് ചേർത്തു വച്ചിരുന്നു . വഞ്ഞേരി രവി ,\nഅന്ന് അതാരാണെന്നൊന്നും അറിയില്ലായിരുന്നു . വീട്ടിൽ അമ്മയുടെയും അച്ഛന്റെയുമൊക്കെ സംസാരത്തിനിടയിൽ പാർട്ടിയേ പറ്റി പറയുമ്പോൾ കയറി വരാറുള്ള പേര് .\nഒരിക്കൽ അമ്മയോട് ചോദിച്ചു . ആ പേരിനേ പറ്റി . അന്ന് അമ്മ പറഞ്ഞു തന്നതിൽ നിന്നാണ് അമ്മയുടെ അമ്മാവന്റെ മകനാണെന്നറിഞ്ഞത് . പിന്നീട് ആ പേര് എവിടെ കേട്ടാലും വലിയ അഭിമാനമായിരുന്നു .\nഅടിയന്തിരാവസ്ഥയുടെ കാലത്ത് പോലീസ് തിരഞ്ഞ് വീട്ടിലെത്തിയതും , തിരഞ്ഞ് കിട്ടാതായപ്പോൾ സ്വന്തം അമ്മയുടെ മുഖത്ത് നോക്കി “കുഴി വെട്ടി വെച്ചോളൂ ശവമടക്കാൻ ” എന്ന് ആക്രോശിച്ചു പോയതും വീടിലെ സംസാരത്തിനിടയിൽ കേട്ട ഓർമ്മയുണ്ട് .\nഅന്ന് ഞങ്ങൾക്ക് , പാർട്ടിയെന്നാൽ രവിയേട്ടനായിരുന്നു . ബ്രണ്ണൻ കോളേജിൽ പഠിക്കുമ്പോൾ സ്റ്റുഡൻറ്സ് ഫെഡറേഷനിലും പിന്നീട് കെ എസ് വൈ എഫിലും പാർട്ടിയിലുമായി പ്രവർത്തിക്കുമ്പോഴും ഉയർന്ന സ്ഥാനങ്ങളോട് പിന്തിരിഞ്ഞു നിന്ന ഒരാൾ .\nഒരു പ്രദേശം മുഴുവൻ അടക്കിവാണ കമ്മാരൻ നായരുടെ കൊച്ചു മോൻ . സമ്പത്തിന്റെ സുഖ സുഷുപ്തിയിൽ കഴിയാമായിരുന്നിട്ടും പാവപ്പെട്ടവർക്ക് വേണ്ടി , പ്രസ്ഥാനത്തിന് വേണ്ടി ഓടി നടന്ന് പ്രവർത്തിച്ച ഒരാൾ . എത്ര വലിയ ഉന്നതനോടായാലും മുഖത്ത് നോക്കി പറയാനുള്ള ചങ്കൂറ്റം, അപാരമായ ധൈര്യം അതാണ് രവിയേട്ടൻ :\nഅടിയന്തിരാവസ്ഥയൊക്കെ മാറി വീട്ടിൽ കഴിഞ്ഞുരുന്ന കാലം . തില്ലങ്കേരി ക്കാർക്ക് എന്തിനും ആശ്രയിക്കാൻ പറ്റാവുന്ന ഒരത്താണി .\nനേരം വെളുക്കുമ്പോ അഞ്ചും ആറും പേരുണ്ടാവും വീട്ടിൽ പല ആവശ്യവുമായി .\nഏത് കാര്യവും ഏൽക്കും,\nമംഗലാപുരം മുതൽ തിരുവനന്തപുരം വരെയുളള ഏത് ആശുപത്രിയിൽ പോകാനും രവിയേട്ടൻ വേണം.\nപോലീസ് സ്റ്റേഷൻ , മറ്റ് ഓഫീസ് കാര്യങ്ങൾ . ദാരിദ്ര്യത്തിൽ കഴിയുന്ന നിരക്ഷരരായ ഒരു ജനതയുടെ ദൈവം .\nസ്വന്തം പോക്കറ്റിൽ നിന്നാണ് ചിലവ് മുഴുവൻ . എന്തിനും അന്ത്യമുണ്ടാവുമല്ലോ . കൈയ്യിലുള്ളതും കിട്ടാനുള്ളതുമൊക്കെ വാങ്ങി ചിലവാക്കി . പാരമ്പര്യമായി കിട്ടിയതു വരെ തീർന്നു തുടങ്ങി .\nവൈകി വിവാഹം :\nകുട്ടികൾ രണ്ടു പേർ .\nനാളുകൾ കഴിയവേ ചിലവിന് പോലും പ്രയാസം . രാഷ്ട്രീയ പ്രവർത്തനത്തിന്റെ ആകെ തുക ദാരിദ്ര്യം മാത്രം .\nമണിമാളികയിൽ കഴിയാൻ മാത്രം സമ്പത്തുണ്ടായിരുന്ന ഒരാൾ കയറി കിടക്കാൻ സൗകര്യമുളള ഒരു വീടുപോലുമില്ലാതെ !\nആരും ചോദിച്ചില്ല അവിടെ അരി വേവുന്നുണ്ടോ എന്ന് , ആരും ചോദിച്ചില്ല ആ കുടുംബം എങ്ങനെ കഴിയുന്നുവെന്ന് . ആരോടും ഒന്നും പരാതി പറഞ്ഞില്ല . പാർട്ടിയെ ഹൃദയത്തോട് ചേർത്ത് വച്ച് പട്ടിണി കിടന്ന ഒരു കുടുംബം .\nഅവിടെ പട്ടിണി കിടന്ന് വളർന്ന മക്കൾ . എന്നിട്ട് ഇപ്പോൾ ചോദിക്കുന്നു ആകാശ് എങ്ങനെ വലിയ വീടെടുത്തു ? എങ്ങനെ പണമുണ്ടാക്കി ?\nപട്ടിണി കിടക്കുമ്പോൾ ഒന്നന്വേഷിക്കാത്തവന്റെ ഈ ചോദ്യത്തിന് എന്ത് അർഹത ?\nഎന്നു മുതലാണ് നമ്മൾ മീഡിയയെ ഭയന്നു തുടങ്ങിയത്?\nആകാശിന് രണ്ട് കേസുകളുണ്ട് . രണ്ടും രാഷ്ട്രീയവുമായി ബന്ധപ്പെടുത്തി ചർച്ച ചെയ്തതാണ് . അതും പ്രതി മാത്രമാണ് . കോടതി വിധിക്കും വരെ കുറ്റവാളിയല്ല , മറ്റുളവ എയറിലുളള ആരോപണങ്ങൾ മാത്രം .എന്നിട്ടും ചാനലുകാരെ ഭയന്ന് നാം പലതും അവഗണിക്കുന്നു . അതിനിടയിൽ മറന്നു പോവുന്ന ചിലതുണ്ട് .\nഒരു ജീവിതം മുഴുവൻ ,\nഉള്ള സമ്പത്ത് മുഴുവൻ പ്രസ്ഥാനത്തിന് വേണ്ടി പ്രവർത്തിച്ച് ദരിദ്രനായി പോയിട്ടും ഊണിലും ഉറക്കത്തിലും പാർട്ടിയെ ഹൃദയത്തോട് ചേർത്തു വച്ച് ജീവിക്കുന്ന രവിയെട്ടനെ , ആ മനസിനെ .\nസ്വന്തം ജീവിതത്തിനും കുടുംബത്തിനും ശരീരത്തിനും ഒരു പോറൽ പോലും വരാതെ രാഷ്ട്രീയ പ്രവർത്തനം നടത്തുന്നവരുടെ കവചമായി നിൽക്കാൻ സ്വന്തം ജീവൻ നോക്കാതെ ചിലരുണ്ട് എന്ന ഓർമ്മ നല്ലതാണ് . പ്രതിരോധം വേണ്ടിടത്ത് അത് കൂടിയേ തീരൂ . ആകാശിനും പാർട്ടിയാണെല്ലാം . അതുകൊണ്ടാണ് ഓരോ രക്തസാക്ഷി കുടുംബത്തിനും ആകാശ് പ്രിയങ്കരനാവുന്നത് . അവരുടെ വീടുകളിൽ ആകാശെത്തുന്നത് . സുഖമന്വേഷിക്കുന്നത് .\nചില വ്യക്തികളോടുളള പ്രതികരണങ്ങൾ അസ്ഥാനത്തായെന്നത് കാണാതിരിക്കുന്നില്ല .\nപാർട്ടി പ്രവർത്തനം മൂലം തകർന്നു പോയ ഒരു കുടുംബത്തെ , അച്ഛനെ അമ്മയേ വഴിയാധാരമാക്കാതിരിക്കാൻ ആകാശ് എന്തു ചെയ്തു എന്നത് തൽക്കാലം നമുക്ക് ആകാശിന് വിടാം .\nചില തെറ്റുകൾ ചിലപ്പോൾ ശരികളെക്കാൾ മഹത്തരമാണ് ,\nഒരു കാര്യം ഉറപ്പാണ് .\nആരൊക്കെ തള്ളി പറഞ്ഞാലും തള്ളി പറയുന്നവർ പ്രസ്ഥാനം വിട്ടാലും ആ കുടുംബം ചെങ്കൊടി നെഞ്ചോട് ചേർത്ത് പിടിക്കുക തന്നെ ചെയ്യും എന്നത് .\nപാർട്ടിയേ പോലെ ഓരോ നിമിഷവും കുടുംബത്തോട് ചേർന്ന് നിൽക്കാൻ കഴിയട്ടെ എന്ന ആശംസയോടെ\nമനോഹരൻ തില്ലങ്കേരി .\n(ഇത് തികച്ചും വ്യക്തിപരമായ അഭിപ്രായം )\nLDF CPIM social media gold case akash thillenkari manoharan thillankeri


ശക്തമായ മഴയിൽ ഭാഗീകമായി തകർന്ന് വീണ വീട് സന്ദർശിച്ച് അടിയന്തിര സഹായം ഉറപ്പ് വരുത്തി നഗരസഭാ ചെയർമാൻ - EC Online TV\nHome Unlabelled ശക്തമായ മഴയിൽ ഭാഗീകമായി തകർന്ന് വീണ വീട് സന്ദർശിച്ച് അടിയന്തിര സഹായം ഉറപ്പ് വരുത്തി നഗരസഭാ ചെയർമാൻ\nശക്തമായ മഴയിൽ ഭാഗീകമായി തകർന്ന് വീണ വീട് സന്ദർശിച്ച് അടിയന്തിര സഹായം ഉറപ്പ് വരുത്തി നഗരസഭാ ചെയർമാൻ\nസ്വന്തം ലേഖകൻ സെപ്റ്റംബർ 23, 2020\nആറ്റിങ്ങൽ: നഗരസഭ 25-ാം വാർഡ് എ.സി.എ.സി നഗറിൽ 56 കാരനായ ശശിധരന്റെ പണ്ടാരവിള വീടാണ് ഭാഗീകമായി തകർന്നത്. ഇന്ന് രാത്രി7മണിയോടെ വീടിന്റെ പിൻവശത്തെ ചുമർ തകർന്ന് വീഴുകയായിരുന്നു. വീട്ടുകാർ പുറത്തായിരുന്നതിനാലാണ് വലിയൊരു ദുരന്തം ഒഴിവായത്. വാർഡ് കൗൺസിലർ എസ്.ഷീജ, വാർഡ് കമ്മിറ്റി അംഗങ്ങളായ സന്തോഷ്, സുഖിൽ തുടങ്ങിയവർ വിവരമറിയിച്ചതിനെ തുടർന്ന് നഗരസഭാ ചെയർമാൻ എം.പ്രദീപ് സ്ഥലത്തെത്തി അടിയന്തിര സഹായം ഉറപ്പ് വരുത്തുകയുമായിരുന്നു.\nശശിധരനും, സഹോദരിയും ഭർത്താവുമാണ് ഇവിടെ നിലവിൽ താമസിക്കുന്നത്. മൺ കട്ടകൾ കൊണ്ട് കെട്ടിയ വീടിന് 40 വർഷത്തിലധികം പഴക്കമുണ്ട്. വീട്ടിന്റെ ശോചനീയാവസ്ഥ മനസ്സിലാക്കിയ വാർഡ് കൗൺസിലർ നഗരസഭയുടെ ലൈഫ് പദ്ധതിയിൽ ഉൾപ്പെടുത്തി ഇവർക്ക് പുതിയ വീട് നൽകാൻ ശ്രമിച്ചിരുന്നു. എന്നാൽ വസ്തുവിന്റെ ഉടമ രാധ ഇവരുടെ6മക്കളുടെ പേരിൽ തുല്യ അവകാശം നൽകി പ്രമാണം കരാറാക്കിയിരുന്നതാണ് ലൈഫ് ഗുണഭോക്തൃ പട്ടികയിൽ ഇവരെ ഉൾപ്പെടുത്താൻ കഴിയാത്തത്. രണ്ട് വർഷം മുമ്പ് ഗൃഹനാഥയായ രാധ മരണപ്പെട്ടിരുന്നു. അതോടെ അർഹതാ പട്ടികയിൽ ഇടം നേടാതെ രണ്ട് സെന്റിൽ നിലകൊള്ളുന്ന ഈ വീട് കൂടുതൽ ജീർണതിയിലേക്ക് കൂപ്പ് കുത്തി.\nരണ്ടാഴ്ചയിലേറെയായി പെയ്യുന്ന ശക്തമായ മഴയിൽ ചുമരുകൾ നനയുകയും തുടർന്ന് ഇന്ന് രാത്രിയോടെ വീട് ഭാഗീകമായി തകർന്ന് വീഴുകയുമായിരുന്നു. നഗരസഭാ ചെയർമാൻ അടിയന്തിരമായി ഈ വിഷയത്തിൽ ഇടപെടാൻ വില്ലേജ് ഓഫീസറോട് ആവശ്യപ്പെട്ടു. കൂടാതെ വീട്ടിലെ കേടുപാടുകൾ തീർത്ത് താൽക്കാലിക താമസ സൗകര്യം ഒരുക്കാൻ സി.പി.എം, ഡി.വൈ.എഫ്.ഐ പ്രദേശിക നേതാക്കളോട് ചെയർമാൻ എം.പ്രദീപ് നിർദ്ദേശിച്ചു.\nBy സ്വന്തം ലേഖകൻ - സെപ്റ്റംബർ 23, 2020


കാലം കീഴടക്കിയ കുതിപ്പിന് 25 വയസ്സ് | Malayalam News\nകാലം കീഴടക്കിയ കുതിപ്പിന് 25 വയസ്സ്\nഹവാന - കുട്ടിക്കാലത്ത് ഉയരങ്ങളെ പേടിയായിരുന്നു ഹവിയർ സൊടോമയർക്ക്. ഉയരങ്ങൾ കീഴടക്കലായി പിന്നീട് ഹോബി. 1993 ജൂലൈ 27 ന് സ്‌പെയിനിലെ സാലമാങ്കയിൽ സൊടോമയർ കീഴടക്കിയ ഉയരം ഹൈജമ്പിൽ ഇന്നുവരെ ഒരു താരത്തിനും മറികടക്കാനായിട്ടില്ല. കാൽനൂറ്റാണ്ട് പൂർത്തിയാക്കാനൊരുങ്ങുകയാണ് ആ റെക്കോർഡ്. 2.43 മീറ്ററിന്റെയും 2.44 മീറ്ററിന്റെയും റെക്കോർഡുകൾക്കുടമയായിരുന്ന സൊടോമയർ അവ രണ്ടും തിരുത്തിയാണ് 2.45 മീറ്ററിന്റെ റെക്കോർഡിൽ ഭദ്രമായി നിലയുറപ്പിച്ചത്. അതിനും അഞ്ച് വർഷം മുമ്പ് ഇതേ സാലമാങ്കയിൽ തന്നെയാണ് സൊടോമയർ തന്റെ ആദ്യ ലോക റെക്കോർഡിന് ഉടമയായത്. 'ആളുകൾ പറയുന്നത് എന്റെ റെക്കോർഡിന് കാൽ നൂറ്റാണ്ടായെന്നാണ്. എന്നാൽ ഞാൻ ലോക റെക്കോർഡുകാരനായിട്ട് 30 വർഷമായി. പിന്നീട് ഞാൻ തന്നെ എന്റെ റെക്കോർഡുകൾ തിരുത്തുകയായിരുന്നു. 1998 ൽ ഞാൻ പിന്നിട്ട 2.43 മീറ്റർ പോലും ഇതുവരെ ആർക്കും മറികടക്കാനായിട്ടില്ല' -അമ്പതുകാരൻ പറഞ്ഞു. 2.43 മീറ്ററിനൊപ്പമെത്താൻ പോലും ഇതുവരെ ഒരാൾക്കേ സാധിച്ചിട്ടുള്ളൂ, ഖത്തറിന്റെ ലോക ചാമ്പ്യൻ മുതാസ് ബാർഷിമിന്. നാലു വർഷം മുമ്പ് ബ്രസ്സൽസിലായിരുന്നു ഇത്. തന്റെ റെക്കോർഡ് തകർക്കാൻ സൊടോമയർ ഏറ്റവും സാധ്യത കൽപിക്കുന്നത് ബാർഷിമിന് തന്നെയാണ്.\nനിരന്തര പരിശീലനങ്ങളിലൂടെയാണ് ഉയരപ്പേടി താൻ മറികടന്നതെന്ന് 1.96 മീറ്റർ ഉയരമുള്ള സൊടോമയർ പറയുന്നു. ഉയരങ്ങളിൽ നിന്ന് ചാടലായിരുന്നു പരിശീലനം. അവസാനമായി പാരച്യൂട്ടിംഗും പരിശീലിച്ചു. 1992 ൽ ഒളിംപിക് ചാമ്പ്യനും 1993 ലും 1997 ലും ലോക ചാമ്പ്യനുമായി. നാലു തവണ ഇൻഡോർ ലോക ചാമ്പ്യൻ, മൂന്നു തവണ പാനമേരിക്കൻ ഗെയിംസ് ചാമ്പ്യൻ... സൊടോമയറുടെ നേട്ടങ്ങൾ അവസാനിക്കുന്നില്ല. സൊടോമയർക്ക് മുമ്പ് അത്‌ലറ്റിക്‌സിന്റെ ഫീൽഡ് ഇനങ്ങളിൽ ക്യൂബക്ക് വലിയ പാരമ്പര്യമൊന്നുമുണ്ടായിരുന്നില്ല. ഇന്ന് വ്യാപകമായ ഫോസ്ബറി ഫ്‌ളോപ് ജമ്പിലൂടെ 1968 ൽ ഒളിംപിക് സ്വർണം നേടിയ ഡിക് ഫോസ്ബറി മാത്രമാണ് സൊടോമയറെ കൂടാതെ ഒളിംപിക്‌സിൽ കരുത്തു കാട്ടിയ യൂറോപ്യനല്ലാത്ത ഹൈജമ്പർ.\nഉത്തേജക വിലക്കിനെത്തുടർന്ന് 1999 ലെ പാനമേരിക്കൻ സ്വർണം സൊടോമയറിൽ നിന്ന് തിരിച്ചുവാങ്ങിയിരുന്നു. കൊക്കെയ്ൻ അടിച്ചതിനായിരുന്നു ഒരു വർഷത്തെ വിലക്ക്. തന്നെ കുടുക്കിയതാണെന്ന സൊടോമയറുടെ വാദത്തെ ഫിഡൽ കാസ്‌ട്രൊ ഉൾപെടെയുള്ളവർ പിന്താങ്ങിയിരുന്നു. ഇപ്പോൾ ക്യൂബൻ അത്‌ലറ്റിക്‌സ് ഫെഡറേഷന്റെ സെക്രട്ടറിയാണ് സൊടോമയർ.


അലർജി അഥവാ ചൊറിച്ചിൽ മിക്ക കുട്ടികളിലും മുതിർന്നവരിലും കണ്ടുവരുന്ന പൊതുവായ ഒരു അസുഖമാണ്. തൊലിപ്പുറത്ത് ചുവന്ന തടിച്ച് എപ്പോഴും ചൊറിഞ്ഞു കൊണ്ടിരിക്കുന്ന അവസ്ഥയാണിത്. ചിലർക്ക് ചില ഭക്ഷണസാധനങ്ങളിൽ നിന്നും ഇത്തരം അലർജി ഉണ്ടാകാം. പലപ്പോഴും രാത്രി സമയങ്ങളിൽ ആണ് ഇത്തരം ചൊറിച്ചിൽ കൂടുതലായും ഉണ്ടാകുന്നത്. പലർക്കും ഇതിനെ മരുന്ന് എടുക്കാതെ നിർവാഹമില്ലാത്ത അവസ്ഥയാണ് . ഉറങ്ങാൻ തന്നെ വളരെ ബുദ്ധിമുട്ടാണ്.\nരോഗത്തെ ചെറുക്കാൻ നമ്മുടെ ശരീരം പ്രതിരോധ കോശങ്ങൾ പുറപ്പെടുവിക്കുന്നുണ്ട്. ഇവയുടെ അമിതമായ വളർച്ചയാണ് ഇത്തരം പ്രശ്നങ്ങൾക്ക് കാരണം. എന്നാൽ ചിലരിൽ പൊടിപടലങ്ങളും ചെറിയ പ്രാണികളും ഫംഗസ്കളും അലർജി ഉണ്ടാക്കുന്നു. വീട്ടിൽ വളർത്തുന്ന മൃഗങ്ങളിൽ നിന്നും ചിലർക്ക് അലർജി ഉണ്ടാക്കുന്നുണ്ട്. വരണ്ട ചർമ്മക്കാരിലാണ് ഇത് കൂടുതലും കണ്ടുവരുന്നത്. ചിലർക്ക് ചില ഭക്ഷണസാധനങ്ങളിൽ നിന്നും അതായത് പ്രോട്ടീൻ കൂടുതലായുള്ള പ്രോൺസ്, ബീഫ് ,ഞണ്ട് എന്നിവയിൽനിന്നും അലർജി ഉണ്ടാക്കുന്നു.\nമറ്റു ചിലർക്കാകട്ടെ മഞ്ഞിൽ നിന്നും സൂര്യപ്രകാശത്തിൽ നിന്നും ഇത്തരം അലർജി ഉണ്ടാകാറുണ്ട് . ശരീരത്തിലെ വിയർപ്പ് കൂടുതൽ നേരം തങ്ങിനിൽക്കുന്നത് മൂലവും ചൊറിഞ്ഞു തടിക്കാറുണ്ട്. എന്നാൽ മറ്റു ചിലർക്ക് ചില മരുന്നിൽ നിന്നും ഉണ്ടാകാറുണ്ട്. രക്തത്തിൽ അലർജിക്ക് എത്രത്തോളമുണ്ടെന്ന് ബ്ലഡ് ടെസ്റ്റിലൂടെ കണ്ടെത്തി അതിനെ കൃത്യമായ ചികിത്സ നടത്തുന്നതിലൂടെ ഇതിനെ പ്രതിരോധിക്കാൻ സാധിക്കും.\nമറ്റൊരു മാർഗ്ഗം എന്നു പറയുന്നത് ചൊറിച്ചിൽ അനുഭവപ്പെടുന്ന സമയത്ത് അവിടെ മാന്താതിരിക്കുക. അങ്ങനെ ചെയ്താൽ അത് കൂടുതൽ അണുബാധയ്ക്ക് ഇടയാക്കും. പിന്നെയുള്ളത് ആ ഭാഗത്ത് തണുത്ത വെള്ളം ഉപയോഗിച്ച് കഴുകുക എന്നതാണ്. കൂടുതൽ അറിയുന്നതിനായി വീഡിയോ കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.


ബെന്‍ലിeഇലക്ട്രിക് സ്‌കൂട്ടറിന്റെ പരീക്ഷണയോട്ടം ആരംഭിച്ച് ഹോണ്ട; അവതരണം 2021 ഓടെ? - Malayalam DriveSpark\nബെന്‍ലിeഇലക്ട്രിക് സ്‌കൂട്ടറിന്റെ പരീക്ഷണയോട്ടം ആരംഭിച്ച് ഹോണ്ട; അവതരണം 2021 ഓടെ?\nUpdated: Saturday, June 5, 2021, 17:43 [IST]\nഓരോ ദിവസം കഴിയുന്തോറും രാജ്യത്ത് ഇലക്ട്രിക് മോട്ടോര്‍സൈക്കിളുകളിലേക്കും സ്‌കൂട്ടറുകളിലേക്കും മാറുന്ന ഉപഭോക്താക്കളുടെ എണ്ണം വര്‍ധിക്കുന്നുവെന്നാണ് റിപ്പോര്‍ട്ട്.\nവര്‍ദ്ധിച്ചുവരുന്ന ഇന്ധന വിലയും ശുദ്ധവും സുരക്ഷിതവുമായ അന്തരീക്ഷത്തിന്റെ ആവശ്യകതയും കണക്കിലെടുക്കുമ്പോള് ഇന്ത്യയിലെ ഓരോ ഇരുചക്ര വാഹന നിര്‍മാതാക്കളും മുന്നോട്ട് പോകുന്ന ഈ പുതിയ പ്രവണതയ്ക്ക് കാരണമാകുന്നു. ജാപ്പനീസ് ബ്രാന്‍ഡായ ഹോണ്ടയില് നിന്നുള്ള ഒരു ഇലക്ട്രിക് സ്‌കൂട്ടറാണ് ബെന്‍ലി e.\nഓട്ടോമോട്ടീവ് റിസര്‍ച്ച് അസോസിയേഷന് ഓഫ് ഇന്ത്യ (ARAI) മോഡല് രാജ്യത്ത് പരീക്ഷിച്ചു കൊണ്ടിരിക്കുകയാണ്. 2019-ലാണ്,4ഇലക്ട്രിക് മോഡലുകള് അടങ്ങിയ ബെന്‍ലിeസീരീസ് ഹോണ്ട വെളിപ്പെടുത്തിയത്. ബെന്‍ലിe1, ബെന്‍ലിe1 പ്രോ, ബെന്‍ലിeII, ബെന്‍ലിeII പ്രോ എന്നിങ്ങനെയാണ് ആ മോഡലുകള്.\nMOST READ: 1.50 ലക്ഷം രൂപ വരെ ആനുകൂല്യം, ജൂൺ മാസത്തെ പ്രത്യേക ഓഫറുകൾ പ്രഖ്യാപിച്ച് ഹ്യുണ്ടായി\nഇവയില്, ബെന്‍ലിe1 നെ ക്ലാസ് 1 കാറ്റഗറി2ആയി തരം തിരിച്ചിരിക്കുന്നു. ബെന്‍ലിeII ക്ലാസ്2കാറ്റഗറി3ആയി തരം തിരിച്ചിരിക്കുന്നു. മുന്‍വശത്ത് വലിയ സ്റ്റോറേജ് ബാസ്‌ക്കറ്റ്, ഒരു വലിയ റിയര് കാരിയര്, നക്കിള് ഗാര്‍ഡുകള്, ഫുട്ട് ബ്രേക്ക് സിസ്റ്റം എന്നിവ സ്റ്റാന്‍ഡേര്‍ഡായി മോഡലുകള്‍ക്ക് ലഭിക്കുന്നു.\nദൈനംദിന പിക്കപ്പ്, ഡെലിവറി സേവനങ്ങള്‍ക്കായുള്ള ബിസിനസ്സ് ഉപയോഗത്തിനായി സംവിധാനം ചെയ്ത മോഡലാണ് ഹോണ്ട ബെന്‍ലി e. എല്‍ഇഡി ഹെഡ്‌ലാമ്പ്, ഡിജിറ്റല് ഇന്‍സ്ട്രുമെന്റ് ക്ലസ്റ്റര്, ആക്‌സസറി പവര് സോക്കറ്റ് എന്നിവയും മോഡലിന്റെ സവിശേഷതയാണ്.\nMOST READ: ക്യാപ്ച്ചറിന്റെ ഇ-ടെക് ഹൈബ്രിഡ് പതിപ്പിനെ അവതരിപ്പിച്ച് റെനോ\nപിക്കപ്പിനും ഡെലിവറി ഉപയോഗത്തിനുമായി സംവിധാനം ചെയ്യുന്നതിനാല്, ഇതിന് ഫ്‌ലാറ്റ് റിയര് ഡെക്കും മുന്‍വശത്ത് വലിയ കൊട്ടയും ഘടിപ്പിക്കും. ഏകദേശം 60 കിലോഗ്രാം വരെ ഭാരം വഹിക്കാന് കഴിയുമെന്നും റിപ്പോര്‍ട്ടില് പറയുന്നു.\nറോസ് വൈറ്റിന്റെ ഒറ്റ കളര് സ്‌കീമിലാണ് ഹോണ്ട ബെന്‍ലിeഅവതരിപ്പിച്ചിരിക്കുന്നത്. ഒരു റിവേഴ്‌സ് അസിസ്റ്റ് ഫംഗ്ഷനോടുകൂടിയാണ് ഇത് വരുന്നത്, അതിനാല് സ്‌കൂട്ടറിനെ ഒരു ഇടുങ്ങിയ പ്രദേശത്തും ഒരു ചെരിഞ്ഞ പ്രതലത്തിലും തിരിക്കാന് റൈഡറിനെ സഹായിക്കുന്നു.\n12 ഇഞ്ച് നിലവാരത്തില് 90/90 സെക്ഷന് ടയറും 110/90 സെക്ഷന് ടയറുള്ള 10 ഇഞ്ച് പിന് ടയറുകളിലാണ് സ്‌കൂട്ടര് വരുന്നത്. 125-130 കിലോഗ്രാം ആണ് കര്‍ബ് ഭാരം, സംയോജിത ബ്രേക്കിംഗ് സിസ്റ്റം (CBS) സ്റ്റാന്‍ഡേര്‍ഡായി വാഗ്ദാനം ചെയ്യുന്നു.\nരണ്ട് മോട്ടോര് ഓപ്ഷനുകളിലാണ് ഹോണ്ട, ബെന്‍ലിeസീരീസ് വാഗ്ദാനം ചെയ്യുന്നത്. 13 Nm torque നിര്‍മ്മിക്കുന്ന 2.8 കിലോവാട്ട് (3.8 PS) ഇലക്ട്രിക് മോട്ടോര് വഴിയാണ് ബെന്‍ലി e, I പ്രോ എന്നിവയ്ക്ക് പവര് ലഭിക്കുന്നത്.\n30 കിലോമീറ്ററാണ് പരമാവധി വേഗത. പൂര്‍ണ ചാര്‍ജില് 87 കിലോമീറ്റര് വരെ ശ്രേണിയും വാഗ്ദാനം ചെയ്യുന്നു. ഹോണ്ട ബെന്‍ലിeII, II പ്രോ എന്നിവ 4.2 കിലോവാട്ട് (5.7 HP) ഇലക്ട്രിക് മോട്ടോര് 15 Nm torque വാഗ്ദാനം ചെയ്യുന്നു. 60 കിലോമീറ്ററാണ് ഈ മോഡലിന്റ പരമാവധി വേഗത.\nപൂര്‍ണ ചാര്‍ജില് 43 കിലോമീറ്റര് വരെ ശ്രേണിയും വാഗ്ദാനം ചെയ്യുന്നു. മൊബൈല് പവര് പായ്ക്ക് (MPP) എന്ന് വിളിക്കുന്ന രണ്ട് 48V ലിഥിയം അയണ് ബാറ്ററികള് ഓരോ മോട്ടോറുകള്‍ക്കും പവര് നല്‍കുന്നു, അവ വേര്‍പെടുത്താവുന്നതും മാറ്റാവുന്നതുമാണ്.\nസമര്‍പ്പിത ചാര്‍ജറുകള് വഴി ബാറ്ററികള് വേര്‍പെടുത്താനും പവര് ചെയ്യാനും കഴിയും. റിവേഴ്സ് അസിസ്റ്റ് സവിശേഷതയ്ക്കൊപ്പം ബെന്‍ലി e, I പ്രോ എന്നിവയ്ക്ക് 30 കിലോഗ്രാം ചരക്കുകളും ബെന്‍ലിeII, II പ്രോയ്ക്ക് 60 കിലോഗ്രാം വരെ ചരക്കുകള് വഹിക്കാന് സാധ്യമാണെന്ന് കമ്പനി അവകാശപ്പെടുന്നു.\nHonda BenlyeElectric Scooter Spied Testing In India, Find Here All Details. Read in Malayalam.


സുഗതകുമാരിയുടേത് മാനവികത കവിതയിലും ജീവിതത്തിലും നിറഞ്ഞ വ്യക്തിത്വം: മുഖ്യമന്ത്രി പിണറായി വിജയന് -\nസുഗതകുമാരിയുടേത് മാനവികത കവിതയിലും ജീവിതത്തിലും നിറഞ്ഞ വ്യക്തിത്വം: മുഖ്യമന്ത്രി പിണറായി വിജയന്\nസാഹിത്യരചനകള് കൊണ്ട് മാത്രമല്ല അഗതികളുടെ പുനരധിവാസ പ്രവര്‍ത്തനങ്ങളിലൂടെയും പരിസ്ഥിതി സംരക്ഷണത്തിലൂടെയും സ്ത്രീപക്ഷ നിലപാടുകളിലൂടെയും ശ്രദ്ധേയമായ വ്യക്തിത്വമായിരുന്നു സുഗതകുമാരിയുടെതെന്ന് മുഖ്യമന്ത്രി പിണറായി വിജയന്. സുഗതകുമാരിയുടെ ഒന്നാം ചരമവാര്‍ഷികത്തോടനുബന്ധിച്ച് അയ്യങ്കാളി ഹാളില് സംഘടിപ്പിച്ച അനുസ്മരണ സമ്മേളനത്തില് സന്ദേശം നല്‍കുകയായിരുന്നു മുഖ്യമന്ത്രി.\nഒരു വിഭാഗത്തെയും അരികുവല്‍ക്കരിച്ചുകൊണ്ട് രാഷ്ട്രത്തിന് നിലനില്‍പ്പില്ലെന്ന് വിശ്വസിച്ച നിലപാടായിരുന്നു സുഗതകുമാരിയുടേതെന്നു മുഖ്യമന്ത്രി പറഞ്ഞു. മതത്തിന്റെയും മറ്റും അടിസ്ഥാനത്തില് പലരെയും പുറത്താക്കാന് ശ്രമിക്കുന്നവര്‍ക്കുള്ള മറുപടി കൂടിയായിരുന്നു ഇതെന്നും മുഖ്യമന്ത്രി പറഞ്ഞു.\nസൂഗതകുമാരിക്കു സമുചിതമായ സ്മാരകം നിര്‍മിക്കുന്നത്തിന്റെ പ്രാരംഭ പ്രവര്‍ത്തനങ്ങള് സര്‍ക്കാര് ആരംഭിച്ചതായി ചടങ്ങ് ഉദ്ഘാടനം ചെയ്ത് പൊതു വിദ്യാഭ്യാസ മന്ത്രി വി. ശിവന്‍കുട്ടി പറഞ്ഞു.\nഗായകന് ജി.വേണുഗോപാല് ‘പവിഴമല്ലി’ എന്ന സുഗതകുമാരിയുടെ കവിത ആലപിച്ചു. വി.കെ പ്രശാന്ത് എം.എല്.എ, മുന് സ്പീക്കര് എം വിജയകുകാര്, കാനം രാജേന്ദ്രന്, കവി മധുസൂദനന് നായര്, സുഗതകുമാരിയുടെ മകളും അഭയ സെക്രട്ടറിയുമായ ലക്ഷ്മിദേവി, അഭയ ജോയിന്റ് സെക്രട്ടറി ഡോ. എം.ആര് തമ്പാന്, പ്രസിഡന്റ് പി.എ. അഹമ്മദ്, ട്രഷറര് ഡെയ്സി ജേക്കബ് എന്നിവരും ചടങ്ങില് പങ്കെടുത്തു.\nരാഷ്ട്രപതി ശ്രീപത്മനാഭസ്വാമി ക്ഷേത്രത്തില് ദര്‍ശനം നടത്തി\nഒമൈക്രോണ് രോഗികള് 300 കടന്നു: ജാഗ്രത വര്‍ധിപ്പിക്കണമെന്ന് പ്രധാനമന്ത്രി


Thu Aug 22 2019 04:17:26 GMT+0530 (IST)\nഅരുണാചല് പ്രദേശിലെ വനപ്രദേശത്തുള്ള ഒരേയൊരു വോട്ടര്‍ക്ക് വേണ്ടി ഉദ്യോഗസ്ഥര് യാത്ര ചെയ്തത് നാല് ദിവസം. താണ്ടിയത് 483 കിലോമീറ്റര്. മലമ്പാതകളും ഇളകുന്ന പാലങ്ങളും താണ്ടി ദീര്‍ഘദൂരം നടന്നുള്ള യാത്ര.\nMTP18 April 2019 12:16 PM GMT\nമലോഗാം: ലോകത്തെ ഏറ്റവും വലിയ ജനാധിപത്യ രാജ്യത്തെ ഓരോ വോട്ടര്‍ക്കും തങ്ങളുടെ സമ്മതി ദാനാവകാശം വിനിയോഗിക്കുന്നതിനുള്ള സൗകര്യമൊരുക്കുന്നതിന് പോളിങ് ഉദ്യോഗസ്ഥര് താണ്ടുന്നത് സങ്കല്‍പ്പിക്കാവുന്നതിനും അപ്പുറമുള്ള കടമ്പകള്. അരുണാചല് പ്രദേശിലെ വനപ്രദേശത്തുള്ള ഒരേയൊരു വോട്ടര്‍ക്ക് വേണ്ടി ഉദ്യോഗസ്ഥര് യാത്ര ചെയ്തത് നാല് ദിവസം. താണ്ടിയത് 483 കിലോമീറ്റര്. മലമ്പാതകളും ഇളകുന്ന പാലങ്ങളും താണ്ടി ദീര്‍ഘദൂരം നടന്നുള്ള യാത്ര.\nഒരേ സമയം, ആവേശവും ഭീതിയും ജനിപ്പിക്കുന്നതായിരുന്നു ആ യാത്രയെന്ന് പോളിങ് ഉദ്യോഗസ്ഥരില് ഒരാളായ ഗമ്മര് ബാം പറഞ്ഞു. ആകെയുള്ള ഒരു വോട്ടര് എത്തിയാല് 100 ശതമാനം പോളിങ്. ഇല്ലെങ്കില് പൂജ്യം ശതമാനം. ഏപ്രില് 11ന് ആദ്യ ഘട്ട പോളിങിന്റെ രണ്ട് ദിവസം മുമ്പാണ് ബാമിന്റെയും സംഘത്തിന്റെയും യാത്ര ആരംഭിച്ചത്. 3,600 അടി ഉയരത്തിലുള്ള മലമുകളിലെ ജില്ലാ ആസ്ഥാനമായ ഹവായിയില് ആയിരുന്നു യാത്രയുടെ തുടക്കം. രണ്ട് സെറ്റ് വോട്ടിങ് യന്ത്രങ്ങള്, കടലാസ് കെട്ടുകള്, ബക്കറ്റ്, ബാറ്ററിയില് പ്രവര്‍ത്തിക്കുന്ന വിളക്ക് എന്നിവയുമായായിരുന്നു യാത്ര.\nപൊട്ടിപ്പൊളിഞ്ഞ റോഡില് തുടങ്ങിയ യാത്ര ഉച്ചകഴിഞ്ഞതോടെ കഷ്ടിച്ച് ഒരാള്‍ക്ക് മാത്രം കടന്നുപോകാവുന്ന കാട്ടുപാതയിലൂടെയായി. കാട്ടുചെടികളും മരക്കമ്പുകളും വകഞ്ഞു മാറ്റി പാമ്പുകളുണ്ടോ എന്ന് ശ്രദ്ധിച്ച് ഓരോ അടിയിലും അപകടം പതിയിരിക്കുന്ന നീക്കം.\nമലകയറുന്നതിനിടയിലാണ് അവര് ആ വിവരം അറിഞ്ഞത്. തങ്ങള് ഇത്രയും ദൂരം തേടിയെത്തിയ സൊകേല തയാങ് എന്ന വോട്ടര് ഗ്രാമത്തില് ഇല്ല. എന്നാല്, ബാം നിരാശനായില്ല. റോഡരികില് തന്നെ പോളിങ് ബൂത്ത് ഒരുക്കുകയും തങ്ങള് എത്തിയ വിവരം തയാങിനെ അറിയിക്കാന് ഗ്രാമീണരെ ചട്ടം കെട്ടുകയും ചെയ്തു.\nടോയ്‌ലറ്റോ വൈദ്യുതിയോ സെല്‍ഫോണ് സിഗ്നലോ ഇല്ലാതെ രാത്രി കഴിച്ചുകൂട്ടി. മുളങ്കമ്പ് വിരിച്ച തറയില് ഉറക്കം. രാവിലെ ഏഴ് മണിയോടെ വോട്ടെടുപ്പിനുള്ള സൗകര്യങ്ങള് പൂര്‍ത്തിയാക്കി ഒരേയൊരു വോട്ടര്‍ക്ക് വേണ്ടിയുള്ള കാത്തിരിപ്പ്. ഭയപ്പെട്ടതു പോലെ സൊകേല തയാങ് നിരാശപ്പെടുത്തിയില്ല. 8.30ഓടെ അല്‍പ്പം കഷ്ടപ്പെട്ടാണെങ്കിലും ആ 42കാരി തന്റെ ജനാധിപത്യ അവകാശം ഉപയോഗിക്കാന് എത്തി. രോഗിയായ മാതാവിനെ സന്ദര്‍ശിക്കാന് പോയ തയാങ് 125 മൈല് താണ്ടിയാണ് വോട്ട് ചെയ്യാന് വേണ്ടി മാത്രമായി എത്തിയത്.\nഉദ്യോഗസ്ഥര് വീഡിയോ റെക്കോഡ് ചെയ്യുന്നതിനിടെ തയാങ് ബൂത്തിലേക്ക് പ്രവേശിച്ചു. തിരിച്ചറിയല് കാര്‍ഡ് കാണിച്ച് വിരലില് മഷി പുരട്ടി. തൊട്ടടുത്ത് സ്ഥാപിച്ച പ്ലൈവുഡ് കഷണത്തിന് അപ്പുറത്തുള്ള വോട്ടിങ് യന്ത്രത്തില് വിരലമര്‍ത്തി. രണ്ട് മിനിറ്റ് കൊണ്ട് എല്ലാം അവസാനിച്ചു.\nഇത്രയും കഷ്ടപ്പെട്ട് വോട്ട് ചെയ്തിട്ടും തന്റെ പ്രദേശത്ത് യാതൊരു വികസനവും വരാത്തതിന്റെ സങ്കടം പങ്കുവച്ച് ഉദ്യോഗസ്ഥരോടൊപ്പം സെല്‍ഫിയെടുത്ത് നന്ദി പറഞ്ഞ് അവര് മടങ്ങി. സൊകേല തയാങിന്റെ പണി രണ്ട് മിനിറ്റ് കൊണ്ട് തീര്‍ന്നെങ്കിലും ബാമിനും സംഘത്തിനും ഇനിയും പണികളൊരു പാട് ബാക്കിയാണ്. വോട്ടിങ് കഴിഞ്ഞെങ്കിലും ഔദ്യോഗികമായി വോട്ടിങ് തീരുന്ന സമയമായ അഞ്ച് മണിവരെ പോളിങ് ബൂത്ത് തുറന്നിരിക്കണം. രേഖകള് ശരിയാക്കണം. 67 ഇനങ്ങള് ഉള്‍പ്പെടുന്ന ചെക്ക് ലിസ്റ്റ് ഒത്തുനോക്കണം. വോട്ടിങ് മെഷീന് നാല് തവണ സീല് ചെയ്യണം. പെന്‍സിലുകളുടെ വരെ കണക്കെടുക്കണമെന്ന് ചിരിച്ചു കൊണ്ട് ബാം പറഞ്ഞു.\nഎല്ലാം ശരിയാക്കിയ ശേഷം അവര് വീണ്ടും മലയിറങ്ങി. വീണ്ടും രണ്ടു ദിവസത്തെ യാത്ര. പക്ഷേ, ഇക്കുറി തങ്ങളുടെ ദൗത്യം പൂര്‍ത്തിയാക്കിയ ചാരിതാര്‍ഥ്യത്തോടെ.\nonly one voter arunachal pradesh loksabha election 2019 Sokela Tayang\nതുഷാര് വെള്ളാപ്പള്ളി അറസ്റ്റില്\n21 Aug 2019 7:07 PM GMT\nചിദംബരത്തെ സിബിഐ ആസ്ഥാനത്ത് ചോദ്യം ചെയ്യുന്നു; ഇന്ന് കോടതിയില് ഹാജരാക്കും\n21 Aug 2019 6:59 PM GMT\nസയ്യിദ് ശഹാബുദ്ദീന്റെ സ്മരണാര്‍ത്ഥം പുരസ്‌കാരം ഏര്‍പ്പെടുത്തി പോപുലര് ഫ്രണ്ട്\n21 Aug 2019 6:11 PM GMT\nകാംപസ് ഫ്രണ്ട് പ്രവര്‍ത്തകര്‍ക്ക് നേരെ എസ്എഫ്‌ഐ, ഡിവൈഎഫ്‌ഐ അക്രമം\n21 Aug 2019 5:38 PM GMT\nകേന്ദ്രസർക്കാർ പ്രത്യേക പദവി റദ്ദാക്കിയ ശേഷമുള്ള കശ്മീർ; ഫോട്ടോ സ്റ്റോറി\n21 Aug 2019 3:35 PM GMT\nതുണി വ്യവസായവും പ്രതിസന്ധിയിൽ; ജോലി നഷ്ടമാകുക 3കോടി പേർക്ക്, പത്രപരസ്യവുമായി വ്യവസായികൾ\n21 Aug 2019 3:01 PM GMT\n'രൂപയ് കാര്‍ഡ്' യുഎഇയിലേക്കും\nസപ്തംബര് രണ്ടാം തിയ്യതിയിലെ ഓണപ്പരീക്ഷ മാറ്റിവച്ചു


p jayarajan: അപായശ്രമം ഉണ്ടായേക്കാം; പി ജയരാജന് സുരക്ഷ വർധിപ്പിക്കും - cpm leader p jayarajan latest news | Samayam Malayalam\ncpm leader p jayarajan latest news\nഅപായശ്രമം ഉണ്ടായേക്കാം; പി ജയരാജന് സുരക്ഷ വർധിപ്പിക്കും\nJibin George | Samayam Malayalam | Updated: 22 Apr 2021, 08:18:00 AM\nഅപായശ്രമം ഉണ്ടാകുനുള്ള സാഹചര്യം കൂടുതലാണെന്ന റിപ്പോർട്ടുകളെ തുടർന്നാണ് സിപിഎം സംസ്ഥാന സമിതി അംഗവും കണ്ണൂർ മുൻ ജില്ലാ സെക്രട്ടറിയുമായ പി ജയരാജന് സുരക്ഷ വർധിപ്പിക്കാൻ പോലീസ് നീക്കം നടത്തുന്നത്\nപി ജയരാജന് സുരക്ഷ വർധിപ്പിക്കും.\nഅപായശ്രമം ഉണ്ടായേക്കാമെന്ന് റിപ്പോർട്ട്.\nഉത്തരമേഖല ഐജി നിർദേശം നൽകി.\nതിരുവനന്തപുരം: സിപിഎം സംസ്ഥാന സമിതി അംഗവും കണ്ണൂർ മുൻ ജില്ലാ സെക്രട്ടറിയുമായ പി ജയരാജന് സുരക്ഷ വർധിപ്പിക്കും. പാനൂരിലെ മുസ്ലീം ലീഗ് പ്രവർത്തകർ മൻസൂറിൻ്റെ കൊലപാതകത്തിന് ശേഷം ഭീഷണി ശക്തമായ സാഹചര്യത്തിലാണ് അധിക സുരക്ഷ ഏർപ്പെടുത്താനുള്ള നൽകാൻ തീരുമാനമായതെന്ന് മാതൃഭൂമി റിപ്പോർട്ട് ചെയ്‌തു.\nസംസ്ഥാനത്ത് വാക്സിൻ സൗജന്യമായിരിക്കും; വാക്സിനേഷന് ഓൺലൈൻ ബുക്കിങ് സംവിധാനം ഒരുക്കും: മുഖ്യമന്ത്രി\nഅപായശ്രമം ഉണ്ടാകുനുള്ള സാഹചര്യം കൂടുതലാണെന്നാണ് ഇൻ്റലിജൻസിൻ്റെയും സ്‌പെഷ്യൽ ബ്രാഞ്ചിൻ്റെയും റിപ്പോർട്ട്. പോലീസ് സംരക്ഷണം ഉറപ്പാക്കാൻ ഉത്തരമേഖല ഐജി അശോക് യാദവ് നിർദേശിച്ചെങ്കിലും ജയരാജൻ ആവശ്യം തള്ളിയിരുന്നു.\nജയരാജൻ്റെ സുരക്ഷയിൽ ശ്രദ്ധ വേണമെന്നും യാത്രകളിൽ ആവശ്യമായ സുരക്ഷയ നൽകണമെന്നും കാസർകോട്, കണ്ണൂർ, കോഴിക്കോട് ജില്ലകളിലെ പോലീസ് ഉദ്യോഗസ്ഥർക്ക് അശോക് യാദവ് നിർദേശം നൽകി. എന്നാൽ അധിക സുരക്ഷ വേണ്ടെന്ന നിലപാടിൽ ഉറച്ച് നിൽക്കുകയാണ് ജയരാജൻ. തലശേരി പാട്യത്തെ അദ്ദേഹത്തിന്റെ വീട്ടിൽ കൂടുതൽ പോലീസിനെ നിയോഗിച്ചതിനോട് അദ്ദേഹം എതിർപ്പ് പ്രകടിപ്പിച്ചിരുന്നു.\nപിതാവിന് ഗുരുതര രോഗം തൊട്ടടുത്ത് വേണം; ജാമ്യം തേടി ബിനീഷ് കോടതിയിൽ\nനിലവിൽ രണ്ട് ഗൺമാന്മാർ ജയരാജൻ്റെ സുരക്ഷയ്‌ക്കായുണ്ട്. ലീഗ് പ്രവർത്തകൻ മൻസൂറിൻ്റെ കൊലപാതകത്തിന് ശേഷം ജയരാജനെതിരെ ഭീഷണി ശക്തമായെന്നാണ് പോലീസ് വ്യക്തമാക്കുന്നത്. കതിരൂർ മനോജ് വധക്കേസിൽ ആർഎസ്എസിൽ നിന്നും ഭീഷണിയുള്ളതായി റിപ്പോർട്ടുകളുമുണ്ട്.\nകേന്ദ്രത്തിന്റെ സൗജന്യം പ്രതീക്ഷിച്ചാണോ സൗജന്യ വാക്സിൻ പ്രഖ്യാപനം നടത്തിയത്; മുഖ്യമന്ത്രിയോട് വി മുരളീധരൻ ആര്‍ട്ടിക്കിള് ഷോ\nസിപിഎം മൻസൂർ വധക്കേസ് മുസ്ലീം ലീഗ് പി ജയരാജൻ panoor mansoor murder case p jayarajan police protection p jayarajan intelligence report p jayarajan IG Ashok Yadav cpm and ldf\nWeb Title : cpm leader p jayarajan latest news


ശ്രീ.എം ആര്.എസ്.എസ്സല്ല; ആള് ദൈവവുമല്ല, വി.ടി ബല്‍റാമിനെ വിമര്‍ശിച്ച് പി.ജെ കുര്യന് • Suprabhaatham\nMarch 4, 2021 | 7:18 pm IST\nതിരുവനന്തപുരം: യോഗ സെന്റര് നിര്‍മിക്കാന് ശ്രീ.എമ്മിന് സര്‍ക്കാര് ഭൂമി അനുവദിച്ച് സംബന്ധിച്ച് വി.ടി ബല്‍റാമിന്റെ ഫേസ്ബുക്ക് കുറിപ്പിനെ വിമര്‍ശിച്ച് മുതിര്‍ന്ന കോണ്‍ഗ്രസ് നേതാവ് പി.ജെ കുര്യന്. ശ്രിഎമ്മിനെ ആര്.എസ്.എസ് സഹയാത്രികനെന്നും ആള് ദൈവമെന്നും വിശേഷിപ്പിച്ച എം.എല്.എയുടെ വാക്കുകള് അദ്ദേഹത്തെ അറിയുന്ന എല്ലാവരെയും വേദനിപ്പിക്കുമെന്ന് പി.ജെ കുര്യന് ഫേസ്ബുക്കില് പറഞ്ഞു.\nഒരു എം.എല്.എ ആയ ബല്‍റാം മറ്റുള്ളവരെ വിധിക്കുന്നതില് കുറേക്കൂടി വസ്തുതാപരം ആകേണ്ടതാണെന്നും ശ്രീ.എം നെക്കുറിച്ചുള്ള വസ്തുതാപരമല്ലാത്ത പരാമര്‍ശങ്ങള് ബല്‍റാം തിരുത്തുമെന്നാണ് പ്രതീക്ഷിക്കുന്നതെന്നും കുര്യന് കുറിപ്പില് വ്യക്തമാക്കി. അത്തരമൊരു നടപടി ശ്രീ.എമ്മിന്റെ ആയിരക്കണക്കിന് ആരാധകരുടെ ഹൃദയത്തിലെ മുറിവ് ഉണക്കാന് ആവശ്യമാണ്. ഞാന് ഇത്രയും എഴുതിയതുകൊണ്ട് ഒരു പക്ഷെ എനിക്കെതിരെ സോഷ്യല് മീഡിയ ആക്രമണം ഉണ്ടായേക്കാം. ഞാനത് ഗൗനിക്കുന്നില്ല എന്നു പറഞ്ഞുകൊണ്ടാണ് കുറിപ്പ് അവസാനിക്കുന്നത്.\nസംസ്ഥാന ഗവണ്മെന്റ് ശ്രീ.എം ന് യോഗ സെന്റര് തുടങ്ങാന് സ്ഥലം അനുവദിച്ചതിന് വിമര്‍ശിച്ചുകൊണ്ടുള്ള ശ്രീ.വി.ടി ബല്‍റാം എം.എല്.എയുടെ ഫെയ്‌സ് ബുക്ക് പോസ്റ്റ് എന്റെ ഒരു സുഹൃത്ത് വാട്‌സ് ആപ്പില് തന്നത് വായിച്ചു.\nസര്‍ക്കാര് ഭൂമി നല്‍കിയതിനെ വിമര്‍ശിക്കുവാന് ശ്രീ.ബല്‍റാമിന് എല്ലാ അവകാശവും ഉണ്ട്. അതിനെ ഞാന് ചോദ്യം ചെയ്യുന്നില്ല. എന്നാല് ശ്രീഎം-നെ ‘ആള് ദൈവമെന്നും ആര്.എസ്.എസ് സഹയാത്രികനെന്നും’ വിശേഷിപ്പിച്ചത് ശ്രീ.എം- നെ അറിയാവുന്നവര്‍ക്കെല്ലാം വേദന ഉണ്ടാക്കുന്നതാണ്.\nഎനിക്ക് ശ്രീ.എം മായി നല്ല പരിചയമുണ്ട്. ഞാന് വളരെ ബഹുമാനിക്കുന്ന ഒരു വ്യക്തിത്വമാണ് അദ്ദേഹം. അദ്ദേഹത്തെ ഞാന് പല പ്രാവശ്യം സന്ദര്‍ശിച്ചിട്ടുണ്ട്. അദ്ദേഹം എന്റെ ഭവനത്തിലും ഒരു തവണ വന്നിട്ടുണ്ട്. അദ്ദേഹത്തിന്റെ എകതായാത്രയില് ഞാന് പങ്കെടുത്തിട്ടുമുണ്ട്. അദ്ദേഹം ആള് ദൈവവുമല്ല ആര്.എസ്.എസ് ഉം\nഅല്ല. എല്ലാ മതങ്ങളെയും ആദരിക്കുകയും ബഹുമാനിക്കുകയും ചെയ്യുന്ന മതേതര വാദിയാണ്. ഭാരതീയ ദര്‍ശനങ്ങളില് പാണ്ഡിത്യവും ഭാരതീയ സംസ്‌കാരത്തോട് ആദരവും, പ്രതിബദ്ധതയും ഉണ്ട് എന്നതുകൊണ്ട് ഒരാള് ആര്.എസ്.എസ് ആകുമോ ?. ആധ്യാത്മിക പ്രഭാഷണം നടത്തുകയും ആധ്യാത്മിക ജീവിതം നയിക്കുകയും ചെയ്യുന്നതുകൊണ്ട് ഒരാള് ആള് ദൈവം ആകുമോ?.\nഒരു എം.എല്.എആയ ശ്രീ.ബല്‍റാം മറ്റുള്ളവരെ വിധിക്കുന്നതില് കുറേക്കൂടി വസ്തുതാപരം ആകേണ്ടതായിരുന്നു. ശ്രീ.എം നെക്കുറിച്ചുള്ള വസ്തുതാപരമല്ലാത്ത പരാമര്‍ശങ്ങള് ബല്‍റാം തിരുത്തുമെന്ന് ഞാന് പ്രതീക്ഷിക്കുന്നു. അത്തരമൊരു നടപടി ശ്രീ.എമ്മിന്റെ ആയിരക്കണക്കിന് ആരാധകരുടെ ഹൃദയത്തിലെ മുറിവ് ഉണക്കാന് ആവശ്യമാണ്. ഞാന് ഇത്രയും എഴുതിയതുകൊണ്ട് ഒരു പക്ഷെ എനിക്കെതിരെ സോഷ്യല് മീഡിയ ആക്രമണം ഉണ്ടായേക്കാം. ഞാനത് ഗൗനിക്കുന്നില്ല.\nപിണറായി വിജയന് ഒരു ‘കൊവിഡിയറ്റ്’: മുഖ്യമന്ത്രിയെ കടന്നാക്രമിച്ച് വി.മുരളീധരന്


വൈറലായി മമ്തയുടെ ഗാനം; ഗിറ്റാറിൽ താളമിട്ട് പ്രാർത്ഥന ഇന്ദ്രജിത്, വീഡിയോ കാണാം -\nFilm Viral Cuts\nവൈറലായി മമ്തയുടെ ഗാനം; ഗിറ്റാറിൽ താളമിട്ട് പ്രാർത്ഥന ഇന്ദ്രജിത്, വീഡിയോ കാണാം\nനടിയും ഗായികയുമായ മമ്ത മോഹൻദാസിന്റെ പാട്ട് ഇപ്പോൾ സോഷ്യൽ മീഡിയയിൽ വൈറലായിരിക്കുകയാണ്. ഇത്തവണ ഇംഗ്ലീഷ് പാട്ടാണ് മമ്ത സോഷ്യൽ മീഡിയയിൽ പങ്കുവെച്ചിരിക്കുന്നത്. മമ്തയ്‌ക്കൊപ്പം ഗിറ്റാറിൽ താളമിട്ട് കൊച്ചുമിടുക്കി പ്രാർത്ഥന ഇന്ദ്രജിത്തും കൂടെയുണ്ട്. തെന്നിന്ത്യ മുഴുവൻ അറിയപ്പെടുന്ന ഗായികയാണ് മമ്ത. അതേസമയം ‘മോഹൻലാൽ’, ‘ദ ഗ്രേറ്റ് ഫാദർ’ എന്ന ചിത്രങ്ങളിലൂടെ മലയാളികളുടെ ശ്രദ്ധ പിടിച്ചുപറ്റിയിരിക്കുകയാണ് ഇന്ദ്രജിത്ത് പൂർണ്ണിമ താരജോഡികളുടെ മകൾ പ്രാർത്ഥന.\nഒരു ഹോട്ടൽ റൂമിൽ ഇന്ദ്രജിത്തിനും പൂർണ്ണിമയ്ക്കുമൊപ്പമാണ് മമ്തയും പ്രാർത്ഥനയും ഗാനം ആലപിച്ചിരിക്കുന്നത്. മംമ്തയുടെ സംഗീതത്തിന് വളരെ മികച്ച രീതിയിലാണ് പ്രാർത്ഥന പശ്ചാത്തല സംഗീതം ഒരുക്കിയിരിക്കുന്നത്. പ്രാർത്ഥനയുടെ ഗിറ്റാർ വായനയും സംഗീതവും നേരത്തെ തന്നെ സോഷ്യൽ മീഡിയയിൽ വൈറലായിരുന്നു. ‘അഴലിന്റെ ആഴങ്ങളിൽ’ ‘ലൈലാകമേ’.. എന്നു തുടങ്ങുന്ന പ്രാർത്ഥനയുടെ ഗാനങ്ങൾ നേരത്തെ സോഷ്യൽ മീഡിയ ആരാധകർ ഏറ്റെടുത്തിരുന്നു.\nഅതേസമയം ഇന്ദ്രജിത്തിനും കുടുംബത്തിനുമൊപ്പമുള്ള മമതയുടെ ചിത്രം കഴിഞ്ഞ ദിവസം സോഷ്യൽ മീഡിയയിൽ വൈറലായിരുന്നു. അതിനുപിന്നാലെയാണ് മമ്തയുടെയും പ്രാർത്ഥനയുടെയും വീഡിയോ ഗാനം സോഷ്യൽ മീഡിയയിൽ വൈറലായിരിക്കുന്നത്.\nRead more on: celebrity | mamtha\n2020: മലയാള സിനിമയ്ക്ക് നഷ്‌ടമായ പ്രതിഭകൾ\nടച്ചിങ്‌സ് ആപ്പ് കാരണം പൊല്ലാപ്പിലായ നടൻ റോണി- ഗുലുമാൽ വീഡിയോ


drinking toddy with straw: coronavirus effect: malayali drinking toddy with straw | Samayam Malayalam Photogallery\ncoronavirus effect: malayali drinking toddy with straw\nകൊറോണക്കാലത്ത് എങ്ങനെയാണ് കള്ള് കുടിക്കുന്നത് എന്ന് നോക്കൂ\nകേരളത്തിലെയും സ്ഥിതി അത്ര ശുഭകരമല്ല എന്നത് കൊണ്ട് തന്നെ കടുത്ത നിയന്ത്രണത്തിലേക്കാണ് സർക്കാർ നീങ്ങുന്നത്. വീട്ടിൽ നിന്ന് അത്യാവശ്യങ്ങൾക്കല്ലാതെ പുറത്തിറങ്ങാൻ പാടില്ല എന്നാണ് നിർദ്ദേശം. നേരത്തെ ബിവറേജുകൾ തുറന്ന് പ്രവർത്തിക്കാം എന്നായിരുന്നു സർക്കാരിന്റെ നിർദ്ദേശം. എന്നാൽ സ്ഥിതി കൂടുതൽ രൂക്ഷമാകുന്ന സാഹചര്യത്തിൽ ബിവറേജുകളും പൂട്ടി. മദ്യം ഇനി ഓൺലൈനായി എത്തിക്കാനുള്ള സാഹചര്യം സർക്കാർ ഒരുക്കുമെന്നാണ് അറിയിച്ചിരിക്കുന്നത്.\nഎന്നാൽ ഇപ്പോൾ സമൂഹ മാധ്യമങ്ങളിൽ വൈറലാകുന്ന ഒരു വീഡിയോയാണ് ആളുകളെ ചിരിപ്പിക്കുന്നത്. കള്ള് ഷാപ്പിൽ നിന്ന് ഒരുപറ്റം ആളുകൾ കള്ളു കുടിക്കുന്ന വീഡിയോയാണ് ഇത്. എന്നാൽ ഇതിൽ അതിന് മാത്രം ചിരിക്കാൻ എന്തിരിക്കുന്നു എന്ന് ചോദിക്കാൻ വരട്ടെ, മദ്യം കുടിക്കുന്ന രീതിയാണ് ആളുകളെ ചിരിപ്പിക്കുന്നത്. വളരെ രസകരമായി സ്ട്രോ ഉപയോഗിച്ചാണ് ഈ മദ്യ ഷാപ്പിൽ ആളുകൾ മദ്യം കുടിക്കുന്നത്. കൊറോണയുടെ പശ്ചാതലത്തിൽ സ്വീകരിച്ച പുതിയ നടപടി എന്നാണ് ആളുകൾ വ്യക്തമാക്കുന്നത്.\n@RantingDosa എന്ന ട്വിറ്റർ ഹാൻഡിലിൽ നിന്ന് പങ്കുവെച്ച് വീഡിയോ നിരവധി പേരാണ് ഏറ്റെടുത്തിരിക്കുന്നത്. സ്ട്രോ ഉപയോഗിച്ച് മലയാളി മദ്യം കുടിക്കുന്നത് നോക്കൂ എന്ന അടിക്കുറിപ്പോടെയാണ് വീഡിയോ പങ്കുവെച്ചിരിക്കുന്നത്. നിരവധി പേർ രസകരമായ കമന്റുകളും വീഡിയോയ്ക്ക് താഴെ ചെയ്തിട്ടുണ്ട്. മാത്രമല്ല ഉപയോഗിച്ചിരിക്കുന്ന സ്ട്രോ പേപ്പർ സ്ട്രോ ആയത് കൊണ്ട് തന്നെ പ്ലാസ്റ്റിക് ഫ്രീ ചുറ്റുപാടിനെക്കുറിച്ചും ട്വിറ്ററിൽ ചർച്ചയാകുന്നുണ്ട്.\nWeb Title : coronavirus effect: malayali drinking toddy with straw\nസ്ട്രോ ഉപയോഗിച്ച് മദ്യം കുടിക്കുന്ന മലയാളി കൊറോണവൈറസ് toddy shop in kerala drinking toddy with straw coronavirus\nബ്യാ..... ഇത് വല്ലാത്തൊരു കൊറോണവൈറസ് ചാലഞ്ചായിപ്പോയി...അടുത്ത ഗാലറി


Horoscope Today October 26, 2019: നിങ്ങളുടെ ഇന്നത്തെ ദിവസം, രാശി ഫലം\nHoroscope Today Malayalam October 26 2018 Aries Capricorn Taurus Scorpio Sagittarius Gemini Cancer Check Astrology Prediction\nHoroscope Today October 26, 2019: നിങ്ങളുടെ ഇന്നത്തെ ദിവസം, രാശി ഫലം\nHoroscope Today October 26 , 20019: നിങ്ങളുടെ ഇന്നത്തെ ദിവസം എങ്ങനെയെന്ന് പീറ്റർ വിഡല് എഴുതുന്നു\nOctober 28, 2019 11:30:04 am\nധൂമകേതുക്കളിൽ നിന്ന് ജീവിതം എങ്ങനെ ഉണ്ടായേക്കാമെന്ന് കുറച്ച് മുമ്പ് ഞാൻ പരാമർശിച്ചു. സത്യത്തിൽ, അതിനു മുമ്പ്, എല്ലാ ജീവിതവും യഥാർത്ഥത്തിൽ നക്ഷത്രങ്ങളിൽ നിന്നാണ് വന്നത്. നിങ്ങളുടെ ശരീരത്തിലെ ഓരോ ആറ്റവും ഒരുകാലത്ത് സൂര്യന്റെ ഹൃദയഭാഗത്തെ അവിശ്വസനീയമായ ആണവ പ്രതിപ്രവർത്തനത്തിന്റെ ഭാഗമായിരുന്നുവെന്ന് നിങ്ങൾക്കറിയാമോ? അതിനു മുമ്പ്, മറ്റൊരു നക്ഷത്രത്തിന്റെ? ഇത് അവിശ്വസനീയമായ ഒരു ചിന്തയാണ്, അല്ലേ?\nRead Here: Horoscope of the Week (Oct 27-Nov22019): ഈ ആഴ്ച നിങ്ങള്‍ക്കെങ്ങനെ?\nപൊതു ഇടങ്ങളിൽ വളരെ സജീവമായി നിന്ന് ഇപ്പോൾ സ്വന്തമായി കുറച്ച് സമയം ചെലവഴിക്കണം എന്ന ചിന്ത നിങ്ങളിൽ വളർന്നിരിക്കാം. അങ്ങനെയാണെങ്കിൽ, വെറുതെ ഇരിക്കുന്നതിനായി നിങ്ങൾ ഒരു നല്ല സമയം തിരഞ്ഞെടുത്തു കാണാം. വിശാലമായ ലോകത്തിലെ സാഹസങ്ങൾ ആദർശവാദമോ റൊമാന്റിക് ഫാന്റസികളോ ആയിരിക്കും.\nനിങ്ങളുടെ ദീർഘകാല സുരക്ഷയെ ബാധിക്കുന്ന മാറ്റങ്ങളുമായി പൊരുത്തപ്പെടാൻ ബുദ്ധിമുട്ടായിരിക്കും, പക്ഷേ അതാണ് നിങ്ങൾ ചെയ്യേണ്ടത്. ചുരുക്കിപ്പറഞ്ഞാൽ, രാവിലെയും ഉച്ചതിരിഞ്ഞും വിചിത്രവും അസാധാരണവും അപ്രതീക്ഷിതവുമായ യാത്രകൾക്ക് അനുയോജ്യമായ അവസരങ്ങൾ ഉണ്ടായേക്കാം.\nഇത് ശരിക്കും ഒരു പ്രത്യേക സമയമാണ്. ഒരു ഗ്രഹം മാത്രമേ നിങ്ങളുടെ ചിഹ്നത്തെ നേരിട്ട് സ്വാധീനിക്കുന്നുള്ളൂ, പക്ഷേ ശുക്രൻ കാവ്യാത്മകവും സൗന്ദര്യവും നൽകുന്നു. നിങ്ങളുടെ പ്രധാന സ്വത്ത് ഇപ്പോൾ നിങ്ങളുടെ പുഞ്ചിരിയാണ്. ഒരു ചെറിയ സൗഹാർദ്ദം നിങ്ങളുടെ പാതയെ എത്രത്തോളം ലഘൂകരിക്കും എന്നത് അതിശയകരമാണ്.\nനിങ്ങൾവളരെ ദൃഢനിശ്ചയത്തോടെ ഇരിക്കുന്ന സമയമാകും. ഇന്ന് ആശയക്കുഴപ്പത്തിനും തെറ്റിദ്ധാരണയ്ക്കും വളരെയധികം സാധ്യതകളുണ്ടെങ്കിലും, നിങ്ങളുടെ ലക്ഷ്യങ്ങൾ ഭാവനാത്മകവും ദീർഘദർശനമുള്ളതുമാണെങ്കിൽ എല്ലാവർക്കും അതിന്റെ ഗുണഫലം ലഭിക്കും.\nഅടുത്തിടെ സംഭവിച്ച ചില കാര്യങ്ങൾ നിങ്ങളുടെ ഉള്ളിൽ പങ്കാളിയുടെ തൊഴിൽപരമായ കാര്യങ്ങളെ കുറിച്ച് സംശയം വളർത്താൻ ഇടയുണ്ടാക്കാം. എന്നാൽ ഇന്ന് അതെല്ലാം മറന്ന് സ്വന്തം സ്വകാര്യ പ്രവർത്തനങ്ങളിൽ ഏർപ്പെടാം. നിങ്ങളുടെ സ്വപ്നങ്ങൾ പ്രായോഗികമാക്കുക: നിങ്ങൾക്ക് രണ്ടാമത്തെ അവസരം ലഭിച്ചേക്കില്ല.\nനിങ്ങളുടെ ദൈനംദിന സ്വപ്നങ്ങൾ ഇപ്പോൾ വിശാലവും ഗംഭീരവുമാണ്. എന്നിരുന്നാലും, ഇന്ന്, നിങ്ങൾ‌ക്ക് വീഴ്ച വരുത്താനും യഥാർത്ഥ ലോകത്ത് നിങ്ങളുടെ ചിന്തകൾ എങ്ങനെ പ്രവർത്തിക്കുന്നുവെന്ന് കാണാനും ആഗ്രഹിച്ചേക്കാം! നിങ്ങൾക്ക് വിദഗ്ദ്ധരുടെ സഹായം ആവശ്യമായി വന്നേക്കാം, പക്ഷേ എങ്ങനെയെങ്കിലും നിങ്ങൾ മുകളിലെത്തും.\nതുടക്കത്തിൽ തന്നെ വീട്ടിൽ അപ്രതീക്ഷിത സംഭവവികാസങ്ങൾ ഉണ്ടാകാനുള്ള സാധ്യതയും വ്യക്തിപരമായ പ്രശ്നങ്ങളുണ്ടാകാനുള്ള സാധ്യതയുമുണ്ട്. നിങ്ങൾക്ക് മോശം സമയമാണ് എന്ന് ഇതിനർത്ഥമില്ല. ഇതിൽ നിന്നും മാറി ചിന്തിക്കാൻ തയ്യാറായാൽ ജീവിതം കൂടുതൽ ആസ്വാദ്യകരമാകും.\nപ്രണയബന്ധങ്ങളിൽ ഒരല്പ്പം ചെലവ് പ്രതീക്ഷിക്കാം. എന്നിരുന്നാലും എന്ത് വില കൊടുത്തും കുറച്ച് സാഹസികതയ്ക്ക് നിങ്ങളിന്ന് മുതിരും. പ്രചോദനത്തിനായി നിങ്ങൾക്ക് പുറത്തുളള എന്തിനേയും ആശ്രയിക്കാം. കുറച്ച് ഭ്രാന്തൻ കാര്യങ്ങൾ ചെയ്തു നോക്കാനും ശ്രമിക്കാം.\nഎല്ലാ തീരുമാനങ്ങളും മറ്റുള്ളവർക്ക് വിട്ടു കൊടുത്താൽ ഒരുപക്ഷെ നിങ്ങൾക്ക് ഉത്തരവാദിത്തങ്ങളിൽ നിന്നും ഒഴിഞ്ഞുമാറാൻ സാധിച്ചേക്കും. പക്ഷെ ഇതൊരു മോശം കാര്യമായിരിക്കില്ല. ഒരു അവസരം നൽകുകയും വിധി എന്തെന്ന് അറിയാൻ ശ്രമിക്കുകയുമാകാം ഇടക്കൊക്കെ. ചിലപ്പോൾ പ്രതീക്ഷിക്കാത്ത സന്തോഷങ്ങൾ നിങ്ങളെ തേടി വന്നേക്കാം.\nമറ്റുള്ളവർ നിങ്ങളെ സ്നേഹിക്കുന്നുവെന്ന് അറിയുന്നത് ആശ്വാസപ്രദമായിരിക്കാം. പക്ഷെ ഈ സന്ദേശങ്ങൾ നൽകുന്ന സൂചന ചിലപ്പോൾ പരസ്പര വിരുദ്ധവും ആശയക്കുഴപ്പത്തിലാക്കുകയും ചെയ്യും. വളരെയധികം ദേഷ്യപ്പെടുന്ന ആരെങ്കിലും ചുറ്റുമുണ്ടെങ്കിൽ ശ്രദ്ധിക്കുക. ചിലപ്പോൾ നിങ്ങൾക്ക് അയാളെ സഹായിക്കാൻ കഴിഞ്ഞേക്കും.\nഇതൊരു തിരക്കുപിടിച്ച ദിവസമായിരിക്കും. തുടക്കത്തിൽ പിഴയ്ക്കുകയും പകുതിയോടടുക്കമ്പോൾ നിറയെ ആശയക്കുഴപ്പങ്ങളുമായിരിക്കും. നിങ്ങളുടെ ആരോഗ്യത്തെ സംബന്ധിച്ചിടത്തോളം ഒരു പുതിയ ഫിറ്റ്നസ്സ് ക്രമം ആരംഭിക്കാൻ അനുയോജ്യമായ ദിവസമായിരിക്കും. ഇതിനർത്ഥം, നിങ്ങളുടെ പ്രിയപ്പെട്ട ചെറിയ സന്തോഷങ്ങൾ ഒഴിവാക്കുക എന്നല്ല.\nഅല്പം നിരുത്തരവാദപരമായിരിക്കാൻ നിങ്ങൾ തയ്യാറാണെങ്കിൽ തീർച്ചയായും ഗംഭീരമായ റൊമാന്റിക്, അവസരങ്ങൾ കാത്തിരിക്കുന്നു. കൃത്യനിഷ്ഠതയും ശാന്തതയും വേണമെന്ന് നിങ്ങൾ നിർബന്ധം പിടിക്കുകയാണെങ്കിൽ, പല രസകരമായ സംഭവങ്ങളും നിങ്ങൾക്ക് നഷ്ടപ്പെട്ടേക്കാം. എന്ത് സംഭവിച്ചാലും എല്ലാത്തിനേയും തുറന്ന് മനസോടെ സമീപിക്കുക.\nഅവസരങ്ങൾ ചെറുതായാലും വലുതായാലും പരമാവധി ഉപയോഗിക്കും: സഞ്ജു സാംസൺ


അമേരിക്കയുടെ കടുംവെട്ട്; ലോകാരോഗ്യസംഘടനയിൽ നിന്ന് പുറത്തേക്ക്-US starts one-year clock to quit WHO Donald Trump | Indian Express Malayalam\nus starts one year clock to quit who donald trump\nലോകാരോഗ്യസംഘടന വിടുന്ന രാജ്യം ഒരു വർഷം മുൻപ് രേഖാമൂലം അറിയിക്കണമെന്ന നിബന്ധനയുണ്ട്\nJuly 8, 2020 7:54:52 am\nവാഷിങ്‌ടൺ: ലോകാരോഗ്യസംഘടനയിൽ നിന്ന് അമേരിക്ക പുറത്തേക്ക്. ലോകാരോഗ്യസംഘടന വിടുന്നതായി അമേരിക്ക ഔദ്യോഗികമായി ഐക്യരാഷ്‌ട്രസഭയെ അറിയിച്ചു. ഐക്യരാഷ്‌ട്രസഭ സെക്രട്ടറി ജനറൽ അന്റോണിയോ ഗുട്ടറെസിനു അമേരിക്ക കത്ത് നൽകി. ജൂലെെ ആറ് തിങ്കളാഴ്‌ചയാണ് അമേരിക്ക ഔദ്യോഗികമായി കത്ത് നൽകിയത്. ലോകാരോഗ്യസംഘടന വിടുന്ന രാജ്യം ഒരു വർഷം മുൻപ് രേഖാമൂലം അറിയിക്കണമെന്ന നിബന്ധനയുണ്ട്. ഇതേ തുടർന്നാണ് അമേരിക്ക ഐക്യരാഷ്‌ട്രസഭയ്‌ക്ക് കത്ത് നൽകിയത്. അടുത്ത വർഷം ജൂലെെ ആറിനു അമേരിക്കയ്‌ക്ക് ലോകാരോഗ്യസംഘടനയുമായുള്ള ബന്ധം ഉപേക്ഷിച്ചു പുറത്തുകടക്കാം.\nRead Also: Horoscope Today July 08, 2020: നിങ്ങളുടെ ഇന്നത്തെ ദിവസം, രാശിഫലം\nമേയ് 29 നാണ് ലോകാരോഗ്യസംഘടനയുമായുള്ള ബന്ധം ഉപേക്ഷിക്കുന്നതായി അമേരിക്കൻ പ്രസിഡന്റ് ഡൊണാൾഡ് ട്രംപ് അറിയിച്ചത്. തുടരെ തുടരെയുള്ള വിമർശനങ്ങൾക്ക് പിന്നാലെ ലോകാരോഗ്യസംഘടനയുമായുള്ള എല്ലാ ബന്ധങ്ങളും അവസാനിപ്പിച്ചതായി അമേരിക്കൻ പ്രസിഡന്റ് ഡൊണാൾഡ് ട്രംപ് അറിയിച്ചത്. കൊറോണ വെെറസ് വ്യാപനവുമായി ബന്ധപ്പെട്ടാണ് ലോകാരോഗ്യസംഘടനയ്‌ക്കെതിരെ അമേരിക്ക രംഗത്തെത്തിയത്. വെെറസിന്റെ ഉറവിടം ചെെനയാണെന്ന് ട്രംപ് വാദിച്ചിരുന്നു. എന്നാൽ, ലോകം ഒരു മഹാമാരിയെ നേരിടുന്ന സമയത്ത് ഇത്തരം കുപ്രചരണങ്ങൾ നടത്തരുതെന്നായിരുന്നു ലോകാരാഗ്യസംഘടനയുടെ മറുപടി. ഇതോടെ ലോകാരാേഗ്യസംഘടനയെ നിയന്ത്രിക്കുന്നത് ചെെനയാണെന്ന് ട്രംപ് ആരോപിച്ചു. ഇതിനു പിന്നാലെയാണ് ലോകാരോഗ്യസംഘടനയുമായുള്ള ബന്ധം അവസാനിപ്പിക്കുന്നതായി ട്രംപ് മേയിൽ അറിയിച്ചത്.\nകോവിഡ് വ്യാപനത്തിന്റെ ആദ്യഘട്ടത്തില് രോഗത്തെ പ്രതിരോധിക്കാൻ ലോകാരോഗ്യസംഘടന ഒന്നും ചെയ്‌തില്ലെന്നും ട്രംപ് കുറ്റപ്പെടുത്തിയിരുന്നു. സംഘടനയ്‌ക്കുള്ള ധനസഹായം അവസാനിപ്പിക്കുമെന്നും തുക മറ്റ് ആരോഗ്യസംഘടനകള്‍ക്ക് നല്‍കുമെന്നും ഡൊണാൾഡ് ട്രംപ് അറിയിക്കുകയായിരുന്നു. 3,000 കോടി രൂപയുടെ സഹായമാണ് ലോകാരോഗ്യസംഘടനയ്ക്ക് അമേരിക്ക നല്‍കുന്നത്. ചെെനയേക്കാൾ അധികം ധനസഹായം തങ്ങളാണ് നൽകുന്നതെന്നും എന്നാൽ ലോകാരോഗ്യസംഘടനയ്‌ക്ക് മേൽ പൂർണ ആധിപത്യം ചെെനയ്‌ക്കാണെന്നും ട്രംപ് ആരോപിച്ചിരുന്നു. രോഗപ്രതിരോധത്തിനായി ഒന്നും ചെയ്യാൻ സാധിക്കാത്ത ലാേകാരോഗ്യസംഘടനയുമായുള്ള എല്ലാ ബന്ധങ്ങളും തങ്ങൾ ഉപേക്ഷിക്കുകയാണെന്നും ട്രംപ് മേയിൽ പ്രഖ്യാപിച്ചിരുന്നു.\nWeb Title: Us starts one year clock to quit who donald trump


നാസ ബഹിരാകാശവാഹനം ഛിന്നഗ്രഹ ബെന്നിൽ സ്പർശിക്കുന്നു, ഇത് പ്രപഞ്ചത്തിന്റെ ഉത്ഭവം മനസിലാക്കാൻ സാമ്പിൾ ശേഖരിക്കും | Puthen Vartha\nHome » science » നാസ ബഹിരാകാശവാഹനം ഛിന്നഗ്രഹ ബെന്നിൽ സ്പർശിക്കുന്നു, ഇത് പ്രപഞ്ചത്തിന്റെ ഉത്ഭവം മനസിലാക്കാൻ സാമ്പിൾ ശേഖരിക്കും\nബഹിരാകാശത്ത് ചരിത്രപരമായ വിജയം നാസ നേടിയിട്ടുണ്ട്.\nഅമേരിക്ക നാസയുടെ ബഹിരാകാശ പേടകം ബഹിരാകാശത്ത് ചരിത്രം സൃഷ്ടിച്ചു. ലോക്ക്ഹീഡ് മാർട്ടിൻ നിർമ്മിച്ച ബഹിരാകാശ പേടകത്തിന്റെ അത്രയും വലിപ്പമുള്ള ഒരു യാത്രാ ഇടം ഛിന്നഗ്രഹം വിജയകരമായി ബാധിച്ചു. ഭൂമിയിൽ നിന്ന് 200 ദശലക്ഷം മൈൽ അകലെയാണ് ബെന്നു. റോബോട്ടിക് ഭുജത്തിന്റെ സഹായത്തോടെ ബഹിരാകാശ പേടകം ഛിന്നഗ്രഹത്തിന്റെ പാറ ഭാഗത്തെ സ്പർശിച്ചിട്ടുണ്ട്. ഈ പരീക്ഷണം പ്രപഞ്ചത്തിലെ പരിഹരിക്കപ്പെടാത്ത രഹസ്യങ്ങൾ പരിഹരിക്കാൻ സഹായിക്കുമെന്ന് ഏജൻസി പറയുന്നു.\nവാഷിംഗ്ടൺ പോസ്റ്റിന്റെ വാർത്ത അനുസരിച്ച്, ഈ ദൗത്യവുമായി ബന്ധപ്പെട്ട ഡാന്റേ ലോററ്റ പറഞ്ഞു, „ഞങ്ങൾ അത് ചെയ്തുവെന്ന് എനിക്ക് വിശ്വസിക്കാൻ കഴിയില്ല.“ നാസ ബഹിരാകാശ പേടകം പൂർണ്ണമായും സുരക്ഷിതമാണെന്നും ഇപ്പോൾ ഇത് ഗ്രഹത്തിൽ നിന്ന് സാമ്പിളുകൾ ശേഖരിക്കുമെന്നും അധികൃതർ പറഞ്ഞു. ഏകദേശം 150 വർഷത്തിനുള്ളിൽ 550 മീറ്റർ വ്യാസമുള്ള ഒരു ബെന്നുവിന് ഭൂമിയോട് വളരെ അടുത്ത് എത്താൻ കഴിയുമെന്ന് ഏജൻസി പറയുന്നു. അക്കാലത്ത് ഇത് ഭൂമിയിൽ പതിക്കുന്നതിനുള്ള സാധ്യത വളരെ കുറവാണെങ്കിലും നാസ ഈ ഗ്രഹത്തെ ഏറ്റവും അപകടകരമായ ഗ്രഹമായി കണക്കാക്കുന്നു.\nക്യാമറയിൽ വീഴുന്ന നക്ഷത്രത്തിന്റെ വീഡിയോ നാസ ക്യാപ്‌ചർ ചെയ്യുന്നു, നിങ്ങൾക്കും ഇത് പറയും – OMG\nഈ ബഹിരാകാശവാഹനം 2023 ൽ ഭൂമിയിലേക്ക് മടങ്ങിവരുമെന്ന് ഞങ്ങളെ അറിയിക്കുക. അയാൾക്കൊപ്പം രണ്ട് കിലോഗ്രാം സാമ്പിളുകൾ കൊണ്ടുവരും. ഇത് കൂടുതൽ ആകാം. ഇത് വിജയിക്കുകയാണെങ്കിൽ, വിദൂര ഗ്രഹത്തിൽ നിന്ന് സാമ്പിളുകൾ കൊണ്ടുവരുന്നതിൽ നാസയുടെ ആദ്യത്തെ ചരിത്രപരമായ മുന്നേറ്റമാണിത്. പ്രപഞ്ചം എങ്ങനെ ഉത്ഭവിച്ചുവെന്നും ഭൂമി ഭൂമിയിൽ എങ്ങനെ അവസാനിക്കുമെന്നും കണ്ടെത്താൻ ഈ സാമ്പിൾ ശ്രമിക്കുമെന്ന് നാസ ശാസ്ത്രജ്ഞർ പറയുന്നു.\nനാസയുടെ ബഹിരാകാശയാത്രികൻ സഹാറ മരുഭൂമിയിൽ നിന്നുള്ള പൊടി പങ്കിടുന്നു\nവാൽനട്ട് പോലെ കാണപ്പെടുന്ന ബെന്നുവിന് ഏകദേശം 45 ദശലക്ഷം വർഷം പഴക്കമുണ്ടെന്നും അതിൽ ധാരാളം ധാതുക്കൾ ഉണ്ടെന്നും വിശ്വസിക്കപ്പെടുന്നു. ഇവിടെ കാർബണിന്റെയും വെള്ളത്തിന്റെയും സാധ്യത തള്ളിക്കളയാനാവില്ല. ശ്രദ്ധേയമായി, ഈ ദൗത്യം 2016 ലാണ് ആരംഭിച്ചത്. ഛിന്നഗ്രഹത്തിൽ അയച്ച ആദ്യത്തെ അമേരിക്കൻ ബഹിരാകാശവാഹനമാണ് ‚ഒസിരിസ് റെക്സ്‘. 2005 ൽ ജപ്പാൻ തങ്ങളുടെ ‚ഹയാബൂസ‘ ടെസ്റ്റ് ക്രാഫ്റ്റ് ഒരു വിദൂര ഗ്രഹത്തിലേക്ക് അയച്ചു. അവിടെ നിന്ന് ഉപരിതലത്തിൽ നിന്ന് ശേഖരിച്ച ഒരു സാമ്പിളുമായി 2010 ൽ അദ്ദേഹം ഭൂമിയിലേക്ക് മടങ്ങി.\nവീഡിയോ: ഇസ്രോ പറഞ്ഞു- ചന്ദ്രയാൻ ദൗത്യത്തിന്റെ 90-95% ലക്ഷ്യങ്ങൾ നിറവേറ്റി\nSiehe auch ചൈനയുടെ ദൗത്യം ചാന്ദ്ര ഉപരിതലത്തിൽ എത്തി


സമരം സംഘര്‍ഷമാക്കി യൂത്ത് കോണ്‍ഗ്രസ്; പൊലീസുകാര്‍ക്കു നേരെ കല്ലേറും ചീമുട്ടയേറും | Reporter Live\nസമരം സംഘര്‍ഷമാക്കി യൂത്ത് കോണ്‍ഗ്രസ്; പൊലീസുകാര്‍ക്കു നേരെ കല്ലേറും ചീമുട്ടയേറും\nBy Web Desk\tSeptember 27, 2016 1:05 pm A+ A-\nതിരുവനന്തപുരം: സംസ്ഥാന സര്‍ക്കാരിന്റെ സ്വാശ്രയ നയത്തിനെതിരെ യൂത്ത് കോണ്‍ഗ്രസ് സെക്രട്ടറിയേറ്റ് മാര്‍ച്ചില് വീണ്ടും സംഘര്‍ഷം. അഞ്ഞൂറോളം പ്രവര്‍ത്തകരാണ് സമരത്തില് പങ്കെടുത്തത്. പ്രകോപിതരായ പ്രവര്‍ത്തകര് പൊലീസിനു നേരെ കല്ലെറിയുകയും ചീമുട്ട എറിയുകയും ചെയ്തു. കഴിഞ്ഞ ദിവസങ്ങളിലെ സംഭവങ്ങള്‍ക്കു സമാനമായി സമരം സംഘര്‍ഷത്തിലാണ് കലാശിക്കുന്നത്.\nപൊലീസുമായുള്ള വാക്കു തര്‍ക്കം രൂക്ഷമായ സംഘര്‍ഷത്തിലാണ് ഇപ്പോള് എത്തിയിരിക്കുന്നത്. സംഘര്‍ഷത്തെ തുടര്‍ന്ന് പൊലീസിനു നേരെ കല്ലെറിഞ്ഞ പ്രവര്‍ത്തകര്‍ക്കെതിരെ പൊലീസ് കണ്ണീര് വാതകം പ്രയോഗിച്ചു.\nകെപിസിസി അധ്യക്ഷന് വിഎം സുധീരന് അടക്കമുള്ളവര് നിലയുറപ്പിച്ചിരുന്ന സമരപന്തലിലേക്ക് പൊലീസുകാര് കണ്ണീര് പ്രയോഗിച്ചതാണ് പ്രവര്‍ത്തകരെ പ്രകോപിപ്പിച്ചത്. പൊലീസിന്റെ ടിയര് ക്യാസ് ഷെല് പ്രയോഗത്തില് നിരവധി യൂത്ത് കോണ്‍ഗ്രസ് പ്രവര്‍ത്തകര്‍ക്ക് കണ്ണീര് വാതക പ്രയോഗത്തില് പരുക്കുകളേറ്റിട്ടുണ്ട്. പ്രവര്‍ത്തകര്‍ക്കു പലര്‍ക്കും കണ്ണീര് വാതക പ്രയോഗത്തില് ദേഹാസ്വാസ്ഥ്യം അനുഭവപ്പെട്ടു.\nസംഘര്‍ഷം ഉണ്ടാകാനുള്ള സാധ്യത കണക്കിലെടുത്ത് മുതിര്‍ന്ന നേതാക്കള് പ്രവര്‍ത്തകരെ അനുനയിപ്പിക്കാനുള്ള ശ്രമങ്ങള് ആരംഭിച്ചിരുന്നുവെങ്കിലും സമരം സംഘര്‍ഷത്തില് കലാശിച്ചു. പ്രവര്‍ത്തകരെ സമരപന്തലിലേക്ക് നിയന്ത്രിക്കാനാണ് നേതാക്കള് ശ്രമിച്ചത്. തുടര്‍ന്ന് പൊലീസിന്റെ ഭാഗത്തു നിന്നും പ്രവര്‍ത്തകര്‍ക്കെതിരെ പ്രകോപനമുണ്ടാവുകയും വിഎം സുധീരന് അടക്കമുള്ള നേതാക്കള് നിലയുറപ്പിച്ചിരുന്ന സമരപന്തലിലേക്ക് പൊലീസ് ടിയര് ഗ്യാസ് ഷെല് പ്രയോഗിക്കുകയും ചെയ്തു.\nഅതേസമയം മുഖ്യമന്ത്രിയുടെ പൊലീസിന്റെ കാടത്തത്തിന് മുഖ്യമന്ത്രി മറുപടി പറയേണ്ടി വരുമെന്നും സര് സിപിയുടെ പ്രേതം മുഖ്യമന്ത്രിയെ പിടികൂടിയിരിക്കുന്നുവെന്നും വിഎം സുധീരന് പറഞ്ഞു.\nSep 27, 2016 1:05 pm


മഴ കളിച്ചാലും ഇന്ത്യക്ക് ഭീതിയില്ല – Chandrika Daily\nBy web desk3Wednesday July 10, 2019 10:31 am\nമഴ കളിച്ചാലും ഇന്ത്യക്ക് ഭീതിയില്ല\nലോകകപ്പ് ആരംഭത്തില് തന്നെ രസം കൊല്ലിയായി മഴ എത്തിയിരുന്നു. ഇന്ത്യ ഉള്‍പ്പെടുന്ന ടീമുകള്‍ക്ക് നഷ്ടപ്പെടുത്തിയത് നിരവധി മത്സരങ്ങളും. ശ്രീലങ്കയുടെ സെമിഫൈനല് സാധ്യതകള്‍ക്ക ഒരു പരിധി വരെ തടസ്സമായി…\nലോകകപ്പ് ആരംഭത്തില് തന്നെ രസം കൊല്ലിയായി മഴ എത്തിയിരുന്നു. ഇന്ത്യ ഉള്‍പ്പെടുന്ന ടീമുകള്‍ക്ക് നഷ്ടപ്പെടുത്തിയത് നിരവധി മത്സരങ്ങളും. ശ്രീലങ്കയുടെ സെമിഫൈനല് സാധ്യതകള്‍ക്ക ഒരു പരിധി വരെ തടസ്സമായി നിന്നതും മഴയായിരുന്നു.\nസെമിഫൈനല് മത്സരം കഴിഞ്ഞ ദിവസം മഴമൂലം ഇന്നത്തേക്ക് മാറ്റിയിരിക്കുന്നു. ഇന്ത്യക്ക് ഭീതി നിറക്കുന്ന ഒരു തീരുമാനവും ഇനി മഴമൂലം വരാനില്ല എന്നതാണ് വാസ്തവം. റിസര്‍വ് ദിവസമായ ഇന്നും മഴമൂലം കളിക്കാന് സാധിച്ചില്ലെങ്കില് ഇന്ത്യ ഫൈനലില് എത്തും. ഗ്രൂപ്പ് ഘട്ടത്തിലെ നേട്ടമാണ് അതിന് വഴിയൊരുക്കുക. ഇന്ത്യ ഒന്നാമതായാണ് ഗ്രൂപ്പ് ഘട്ടത്തില് ഫിനിഷ് ചെയ്തിരുന്നത്. മറുവശത്തുള്ള ന്യൂസിലാന്റ് നാലാം സ്ഥാനത്തായിരുന്നു. മഴ കളിക്കാന് തുടങ്ങിയാല് ഫൈനല് പ്രവേശനം എന്ന മോഹം കളി പൂര്‍ത്തിയാകാതെ ന്യൂസിലാന്റ് ഉപേക്ഷിക്കേണ്ടി വരും.


'സഖാവല്ല, ഞാന് കോണ്‍ഗ്രസുകാരനാ'; ബിഗ് ബോസില് തടവുശിക്ഷ കിട്ടിയ ഫുക്രു | not communist i am congress says fukru\n'സഖാവല്ല, ഞാന് കോണ്‍ഗ്രസുകാരനാ'; ബിഗ് ബോസില് തടവുശിക്ഷ കിട്ടിയ ഫുക്രു\nThiruvananthapuram, First Published 31, Jan 2020, 12:54 AM\nരജിത് കുമാര്, രാജിനി ചാണ്ടി, മഞ്ജു പത്രോസ്, അലസാന്‍ഡ്ര എന്നിവര്‍ക്ക് പിന്നാലെ വ്യാഴാഴ്ച എപ്പിസോഡിലും ബിഗ് ബോസ് ഒരു തടവുശിക്ഷ പ്രഖ്യാപിച്ചു.\nബിഗ് ബോസ് മലയാളം സീസണ് രണ്ടിലെ പ്രത്യേകതകളില് ഒന്നാണ് മത്സരാര്‍ഥികള്‍ക്കായുള്ള ജയില്‍ശിക്ഷ. മിക്കവാറും ഏതെങ്കിലും ടാസ്‌കില് ഏറ്റവും മോശം പ്രകടനം കാഴ്ചവെക്കുന്ന രണ്ടുപേര്‍ക്ക് ഒരുമിച്ചാണ് ബിഗ് ബോസ് തടവുശിക്ഷ വിധിക്കുക. ബിഗ് ബോസ് ഹൗസിന് പുറത്ത് പ്രത്യേകം തയ്യാറാക്കിയിരിക്കുന്ന ജയിലിലാണ് ഇവരെ പാര്‍പ്പിക്കുക. ബിഗ് ബോസിന്റെ അനൗണ്‍സ്‌മെന്റ് വരുംവരെയാണ് ശിക്ഷ അനുഭവിക്കേണ്ടത്. ബിഗ് ബോസിന്റെ തീരുമാനം അനുസരിച്ച് ചിലപ്പോള് ഒരു രാത്രി കഴിയുംവരെ ജയിലില് കിടക്കേണ്ടിവന്നേക്കാം.\nരജിത് കുമാര്, രാജിനി ചാണ്ടി, മഞ്ജു പത്രോസ്, അലസാന്‍ഡ്ര എന്നിവര്‍ക്ക് പിന്നാലെ വ്യാഴാഴ്ച എപ്പിസോഡിലും ബിഗ് ബോസ് ഒരു തടവുശിക്ഷ പ്രഖ്യാപിച്ചു. കഴിഞ്ഞ ഹോട്ടല് ടാസ്‌കില് മോശം പ്രകടനം കാഴ്ചവച്ച രണ്ടുപേരായി മത്സരാര്‍ഥികള് ഒരുമിച്ച് തെരഞ്ഞെടുത്ത ഫുക്രുവിനും ദയ അശ്വതിക്കുമായിരുന്നു ശിക്ഷ ലഭിച്ചത്. ഫുക്രു തന്റെ പതിവ് ലാഘവത്വത്തോടെയാണ് ശിക്ഷയെയും സമീപിച്ചത്. ജയില് വസ്ത്രമണിഞ്ഞ് എത്തിയ ഇരുവരെയും പ്രവേശിപ്പിക്കാന് എല്ലാവരും ജയിലിന് മുന്നില് എത്തിയിരുന്നു. അവിടെ കൂടിയവരോടൊക്കെ തമാശ പൊട്ടിച്ചുകൊണ്ടാണ് ഫുക്രു ജയിലിലേക്ക് കയറിയത്.\nരസകരമായൊരു ഡയലോഗ് ഫുക്രു പറഞ്ഞത് ജസ്ലയ്ക്കുള്ള മറുപടി എന്ന നിലയ്ക്കായിരുന്നു. 'ധാരനേതാവേ' എന്ന് ഫുക്രുവിനെ സംബോധന ചെയ്തുകൊണ്ട് അലസാന്‍ഡ്രയാണ് ജയിലിന്റെ താഴ് തുറന്നുകൊടുത്തത്. തൊട്ടപ്പുറത്തുനിന്ന ജസ്ല അപ്പോള് 'സഖാവേ, ലാല്‍സലാം' എന്നുപറഞ്ഞ് ഫുക്രുവിന് ഒരു സലാമും നല്‍കി. 'സഖാവല്ല, ഞാന് കോണ്‍ഗ്രസുകാരനാണെ'ന്നായിരുന്നു പൊടുന്നനെ ഫുക്രുവിന്റെ പ്രതികരണം. ആശ്വസിപ്പിക്കാന് ചെന്നവരോട് 'ഞാന് ചാവാന് പോവല്ല, നാളെ തിരിച്ചുവരു'മെന്നും ഫുക്രു കൂസലൊന്നുമില്ലാതെ പറഞ്ഞു.\nLast Updated 31, Jan 2020, 12:54 AM


ഡയാലിസിസും വൃക്കമാറ്റിവയ്ക്കലും - അറിയേണ്ട കാര്യങ്ങൾ : Deepika.com Fitness News\n2. തലവേദന 3. ക്ഷീണം 4. ഛർദി\nവേണം. പ്രധാനമായും ഉപ്പ്, പൊട്ടാസ്യം, ഫോസ്ഫറസ്, വെള്ളം ഇവ നിയന്ത്രിക്കണം.\nഡയാലിസിസ് തുടങ്ങിയതിനുശേഷം പ്രോട്ടീനിന്‍റെ അളവ് കൂട്ടണം.\nവ്യായാമം ചെയ്യുക. പ്രമേഹം നിയന്ത്രണത്തിൽ ആയിരിക്കണം. ഉയർന്ന രക്തസമ്മർദം നിയന്ത്രിക്കണം. അമിതവണ്ണം ആകരുത്. ആവശ്യത്തിനു വെള്ളം\nകുടിക്കണം. പുകവലിക്കരുത്. വേദനസംഹാരികൾ അധികം ഉപയോഗിക്കരുത്.


അവയവ മാറ്റ ശസ്ത്രക്രിയ വൈകി രോഗി മരിച്ച സംഭവം :മനുഷ്യാവകാശ കമ്മീഷൻ കേസെടുത്തു\nതിരുവനന്തപുരം: എറണാകുളം രാജഗിരി ആശുപത്രിയിൽ നിന്ന് പോലീസ് അകമ്പടിയോടെ ഞായറാഴ്ച തിരുവനന്തപുരം മെഡിക്കൽ കോളേജിലെത്തിച്ച വ്യക്ക യഥാസമയം ശസ്ത്രക്രിയ നടത്തി അവയവമാറ്റം നടത്താത്തത് കാരണം രോഗി മരിച്ചെന്ന പരാതിയിൽ സംസ്ഥാന മനുഷ്യാവകാശ കമ്മീഷൻ കേസെടുത്ത് അന്വേഷണത്തിന് ഉത്തരവിട്ടു. മെഡിക്കൽ വിദ്യാഭ്യാസ ഡയറക്ടർ പരാതിയെ കുറിച്ച് അന്വേഷണം നടത്തി നാലാഴ്ചക്കകം വിശദമായ റിപ്പോർട്ട് സമർപ്പിക്കണമെന്ന് കമ്മീഷൻ അധ്യക്ഷൻ ജസ്റ്റിസ് ആൻ്റണി ഡൊമിനിക് ആവശ്യപ്പെട്ടു.\nതിരുവനന്തപുരം മെഡിക്കൽ കോളേജ് അധികൃതരുടെ വീഴ്ച കാരണമാണ് ശസ്ത്രക്രിയ വൈകിയതെന്ന് മനുഷ്യാവകാശ പ്രവർത്തകരായ ജി.എസ്.ശ്രീകുമാറും ജോസ് വൈ ദാസും സമർപ്പിച്ച പരാതിയിൽ പറയുന്നു. രണ്ടര മണിക്കൂർ കൊണ്ടാണ് ഗ്രീൻ ചാനലിലൂടെ ഞായറാഴ്ച വൈകിട്ട് 5.30 ന് അവയവം എത്തിച്ചത്. എന്നാൽ കാരക്കോണം സ്വദേശിയായ രോഗിക്ക് അവയവ മാറ്റ ശസ്ത്രക്രിയ തുടങ്ങിയത്3മണിക്കൂർ വൈകിയാണ്. വ്യക്ക എത്തിയപ്പോൾ തന്നെ ശസ്ത്രക്രിയ തുടങ്ങിയിരുന്നെങ്കിൽ രോഗി രക്ഷപ്പെടുമായിരുന്നുവെന്ന് പരാതിയിൽ പറയുന്നു. തിരുവനന്തപുരം മെഡിക്കൽ കോളേജിലെ നെഫ്രോളജി, യൂറോളജി വിഭാഗങ്ങൾക്കെതിരെയാണ് പരാതി. രാജഗിരി ആശുപത്രിയിൽ മസ്തിഷ്ക മരണം സംഭവിച്ച 34 കാരൻ്റെ വൃക്കയാണ് തിരുവനന്തപുരത്ത് എത്തിച്ചത്.\nഇതിനിടെ പരാതിയിൽ അന്വേഷണം നടത്താൻ ആരോഗ്യ മന്ത്രി വീണ ജോർജ് ഉത്തരവിട്ടു. അടിയന്തരമായി അന്വേഷിച്ച് റിപ്പോര്‍ട്ട് നല്‍കാന് മന്ത്രി ആരോഗ്യ വകുപ്പ് അഡീഷണല് ചീഫ് സെക്രട്ടറിക്ക് നിര്‍ദേശം നല്‍കി. വീഴ്ച വരുത്തിയവര്‍ക്കെതിരെ കര്‍ശന നടപടി സ്വീകരിക്കും. സംഭവവുമായി ബന്ധപ്പെട്ട് ഉന്നതതല യോഗം അടിയന്തരമായി ഉടന് തന്നെ വിളിച്ചു ചേര്‍ക്കുന്നതാണെന്നും മന്ത്രി വ്യക്തമാക്കി.


തെരുവുനായ്ക്കള് ആടിനെ കടിച്ചുകൊന്നു | Wayanad Vision\nഅമ്പലവയല് റെസ്റ്റ് ഹൗസിന് സമീപം കാര്‍ത്തികയില് സിബിയുടെ ആടിനെയാണ് നായ്ക്കള് ആക്രമിച്ച്‌കൊന്നത്.പ്രദേശത്ത് തെരുവുനായ്ക്കളുടെ ശല്യം രൂക്ഷമാണെന്ന് നാട്ടുകാര്.വീട്ടുപരിരസത്ത് കെട്ടിയിട്ടിരുന്ന ഒരാടിന്റെ ചെവി നായ്കള് കടിച്ചെടുത്തു. ഈ പ്രദേശത്ത് കുറുച്ചുകാലമായി തെരുവുനായ്ക്കളുടെ ശല്യം രൂക്ഷമാണെന്ന് പ്രദേശവാസികള് പറഞ്ഞു. പ്രദേശത്തെ കാല്‍നടയാത്രക്കാര്‍ക്കും ഇരുചക്രവാഹന യാത്രക്കാരും നായ്ക്കള് ഭീഷണിയാകുകയാണ്. അടിയന്തരമായി പ്രശ്നം പരിഹരിക്കാന് പഞ്ചായത്ത് അധികൃതര് നടപടിയെടുക്കണമെന്നാണ് നാട്ടുകാര് ആവശ്യപ്പെടുന്നത്.\nഅമ്പലവയല് ആനപ്പാറ റെസ്റ്റ് ഹൗസിന് സമീപം കാര്‍ത്തികയില് സിബിയുടെ ആടിനെയാണ് നായ്ക്കള് ആക്രമിച്ചകൊന്നത്. വീട്ടുപരിരസത്ത് കെട്ടിയിട്ടിരുന്ന ഒരാടിന്റെ ചെവി നായ്കള് കടിച്ചെടുത്തു. ഈ പ്രദേശത്ത് കുറുച്ചുകാലമായി തെരുവുനായ്ക്കളുടെ ശല്യം രൂക്ഷമാണെന്ന് പ്രദേശവാസികള് പറഞ്ഞു. ഒന്നരക്കൊല്ലം മുമ്പ് ഒരുവീട്ടിലെ മൂന്നാടുകളെ നായ്ക്കള് കടിച്ചുകൊന്നിരുന്നു. പ്രദേശത്തെ കാല്‍നടയാത്രക്കാര്‍ക്കും ഇരുചക്രവാഹന യാത്രക്കാരും നായ്ക്കള് ഭീഷണിയാകുകയാണ്. അടിയന്തരമായി പ്രശ്നം പരിഹരിക്കാന് പഞ്ചായത്ത് അധികൃതര് നടപടിയെടുക്കണമെന്നാണ് നാട്ടുകാര് ആവശ്യപ്പെടുന്നത്.\nരാജ്യത്ത് തുടര്‍ച്ചയായി പ്രതിദിന കൊവിഡ് കേസുകള്…\nസ്റ്റുഡന്റ്‌സ് പോലീസ് കേഡറ്റുകളെ ആദരിച്ചു\nജനതാ കണ്‍സ്ട്രക്ഷന് ആന്റ് ജനറല് വര്‍ക്കേഴ്‌സ് യൂണിയന്…


കുവൈത്തിൽ മൂന്നു പേർക്കും ബഹ്റൈനിൽ ഒരാൾക്കും കൊറോണ വൈറസ് സ്ഥിരീകരിച്ചു – Dubai Vartha\nകുവൈത്തിൽ മൂന്നു പേർക്കും ബഹ്റൈനിൽ ഒരാൾക്കും കൊറോണ വൈറസ് സ്ഥിരീകരിച്ചു\nഗള്‍ഫില് കൊറോണ ഭീതി. കുവൈത്തിൽ മൂന്നു പേർക്ക് കൊറോണ സ്ഥിരീകരിച്ചു. കഴിഞ്ഞ ദിവസം ഇറാനിലെ മശ്‌ഹദിൽ നിന്നു തിരിച്ചെത്തിച്ചവരിൽ മൂന്ന് പേർക്കാണ് പ്രാഥമിക പരിശോധനയിൽ കോവിഡ് 19 വൈറസ് ബാധ സ്ഥിരീകരിച്ചത്. 53 വയസ്സുള്ള കുവൈത്ത് പൗരൻ, 61 വയസ്സുള്ള സഊദി പൗരൻ, 21 കാരനായ ബിദൂനി യുവാവ് എന്നിവർക്കാണ് വൈറസ് ബാധ കണ്ടെത്തിയത്. ഇവരുടെ ആരോഗ്യ നില തൃപ്തികരമാണെന്നും രോഗലക്ഷണങ്ങൾ പ്രകടിപ്പിച്ചു തുടങ്ങിയിട്ടില്ലെന്നും കുവൈത്ത് ആരോഗ്യമന്ത്രാലയം വാർത്താ കുറിപ്പിൽ അറിയിച്ചു.\nബഹ്റൈനിൽ ഒരാൾക്കും കൊറോണ വൈറസ് സ്ഥിരീകരിച്ചു. ഇതാദ്യമായാണ് രാജ്യത്ത് കൊറോണ വൈറസ് ബാധ സ്ഥിരീകരിക്കുന്നത്. ഇറാനിൽ നിന്ന് എത്തിയ സ്വദേശി പൗരന് കൊറോണ വൈറസ് ബാധയുണ്ടെന്ന വിവരം ആരോഗ്യമന്ത്രാലയമാണ് സ്ഥിരീകരിച്ചത്. ഇദ്ദേഹത്തെ ഇബ്രാഹിം ഖലീൽ അൽ കാനൂ മെഡിക്കൽ സെന്ററിൽ പ്രവേശിപ്പിച്ചു.\nവൈറസ് ബാധിച്ച രോഗിയുമായി സമ്പർക്കത്തിലുണ്ടായിരുന്നവർ ബഹ്റൈന് മന്ത്രാലയത്തിന്റെ നിരീക്ഷണത്തിലാണ്. ആരും പരിഭ്രാന്തരാകേണ്ടതില്ലെന്നും വൈറസിന്റെ വ്യാപനം തടയാൻ വേണ്ട മുൻകരുതലുകൾ എടുത്തതായും മന്ത്രാലയം അറിയിച്ചു. പനി, ശ്വാസതടസ്സം, ചുമ എന്നിവയുണ്ടെങ്കിൽ വൈദ്യ പരിശോധനക്ക് വിധേയമാകണമെന്നും മന്ത്രാലയം അധിക്യതർ വ്യക്തമാക്കി.\nയുഎഇയിൽ കാലാവസ്ഥ മാറുന്നു\nപാസ്സ്പോർട്ടിൽ അമേരിക്കൻ – ബ്രിട്ടീഷ് വിസയുള്ള ഇന്ത്യക്കാർക്കും പാക്കിസ്ഥാനികൾക്കും സൗദിയിൽ ഇനി ഓൺ അറൈവൽ വിസ; ഉംറയും ചെയ്യാം\nകൊവിഡുമായി ബന്ധപ്പെട്ടുള്ള വർക്ക് ഫ്രം ഹോം...\nഅബുദാബിയിൽ ഈദ് പാർട്ടികളും സമ്മേളനങ്ങളും...


യെദ്യൂരപ്പയുടെ സത്യപ്രതിജ്ഞ പാഴാകും? ഈഗിള്‍ടണ് റിസോര്‍ട്ടില് കോൺഗ്രസ്സ് എംഎൽഎമാർ സുരക്ഷിതരല്ല എന്ന് റിപ്പോർട്ട്\nThu Oct 18 2018 15:59:28 GMT+0530 (IST)\nAshok Naduvathil| Updated On: 2018-05-17 10:30:00.0 | Location : ബെംഗളൂരു\nബിദടിയിലെ ഈഗിള്‍ടണ് റിസോര്‍ട്ടില് കോൺഗ്രസ്സ് ജനപ്രതിനിധികൾ സുരക്ഷിതരല്ല. 900 കോടി റെഡി. പക്ഷെ എംഎൽഎമാർ സ്റ്റെഡിയല്ല. ഇതാണ് ബിജെപി ക്യാമ്പിന്റെ ആശങ്ക\nകെപിജെപിയുടെ എംഎൽഎ കോൺഗ്രസ്- ജെഡിഎസ് സഖ്യത്തിന് പിന്തുണ പ്രഖ്യാപിച്ച സാഹചര്യത്തിൽ യെദ്ദ്യൂരപ്പ ക്യാമ്പ് ആശങ്കയിൽ. യെദ്ദ്യൂരപ്പയുടെ സത്യപ്രതിജ്ഞ പാഴാകാതിരിക്കാൻ ഏതറ്റം വരെയും പോകാമെന്നാണ് ബിജെപി നേതൃത്വത്തിന്റെ നിർദ്ദേശം എന്നറിയുന്നു. അഭിമാന പോരാട്ടമെന്ന നിലയിൽ കാര്യങ്ങളെ സമീപിക്കാനാണ് നീക്കം.\n'നിങ്ങൾ സഖ്യം ഉണ്ടാക്കൂ; ഞങ്ങൾ പൊളിക്കാം'\nക്ലൈമാക്സിനു മുൻപേ, മന്ത്രവും തന്ത്രവും കൊണ്ട് ജയിക്കുന്നതു ബിജെപി. ഭിന്നിപ്പിച്ചു ഭരിക്കൽ ആണ് അധികാരത്തിലേറാൻ ബിജെപി പ്രയോഗിക്കുന്ന തന്ത്രം. രണ്ടു ഘട്ടങ്ങളിലായാണ് അവർ ഇത് നടപ്പാക്കുക. ആദ്യ ഘട്ടം ഭിന്നിപ്പിക്കുന്നത് ജനങ്ങളെ. രണ്ടാം ഘട്ടത്തിൽ ജനപ്രതിനിധികളെ.\nആദ്യ ഘട്ടം പരിപൂർണമായി വിജയിച്ചില്ല; കേവല ഭൂരിപക്ഷം കിട്ടിയതുമില്ല.104 സീറ്റാണ് ബിജെപിക്ക് ലഭിച്ചത്. കേവല ഭൂരിപക്ഷത്തിനു വേണ്ട 113 കിട്ടാൻ ഒരു ജനപ്രതിനിധിക്ക് 100 കോടി രൂപ എന്ന കണക്കിൽ വാഗ്ദാനം നൽകിയെന്ന് ആരോപണമുണ്ട്. ചില പ്രതിനിധികൾക്ക് മന്ത്രി സ്ഥാനം കൂടി വാഗ്ദാനം നൽകി.\nഇതിലൊന്നും വീഴാത്തവരെ അവരുടെ പഴയ ക്രിമിനൽ കേസുകൾ ചൂണ്ടിക്കാട്ടി ഭിന്നിപ്പിക്കാൻ ശ്രമം തുടരുകയാണെന്നും ആക്ഷേപമുണ്ട്. ബിദടിയിലെ ഈഗിള്‍ടണ് റിസോര്‍ട്ടില് കോൺഗ്രസ്സ് ജനപ്രതിനിധികൾ സുരക്ഷിതരല്ല എന്ന് ചുരുക്കം. രണ്ടാം ഘട്ട ശ്രമം ഇത്തരത്തിൽ വിജയിക്കുമോ എന്നാണ് രാഷ്ട്രീയ നിരീക്ഷകർ ഉറ്റു നോക്കുന്നത്. 'ചില്ലറ കോടി'കൾ (900 കോടി) റെഡി. പക്ഷെ എംഎൽഎമാർ സ്റ്റെഡിയല്ല. ഇതാണ് ബിജെപി ക്യാമ്പിന്റെ ആശങ്ക. മോദിയെന്ന നേതാവുണ്ടെങ്കിൽ മാത്രം കന്നഡനാട് കീഴടക്കാനാവില്ല എന്ന് സാരം.\nഇതിനിടെ ബിജെപിയ്ക്കൊപ്പം ചേരുമെന്ന് പ്രഖ്യാപിച്ചിരുന്ന കെപിജെപിയുടെ എംഎൽഎ കോൺഗ്രസ്- ജെഡിഎസ് സഖ്യത്തിന് പിന്തുണ പ്രഖ്യാപിച്ചിട്ടുണ്ട്. പ്രാദേശിക കക്ഷിയായ കർണാടക പ്രജ്ഞാവന്ത ജനതാ പാർട്ടിയുടെ ഏക എംഎൽഎ ആർ ശങ്കർ ആണ് കോൺഗ്രസ് സഖ്യത്തിന് പിന്തുണ പ്രഖ്യാപിച്ചത്. അതിനാൽ എതിർ പാളയത്തിൽ വിള്ളലുണ്ടാക്കുന്നതിനൊപ്പം കൂടെ നിൽക്കുന്നവവർ മറുകണ്ടം ചാടാതെ സൂക്ഷിക്കുകയും വേണം.\nയെദ്ദ്യൂരപ്പയുടെ സത്യപ്രതിജ്ഞ പാഴാകരുത്. അതിനാൽ ആരുണ്ടാക്കിയ സഖ്യവും എന്ത് വില കൊടുത്തതും പൊളിക്കും എന്ന വാശിയിലാണ് ബിജെപി ക്യാമ്പ്. അതിന് അമിത് ഷാ- മോദി ടീം പിന്തുണയുമുണ്ട്. ഏത് ജനവിധിയെയും അട്ടിമറിക്കാനും ഭരണത്തിലേറാനും അവസരമുണ്ടാകുമെന്ന ധാർഷ്ട്യവുമായി ഈ ഗ്രൂപ്പ്, കർണാടകയിലെ ഭരണസ്ഥാപനത്തെ തന്നെ വരുതിയിലാക്കി. കര്‍ണാടക ഗവര്‍ണര് വാജുഭായ് വാല ഇപ്പോൾ വലയിലാണ്. സുപ്രീം കോടതി വിധി വന്നാൽ ഇനി തലവിധി അറിയാം.\nകർണാടകയിൽ മുഖ്യശത്രുവായ ബിജെപിയെ നേരിടാന്, വേണ്ടിവന്നാല് ജെഡിഎസുമായും രാഷ്ട്രീയ ധാരണയുണ്ടാക്കണമെന്ന വാദം ആദ്യം കോൺഗ്രസ്സ് ഹൈകമാൻഡ് തള്ളിയിരുന്നു. എന്നാൽ വോട്ടെണ്ണൽ പൂർത്തിയായതോടെ, മന്ത്രിസഭ രൂപീകരിക്കാനുള്ള ഭൂരിപക്ഷം വേണമെങ്കിൽ ജെഡിഎസുകാരെ ശരണം പ്രാപിക്കുകയല്ലാതെ മറ്റു മാർഗങ്ങളില്ല എന്ന് വന്നു. എന്നാൽ എക്സിറ്റ് പോൾ ഫലം അറിഞ്ഞപ്പോൾ തന്നെ അപകടം ആദ്യം മണത്തത് സാക്ഷാൽ യെച്ചൂരി.\nഇത്തരം സാഹചര്യം ഒരുവേള യെച്ചൂരി മുൻകൂട്ടി കണ്ട് നീക്കം നടത്തി. ഹൈദരാബാദ് പാര്‍ട്ടി കോണ്‍ഗ്രസില് പ്രകാശ് കാരാട്ടും കേരള ഘടകവും തങ്ങളുടെ മുന് നിലപാടായ കോൺഗ്രസ്സ് വിരോധത്തിൽ ഉറച്ചുനില്‍ക്കുമ്പോൾ കൂടുതൽ ദുഃഖിച്ചതും യെച്ചൂരി തന്നെ. പുതിയ സാഹചര്യത്തിൽ ജെഡിഎസ് - കോൺഗ്രസ്സ് സഖ്യം യാഥാർഥ്യമാകാൻ മുൻകൈയെടുത്തത് യെച്ചൂരിയാണ്. ദേവെഗൗഡ, കുമാരസ്വാമി എന്നിവരോടൊപ്പം ഗുലാം നബി, അശോക് ഗെലോട്ട്, സോണിയ ഗാന്ധി തുടങ്ങിയവരുമായും ആശയവിനിമയം നടന്നു. ഒടുവിൽ വോട്ടെടുപ്പ് ഔദ്യോഗികമായി പ്രഖ്യാപിക്കും മുൻപ് തന്നെ ജെഡിഎസ് കോൺഗ്രസിനു പിന്തുണ വാഗ്ദാനം ചെയ്തിരുന്നു.


Sunday 1 July 2018 2:41 am IST\nതിരുവനന്തപുരം: ഗായിക എസ്.ജാനകി മരിച്ചെന്ന പേരില് സമൂഹമാധ്യമങ്ങളില് വ്യാജ സന്ദേശം പ്രചരിപ്പിച്ചതിനേക്കുറിച്ച് അന്വേഷണത്തിന് ഡി.ജി.പി ലോക്‌നാഥ് ബെഹ്‌റ ഉത്തരവിട്ടു. കേരളത്തിലെ പിന്നണി ഗായകരുടെ സംഘടന നല്‍കിയ പരാതിയിലാണ് നടപടി. സൈബര്; ക്രൈം പൊലീസിനാണ് അന്വേഷണ ചുമതല.\nസംസ്‌കാരസമയം പോലും ഉള്‍പ്പെടുത്തി ഒട്ടേറെ സന്ദേശങ്ങള് സമൂഹമാധ്യമങ്ങളില് പ്രചരിച്ചു. ജാനകി പാട്ട് നിര്‍ത്തിയെന്ന് പ്രഖ്യാപിച്ചതിന് പിന്നാലെയും ഇത്തരത്തില് വ്യാജസന്ദേശങ്ങള് പ്രചരിച്ചിരുന്നു.\nവ്യാജ സന്ദേശം സൃഷ്ടിച്ചയാളെയും പ്രചരിപ്പിച്ച് തുടങ്ങിയവരെയും കണ്ടെത്താനാവശ്യപ്പെട്ടാണ് അന്വേഷണം സൈബര് ക്രൈം ഡിവൈ.എസ്പിയെ ഏല്‍പ്പിച്ചിരിക്കുന്നത്. ഇവരെ കണ്ടെത്തിയ ശേഷം കേസെടുത്ത് തുടര് നടപടി സ്വീകരിക്കാനുമാണ് ഡി.ജി.പിയുടെ നിര്‍ദേശം.


വർഗീസിനും ശ്രീകുമാരനും ഇത് രണ്ടാം ജന്മത്തിലെ ക്രിസ്‌മസ് | thiruvananthapuram\nDec 25, 2019, 08:13 AM IST\nകാറ്റിലും മഴയിലുംപെട്ട് പുറംകടലിൽ കമിഴ്ന്നുപോയ തങ്ങൽ വള്ളത്തിന്റെ മുകളിൽ പിടിച്ചിരുന്നപ്പോൾ കരയിലെത്തുമെന്ന് പ്രതീക്ഷയുണ്ടായിരുന്നില്ലെന്ന് പെരുമാതുറ പുറംകടലിൽ അപകടത്തിൽപ്പെട്ട മീൻപിടിത്ത തൊഴിലാളികൾക്കിപ്പോഴും അപകടത്തിന്റെ ഞെട്ടൽ മാറിയിട്ടില്ല. മുന്നിലൂടെ തിരമാല കടന്നുപോകുമ്പോഴും സൂര്യന്റെ നിഴൽ മാറുമ്പോഴും ചങ്കിടിച്ചു. രണ്ട് രാവും ഒരു പകലും ആഴക്കടലിൽ വേദനയോടെ കാത്തിരുന്നു. ആരെങ്കിലും രക്ഷപ്പെടുത്താനെത്തട്ടേയെന്ന് പ്രാർഥിച്ചു, ഒടുവിലത് സംഭവിച്ചു. രക്ഷപ്പെട്ടെത്തിയ വിഴിഞ്ഞത്തെ മത്സ്യത്തൊഴിലാളികൾ പറഞ്ഞു. അല്ലായിരുന്നുവെങ്കിൽ ഈ ക്രിസ്‌മസിൽ തങ്ങൾക്കു പങ്കുകൊള്ളാനാകില്ലായിരുന്നുവെന്നും തൊഴിലാളികൾ പറഞ്ഞു.\nപുറംകടലില് മറിഞ്ഞ തൊഴിലാളികളുടെ വള്ളം.\nകഴിഞ്ഞ പതിനേഴിന് വിഴിഞ്ഞത്തുനിന്ന് രാവിലെ 10-ന് മീൻപിടിത്തത്തിനുപോയ വിഴിഞ്ഞം കോട്ടപ്പുറം കരിമ്പള്ളിക്കര സ്വദേശികളായ ശ്രീകുമാരൻ(50), വർഗീസ്(55), വിൽഫ്രഡ്(52) എന്നിവരാണ് അപകടത്തിൽപ്പെട്ടത്. ചിറയിൻകീഴിനും പെരുമാതുറയ്ക്കും ഇടയ്ക്കുള്ള പുറംകടലിലായിരുന്നു ഇവർ അപകടത്തിൽപ്പെട്ടത്.\nതീരത്തുനിന്ന് ഏതാണ്ട് 35 നോട്ടിക്കൽ മൈൽ അകലെ വ്യാഴാഴ്ച പുലർച്ചെയോടെ പുറംകടലിലുണ്ടായ ശക്തമായ കാറ്റിലും മഴയിലുംപെട്ടായിരുന്നു വള്ളം മറിഞ്ഞത്. അപകടത്തിൽപ്പെട്ട തൊഴിലാളിയായ വർഗീസ് പറഞ്ഞു. വള്ളം മറിഞ്ഞപ്പോൾ വാരിയെല്ല് പൊട്ടിയ വിൽഫ്രഡ് വേദനയോടെ പുളഞ്ഞുവെങ്കിലും സങ്കടപ്പെടാനേ ഞങ്ങൾക്കു കഴിഞ്ഞുള്ളൂവെന്ന് വർഗീസ് പറഞ്ഞു. തമിഴ്നാട്ടിൽ വൈദ്യന്റെ ചികിത്സയിലാണ് വിൽഫ്രഡ്.\nമത്സ്യബന്ധന അനുബന്ധ ഉപകരണങ്ങളും വലകളും കടലിൽ താഴ്‌ന്നുപോയി. രണ്ട് എൻജിനുകളിൽ ഒരെണ്ണം കടലിൽ താഴ്ന്നു. മറ്റൊരെണ്ണം വലയിൽ കുരുങ്ങിക്കിടന്നു. ഒന്നരയാഴ്ചയോളം കടലിൽത്തങ്ങി മീൻപിടിക്കുന്നതിനാണ് പോയത്. വള്ളത്തിലുണ്ടായിരുന്ന ഭക്ഷണവും വെള്ളവും മുങ്ങിപ്പോയി. തിരമാലവരുമ്പോൾ വള്ളവും ഞങ്ങളും താഴും പിന്നെയും പൊങ്ങിവരുമെന്ന് വിൽഫ്രഡ് പറഞ്ഞു.\nരണ്ടരദിവസം വള്ളത്തിനു മുകളിൽ പിടിച്ചുകിടന്നു. ഉപ്പുവെള്ളം കുടിച്ച് ജീവൻ പിടിച്ചുനിർത്തി. ഒടുവിൽ ശനിയാഴ്ച പുലർച്ചെ അഞ്ചുതെങ്ങ് ഭാഗത്തുനിന്ന് മീൻപിടിത്തത്തിനുവന്ന തൊഴിലാളികൾ ഞങ്ങളുടെ നിലവിളികേട്ടു. അവരുടെ വള്ളത്തിലേക്കു ഞങ്ങളെ വലിച്ചുകയറ്റി കരയ്ക്കെത്തിച്ചു. സംഭവമറിഞ്ഞ് വള്ളം ഉടമയുടെ മകൻ കുമാറും കൂട്ടുകാരായ മത്സ്യത്തൊഴിലാളികളും അഞ്ചുതെങ്ങിലെത്തി ഞങ്ങളെ നാട്ടിലെത്തിച്ചു.\nജീവൻ തിരിച്ചുകിട്ടിയതുതന്നെ ഭാഗ്യമെന്ന് തൊഴിലാളികൾ പറഞ്ഞു. 700 കിലോയുടെ വലയിൽ 300 കിലോ മാത്രമാണ് തിരിച്ചുകിട്ടിയത്. വലയിൽ കുരുങ്ങിക്കിടന്നതിനാൽ ഒരു എൻജിനും കിട്ടിയെന്ന് വള്ളം ഉടമ സേവ്യർ പറഞ്ഞു. തകർന്ന വള്ളത്തെയും അവശേഷിച്ച വലയെയും ഫിഷറീസ് ഡിപ്പാർട്ട്‌മെന്റിന്റെ നേതൃത്വത്തിലെത്തിയ മറൈൻ എൻഫോഴ്സ്‌മെന്റ് അധികൃതർ മുതലപ്പൊഴി ഹാർബറിലെത്തിച്ചു.\nവ്ളാത്താങ്കര സ്വർഗാരോപിതമാതാ ദേവാലയം തീർഥാടന ടൂറിസം പദ്ധതിയിൽ


KERALA DEVELOPMENT: കൂട്ട് കച്ചവടം\nPosted by Bipin at 11:55 AM\nസുധി അറയ്ക്കൽ December 24, 2015 at 7:34 AM\nജെയ്റ്റ് ലി അത്ര നല്ലവനാകാൻ സാധ്യതയില്ല.\nഏറ്റവും കൗതുകം അമ്മച്ചിയും മകനും കണ്ണിലെ സ്വന്തം കണ്ണിലെ തടി കാണാതെയാ ഈ കോലാഹലമൊക്കെ ഉണ്ടാക്കുന്നതെന്നാ!!!!\nരാജ്യം ഭരിയ്ക്കാൻ ചാൻസ് കിട്ടിയ പാടേ മോദി ദില്ലി ഇലക്ഷൻ നടത്ത്വാരുന്നെങ്കിൽ കെജ്ജു അണ്ണൻ ഓർമ്മയിൽ തന്നെ നിന്നേനേ.\nBipin December 24, 2015 at 4:11 PM\nഎല്ലാറ്റിലും സ്വന്തം താൽപ്പര്യം സുധീ\nMuralee Mukundan , ബിലാത്തിപട്ടണം December 31, 2015 at 7:16 AM\n‘കുറേക്കഴിഞ്ഞ് ഈ വാങ്ങിയ രണ്ടു നേതാക്കളും തമ്മിൽ പിണങ്ങി. പരസ്യമായി തെറി വിളി, തന്തയ്ക്കു വിളി വരെ എത്തി. എത്രയൊക്കെ തെറി പറഞ്ഞിട്ടും മറ്റെക്കാര്യം, തോട്ടം വാങ്ങിയത്, മാത്രം പുറത്തു വന്നില്ല.എതിർ കക്ഷിക്കാരനും ഒരക്ഷരം പുറത്തു പറഞ്ഞില്ല.‘\nBipin January 2, 2016 at 4:39 AM\nഇതാണ് രാഷ്ട്രീയ മര്യാദ മുരളീ


പാഴൂരിലെ പെരുംതൃക്കോവില് :: Janmabhumi Daily\nTuesday 21 May 2019 3:29 am IST\nഒരിക്കല് ഒരു നമ്പൂതിരിക്ക് വിവാഹപ്പൊരുത്തം നോക്കാനായി തന്റെ ജാതകവും സ്ത്രീ ജാതകങ്ങളുമായി പാഴൂര് കണിയാരുടെ അടുത്ത് ചെന്നു. പൊരുത്തം നോക്കിയ കണിയാര് ഇപ്പോള് ഗ്രഹപ്പിഴക്കാലമാണെന്ന് പറഞ്ഞു. മരണം സംഭവിക്കാന് ഇടയുണ്ടെന്നതിനാല് ഒരു വര്‍ഷം കഴിഞ്ഞ് ജാതകങ്ങള് വീണ്ടും നോക്കാമെന്നായിരുന്നു അദ്ദേഹത്തിന്റെ നിര്‍ദേശം. ഗ്രഹപ്പിഴ നീങ്ങാന് അതിനു തക്ക പുണ്യകര്‍മങ്ങളെന്തെങ്കിലും ചെയ്യണം.\nഇതെല്ലാം കേട്ടതോടെ നമ്പൂതിരിക്ക് അതിയായ വിഷമമുണ്ടായി. അദ്ദേഹം അവിടെ നിന്നിറങ്ങി. നേരം സന്ധ്യയായിരുന്നു. പുഴയില് ഇറങ്ങിക്കുളിച്ച ശേഷം ഒരു നമ്പൂതിരി ഇല്ലത്തു ചെന്ന് അത്താഴവും കഴിച്ച് അവിടെത്തന്നെ കിടന്നു. മരണഭയത്താല് നമ്പൂതിരിക്ക് രാത്രിയില് ഉറക്കം വന്നില്ല. ഗ്രഹപ്പിഴ നീങ്ങാന് എന്തു ചെയ്യണമെന്നായിരുന്നു ചിന്ത. ഒരു ക്ഷേത്രം പണിയാമെന്ന തീരുമാനത്തിലെത്തി. അവിടെ ശിവനെ പ്രതിഷ്ഠിച്ച് നിത്യദാനം, ആട്ടവിശേഷം മുതലായവയ്ക്ക് കൊടുക്കേണ്ട മുതല് മനസ്സില് കണക്കാക്കി.\nപിറ്റേന്ന് അദ്ദേഹം വീണ്ടും കണിയാരുടെ അടുക്കല് ചെന്ന് തന്റെ ആയുസ്സിനെക്കുറിച്ച് പറയണമെന്ന് വീണ്ടും ആവശ്യപ്പെട്ടു. കണിയാര് വീണ്ടും നോക്കിയപ്പോള് അദ്ദേഹത്തിന് ദീര്‍ഘായുസ്സുള്ളതായി കണ്ടു. തമ്പുരാനെന്തോ വലിയ പുണ്യകര്‍മം ചെയ്തതായി കാണുന്നുണ്ടെന്ന് കണിയാര് പറഞ്ഞു. ദീര്‍ഘായുസ്സു കാണുന്നതിനാല് വിവാഹം നടത്താമെന്നും അദ്ദേഹം അറിയിച്ചു.\nതാന് മനസ്സില് കണ്ട പുണ്യകര്‍മം നടത്താതെ വിവാഹം കഴിക്കില്ലെന്ന് നമ്പൂതിരി ഉറച്ച തീരുമാനമെടുത്തു. അക്കാലത്ത് പാഴൂരിലുണ്ടായിരുന്ന ഒരു തച്ചനെ ക്ഷേത്രനിര്‍മാണത്തിന് ഏര്‍പ്പാടാക്കി. വൈക്കത്തു പെരുംതൃക്കോവിലിന്റെ മാതൃകയില് ക്ഷേത്രം പണിയാനായിരുന്നു നമ്പൂതിരിയുടെ നിര്‍ദേശം. തച്ചന് പാഴൂര് പുഴയുടെ വക്കത്ത് സ്ഥാനം കണ്ട് അവിടെയൊരു അമ്പലം പണിതീര്‍ത്തു. അവിടെ ശിവപ്രതിഷ്ഠയും കലശവും നടത്തി. ഒരു മഹാക്ഷേത്രത്തിനു വേണ്ട അഞ്ചുപൂജ, മൂന്നുശീവേലി, നവകം, പഞ്ചഗവ്യം മുതലായ നടത്തുന്നതിനും മാസവിശേഷം ആട്ടവിശേഷം എന്നിവയ്ക്കുമുള്ള വസ്തുവകകള് നമ്പൂതിരി നല്‍കി.\nഇങ്ങനെയാണ് പാഴൂര് പെരുംതൃക്കോവിലുണ്ടായത്. ക്ഷേത്രം പണിത തച്ചന് ഏറെ പ്രസിദ്ധനായിരുന്നു. പലസ്ഥലങ്ങളില് നിന്നും അദ്ദേഹത്തെ ആളുകള് സ്ഥാനം നിര്‍ണയിക്കുന്നതിനും മറ്റും ക്ഷണിച്ചു കൊണ്ടു പോകുന്ന പതിവുണ്ടായിരുന്നു. ക്ഷേത്രനിര്‍മാണം തുടങ്ങിയാല് അതു പൂര്‍ത്തിയാക്കി കലശം കഴിയുന്നതുവരെ പ്രധാന തച്ചന് പൂണൂല് ധരിക്കണം. ക്ഷൗരം ചെയ്യാന് പാടില്ല. കൂടുതലും ക്ഷേത്രം പണിക്ക് പ്രധാനചുമതല വഹിച്ചിരുന്നതിനാല് മറ്റൊന്നിനും അദ്ദേഹത്തിന് സമയം ലഭിച്ചിരുന്നില്ല. അതുകൊണ്ട് താടിവളര്‍ത്തിയും പൂണൂല് ധരിച്ചുമല്ലാതെ തച്ചനെ കാരണുന്നത് വിരളമാണ്.കാഴ്ചയില് വളരെ തേജസ്വിയും യോഗ്യനുമായിരുന്നു അദ്ദേഹം.\nതച്ചനെ ഒരിക്കല് ക്ഷേത്രത്തിന് സ്ഥാനം നിര്‍ണയിക്കാനായി കായംകുളത്ത് രാജാവിന്റെ കല്പനയനുസരിച്ച് ആളുകളെത്തി തോണിയില് കൊണ്ടു പോയി. തോണി വേമ്പനാട്ടു കായലിലെത്തിയപ്പോള് തെക്കു നിന്ന് വടക്കോട്ടൊരു ബോട്ട് വരുന്നതു കണ്ടു. ബോട്ടിലുണ്ടായിരുന്നത് ചെമ്പകശ്ശേരി രാജാവായിരുന്നു.\nബോട്ട് തോണിക്ക് അടുത്തെത്തിയപ്പോള് രാജാവ് തച്ചനെ കണ്ടു. അത് തേജസ്വിയായ ഒരു ബ്രാഹ്മണശ്രേഷ്ഠനാണ് അതെന്നാണ് രാജാവ് കരുതിയത്. രാജാവ് തച്ചനെ നോക്കി ആരാണ് എന്നാണ് ചോദിച്ചത്. ' ആ.. ആ.. ആ' എന്ന് വിക്കി വിക്കിയാണ് അദ്ദേഹം ചോദിച്ചത്. രാജാവിന്റെ ചോദ്യം കേട്ട്, അടിയന് തച്ചനാണെന്ന് വിക്കിയാണ് തച്ചനും ഉത്തരം നല്‍കിയത്. തന്നെ തച്ചന് പരിഹസിച്ചതാണെന്നു കരുതി രാജാവ് തോണിയില് ചാടിക്കയറി തച്ചന്റെ കഴുത്ത് വെട്ടി കായലിലിട്ടു.\nഅന്ന് പാഴൂര് പെരും തൃക്കോവിലില് ഉച്ചശീവേലി എഴുന്നള്ളിപ്പു തുടങ്ങിയ നേരത്ത് ' മതി, അകത്തെഴുന്നള്ളിച്ചു നട പൂട്ടട്ടെ, എന്റെ തച്ചന് മരിച്ചിരിക്കുന്നു. എനിക്കത് സഹിക്കാനാവില്ല ' എന്നൊരു അശരീരി വാക്കു കേട്ടു . ഉടനെ അകത്തെഴുന്നള്ളിച്ച് നട പൂട്ടി.\nപാഴൂരില് പതിവായി അരി അളന്നു കൊടുക്കുകയും നിവേദ്യം വയ്ക്കുകയും ചെയ്യുന്ന ഒരു മൂത്തതുണ്ടായിരുന്നു. ചതുരംഗക്കളിക്കാരനായിരുന്ന തന്നെ തോല്‍പ്പിക്കാന് ഭൂലോകത്ത് ആരുമില്ലെന്ന ഒരു അഹന്ത അദ്ദേഹത്തിനുണ്ടായിരുന്നു.\nഅങ്ങനെയിരിക്കെ ആ ദേശക്കാരനായ ഒരു നമ്പൂതിരിയും മൂത്തതും കൂടി ചതുരംഗം വച്ചു. നമ്പൂതിരി മൂത്തതിനെ തോല്‍പ്പിച്ചു. ഒരു കളികൂടി കളിക്കാമെങ്കില് ഞാന് അങ്ങയെ തീര്‍ച്ചയായും തോല്‍പ്പിക്കുമെന്ന് മൂത്തത് പറഞ്ഞു.\nമറിച്ച് ഞാനാണ് അങ്ങയെ തോല്‍പ്പിക്കുന്നതെങ്കിലോ എന്ന് നമ്പൂതിരി ചോദിച്ചു. അങ്ങനെയെങ്കില് പാഴൂര് ക്ഷേത്രത്തില് എനിക്കുള്ള അവകാശം മുഴുവന് അങ്ങേക്കു തരാമെന്ന് മൂത്തത് നമ്പൂതിരിയോട് പറഞ്ഞു. കളി തുടര്‍ന്നു. മൂത്തതു തോറ്റു. തനിക്ക് ക്ഷേത്രത്തിലുള്ള അവകാശമെല്ലാം വാക്കനുസരിച്ച് നമ്പൂതിരിക്ക് നല്‍കി. അദ്ദേഹവും കുടുംബവും അവിടം വിട്ടു പോയി. അന്നുമുതല് മൂത്തതിനുണ്ടായിരുന്ന അനുഭവങ്ങളെല്ലാം ആ നമ്പൂതിരിയുടെ പരമ്പരയില് പെട്ടവര്‍ക്കാണ് നല്‍കി വരുന്നത്.\nപാഴൂര് പെരുംതൃക്കോവിലിനു മുമ്പില് വര്‍ഷങ്ങള് പഴക്കമുള്ളൊരു വരിക്കപ്ലാവുണ്ട്. അതിന്റെ കാലപ്പഴക്കം എത്രയെന്ന് ആര്‍ക്കും ഗണിക്കാനാവില്ല. കീഴ്‌ലോകത്തു വരിക്ക എന്നാണ് അതിനു പേര്. അതിന്റെ ഐതിഹ്യം ഏറെ രസകരമാണ്.\nഒരിക്കല് ക്ഷേത്രത്തിലെ പ്രവര്‍ത്തിക്കാരിലൊരാള് പാഴൂര് പെരും തൃക്കോവിലിലെ കലശക്കുടങ്ങള് മുക്കാനായി പുഴയില് കൊണ്ടു പോയി. ആ കൂട്ടത്തില് ഒരു സ്വര്‍ണക്കുടമുണ്ടായിരുന്നു. ആ കുടം മുക്കിയപ്പോള് കൈയില് നിന്ന് തെറ്റിയത് പുഴയില് താണുപോയി. ഉടനെ കഴകക്കാരന് ' അയ്യോ പൊന്നും കടം പോയല്ലോ എന്നു പറഞ്ഞ് അയാള് ആറ്റില് ചാടി. എത്ര ശ്രമിച്ചിട്ടും കുടം പിടിക്കാനായില്ല. അത് തെന്നിത്തെന്നി ആഴത്തിലേക്ക് പൊയ്‌ക്കൊണ്ടിരുന്നു.\nകുടത്തിനൊപ്പം അയാളും ഒരുപാട് ദൂരം താഴോട്ടെത്തിയപ്പോള് അവിടം ഒരു കരപ്രദേശമായി കാണപ്പെട്ടു. അവിടെ കുറേപ്പേരിരുന്ന് ചക്കപ്പഴം തിന്നുന്നുണ്ടായിരുന്നു. അവര് കുറച്ച് ചക്കപ്പഴം കഴകക്കാരന് കൊടുത്തു. കുരു തിരികെ തരണമെന്നും പറഞ്ഞു. അതിന്റെ മധുരം അസാധാരണമായിരുന്നു. എന്തായാലും അതിന്റെ ഒരു കുരുവെങ്കിലും തിരികെ കൊണ്ടു പോകണമെന്ന് അയാള് ഉറപ്പിച്ചു. ചക്കപ്പഴം തിന്ന ശേഷം അതില് നിന്ന് ഒരു കുരു കൂടെക്കരുതി പൊന്‍കുടവുമായി അയാള് മടങ്ങി. ചക്കക്കുരു പാഴൂര്‍തൃക്കോവിലില് നട്ടു വളര്‍ത്തി. അതാണ് വിഖ്യാതമായ 'കീഴ്‌ലോകത്തു വരിക്ക'.\nആലത്തിയൂര് ശ്രീ പെരുംതൃക്കോവില്\nഏകാദശ പെരുംതൃക്കോവില് ക്ഷേത്രത്തില് കര്‍പ്പൂരാദി അഷ്ടബന്ധകലശം\nഅരനൂറ്റാണ്ടിനുശേഷം ഊരമന പെരുംതൃക്കോവില് ക്ഷേത്രത്തില് കളിവിളക്ക് തെളിയുന്നു


മലയാളം വിക്കിപീഡിയയിൽ നിലവിൽ 77,087 ലേഖനങ്ങളുണ്ട്\nജോർജ്ജ് ഫ്ലോയിഡിന്റെ കൊലപാതകം\nഇന്ത്യയിലെ തമിഴ്നാട് സംസ്ഥാനത്ത് തിരുവണ്ണാമലൈ നഗരത്തിലെ അണ്ണാമലൈ കുന്നുകളുടെ താഴ്വരയിൽ സ്ഥിതി ചെയ്യുന്ന ഒരു ശിവക്ഷേത്രമാണ് അരുണാചലേശ്വര ക്ഷേത്രം എന്നുകൂടി അറിയപ്പെടുന്ന അണ്ണാമലൈയ്യർ ക്ഷേത്രം (Annamalaiyar Temple). തമിഴ്നാട് സംസ്ഥാനത്തെ ഏറ്റവും ആദരണീയമായി കരുതപ്പെടുന്ന പ്രദേശങ്ങളിലൊന്നാണിത്. "അപ്രാപ്യമായ മല" എന്നാണ് അണ്ണാമലൈ എന്ന പദത്തിനർത്ഥം. പ്രത്യേകിച്ച് അഗ്നിയുമായി ബന്ധപ്പെട്ട പഞ്ചഭൂത ക്ഷേത്രങ്ങളിലൊന്നാണിത്. ശിവൻ അണ്ണാമലൈയ്യർ അഥവാ അരുണാചലേശ്വർ എന്ന പേരിൽ ആരാധിക്കപ്പെടുന്ന ഇവിടത്തെ പ്രതിഷ്ഠ അഗ്നി ലിംഗം എന്ന പേരിലാണ് അറിയപ്പെടുന്നത്. പാർവതിയെ ഇവിടെ ഉണ്ണാമലൈ അമ്മൻ എന്നു വിശേഷിപ്പിക്കുന്നു. ഏഴാം നൂറ്റാണ്ടിൽ തമിഴ് ശൈവർ കൊത്തുപണികൾ ചെയ്തെടുത്തതാണ് ഇവിടുത്തെ പ്രതിഷ്ഠയെന്ന് വിശ്വസിക്കപ്പെടുന്നു. തമിഴ് കവിയായ നയനാർ എഴുതിയ തേവാരം എന്ന കവിതയിലെ പാടൽ പെട്ര സ്ഥലത്തിൽ പ്രതിപാദിക്കപ്പെടുന്ന 275 ക്ഷേത്രങ്ങളിലൊന്നാണ് ഇത്. ഒമ്പതാം നൂറ്റാണ്ടിൽ ജീവിച്ചിരുന്ന ശൈവ സന്യാസിയായ കവി മാണിക്കവാചകർ തന്റെ തിരുവമ്പാവായി എന്ന കൃതി ചിട്ടപ്പെടുത്തിയതും ഇവിടെ വച്ചായിരുന്നു.\nകോവിഡ്-19 നിർണ്ണയം, രോഗബാധ തടയൽ, ചികിത്സ എന്നിവ സംബന്ധിച്ച നിരവധി വ്യാജവും തെളിയിക്കപ്പെടാത്തതുമായ മെഡിക്കൽ ഉൽപ്പന്നങ്ങളും രീതികളും നിലവിലുണ്ട്. കോവിഡ്-19 ഭേദപ്പെടുത്താം എന്ന അവകാശവാദത്തോടെ വിൽക്കുന്ന വ്യാജ മരുന്നുകളിൽ അവകാശപ്പെടുന്ന ഘടകങ്ങൾ ഉണ്ടാവണമെന്നില്ല. മാത്രമല്ല, അവയിൽ ദോഷകരമായ ചേരുവകൾ ഉണ്ടായേക്കുകയും ചെയ്യാം. വാക്‌സിനുകൾ വികസിപ്പിക്കുന്നതിന് ലോകമെമ്പാടും ശ്രമങ്ങൾ നടക്കുന്നുണ്ട്. ലോകാരോഗ്യസംഘടനയുടെ നേതൃത്വത്തിലുള്ള സോളിഡാരിറ്റി ട്രയൽ ഉൾപ്പെടെ പല രാജ്യങ്ങളിലും ഗവേഷണം നടക്കുന്നുണ്ടെങ്കിലും 2020 മാർച്ച് വരെ ലോകാരോഗ്യ സംഘടന കോവിഡ്-19 ചികിത്സിക്കുന്നതിനോ ചികിത്സിക്കുന്നതിനോ മരുന്നുകളൊന്നും ശുപാർശ ചെയ്യുന്നില്ല.\nഅമേരിക്കൻ ഐക്യനാടുകളിലെ ഒരു ആഫ്രിക്കൻ-അമേരിക്കൻ വംശജനായിരുന്ന ജോർജ്ജ് ഫ്ലോയ്ഡിനെ ക്രിമിനൽ കുറ്റം ആരോപിച്ച് പോലീസുകാർ മർദ്ദിച്ചുകൊന്ന സംഭവമാണ് ജോർജ്ജ് ഫ്ലോയിഡിന്റെ കൊലപാതകം എന്ന പേരിൽ അറിയപ്പെടുന്നത്. 2020 മേയ് 25-ന് അമേരിക്കൻ ഐക്യനാടുകളിലെ മിനസോട്ടയിലെ പൗഡർഹോൺ എന്ന സ്ഥലത്താണ് സംഭവം നടന്നത്. ഡെറെക് ഷോവിൻ എന്ന പോലീസ് ഉദ്യോഗസ്ഥൻ ഫ്ലോയിഡിൻ്റെ കഴുത്തിൽ മുട്ടുകുത്തി ദീർഘനേരം ശ്വാസം മുട്ടിച്ചപ്പോൾ മരണം സംഭവിച്ചു. ഫ്ലോയിഡിൻ്റെ മരണശേഷം മിന്നീപോളിസ്-സെൻ്റ് പോൾ പ്രദേശത്ത് നടന്ന പ്രകടനങ്ങളും പ്രതിഷേധങ്ങളും തുടക്കത്തിൽ സമാധാനപരമായിരുന്നെങ്കിലും പിന്നീട് അക്രമാസക്തമായി. അറസ്റ്റിൻ്റെ ഒരു ഭാഗം കാഴ്ചക്കാരൻ റെക്കോർഡ് ചെയ്യുകയും ഫേസ്ബുക്ക് ലൈവിലേക്ക് സ്ട്രീം ചെയ്യുകയും ചെയ്തു. പിന്നീട് ഇത് സാമൂഹ്യമാധ്യമങ്ങളിലടക്കം വ്യാപകമായി പ്രചരിപ്പിക്കപ്പെട്ടു.\nസിഗ്നൽ ഫൗണ്ടേഷനും സിഗ്നൽ മെസഞ്ചറും വികസിപ്പിച്ചെടുത്ത ക്രോസ്-പ്ലാറ്റ്ഫോം എൻ‌ക്രിപ്ഷൻ ഉള്ള സന്ദേശങ്ങൾ അയക്കാനുപയോഗിക്കുന്ന സേവനമാണ് സിഗ്നൽ. >>>\nഇന്ത്യൻ നഗരമായ മുംബൈയെ അതിൻ്റെ ഉപഗ്രഹ നഗരമായ നവി മുംബൈയുമായി ബന്ധിപ്പിക്കുന്ന 21.8 കിലോമീറ്റർ (13.5 മൈൽ) നീളമുള്ള ഒരു പാലമാണ് ഗ്രേറ്റ് മുംബൈ ട്രാൻസ് ഹാർബർ ലിങ്ക്. >>>\nകേരളത്തിലെ ഒരു രാഷ്ട്രീയ പ്രവർത്തകനും സി.പി.ഐ.എമ്മിൻ്റെ സ്ഥാപകനേതാക്കളിൽ ഒരാളും മുൻ നിയമസഭാംഗവുമായിരുന്നു വി.വി. കുഞ്ഞമ്പു >>>\nസിങ്ക്, അയഡിൻ എന്നിവയുടെ രാസ സംയുക്തമാണ് സിങ്ക് അയോഡൈഡ് .>>>\nഭാരതീയനായ ഫാഷൻ ഡിസൈനറായിരുന്നു സത്യാ പോൾ. >>>\nഒരു നിത്യഹരിത, ഉഷ്ണമേഖലാ വൃക്ഷമാണ് പപ്പടമരം >>>\nഇന്ത്യൻ നാഷണൽ കോൺഗ്രസ് പാർട്ടിയുടെ നേതാവും നരസിംഹ റാവു മന്ത്രിസഭയിൽ വിദേശകാര്യ മന്ത്രിയുമായിരുന്നു മാധവ് സിംഗ് സോളങ്കി. >>>\nശരീരത്തിൻ്റെയും ശരീര ഭാഗങ്ങളുടെയും ധർമ്മവും അവയുടെ പ്രവർത്തനങ്ങളും കൈകാര്യം ചെയ്യുന്ന ജീവശാസ്ത്ര ശാഖയാണ് ഫിസിയോളജി >>>\nതമിഴ്‌നാട്ടിലെ തേനി ജില്ലയിൽ സ്ഥിതിചെയ്യുന്ന ഒരു വിനോദസഞ്ചാര കേന്ദ്രമാണ് ടോപ്പ് സ്റ്റേഷൻ >>>\nസൂര്യപ്രകാശത്തിലെ ഹാനികരമായ രശ്മികളിൽ നിന്നും കണ്ണുകളെ സംരക്ഷിക്കുന്നതിനായി രൂപകൽപ്പന ചെയ്തിട്ടുള്ള ഒരു സംരക്ഷിത കണ്ണടയാണ് സൺഗ്ലാസ് >>>\nതായ്‌വാനിലെ ദേശീയോദ്യാനങ്ങൾ സംരക്ഷിതപ്രദേശങ്ങളാണ്. 7,489.49 ചതുരശ്ര കിലോമീറ്റർ (2,891.71 sq mi) വിസ്തീർണ്ണത്തിൽ വ്യാപിച്ചുകിടക്കുന്ന ഒൻപത് ദേശീയോദ്യാനങ്ങളാണ് ഇവിടെയുള്ളത്. എല്ലാ ദേശീയോദ്യാനങ്ങളും മിനിസ്ട്രി ഓഫ് ദ ഇൻ്റീരിയർ ഭരണത്തിൻകീഴിലാണ് നിലനിൽക്കുന്നത്. 1937-ൽ തായ്‌വാനിലെ ജാപ്പനീസ് ഭരണത്തിൻ കീഴിലായിരുന്നു ആദ്യത്തെ ദേശീയോദ്യാനം നിലവിൽവന്നത്. രണ്ടാം ലോകമഹായുദ്ധത്തിനുശേഷം സ്വേച്ഛാധിപത്യ ഭരണവും തായ്വാനിലെ മാർഷൽ നിയമവും കാരണം പരിസ്ഥിതി സംരക്ഷിക്കുന്നതിനുള്ള ശബ്ദം നിർത്തിവച്ചിരുന്നു. തുടർന്ന് 1972-ൽ ദേശീയോദ്യാനനിയമം പാസ്സാക്കുകയും അവസാനം ആദ്യത്തെ ദേശീയോദ്യാനം പുതിയതായി 1984-ൽ വീണ്ടും നിലവിൽ കൊണ്ടുവന്നു.\n1377 - മാർപ്പാപ്പാ ഗ്രിഗറി XI പോപ്പിൻറെ സ്ഥാനം ആവിഗ്നനിൽ നിന്ന് റോമിലേക്ക് മാറ്റുന്നു.\n1605 – ഡോൺ ക്വിക്സോട്ട് പ്രസിദ്ധീകൃതമായി.\n1773 -ക്യാപ്റ്റൻ ജെയിംസ് കുക്ക് അന്റാർട്ടിക് സർക്കിളിന് തെക്ക് ലക്ഷ്യമാക്കി ആദ്യയാത്ര നടത്തുന്നു.\n1809 – സിമോൺ ബൊളിവാർ കൊളംബിയയെ റിപ്പബ്ലിക്കായി പ്രഖ്യാപിച്ചു.\n1899 - അമേരിക്കൻ ഐക്യനാടുകൾ പസഫിക് സമുദ്രത്തിലെ വേക് ഐലന്റ് ഏറ്റെടുത്തു.\n1904 - ആന്റൺ ചേക്കോവിലെ ദ് ചെറി ഓർക്കാർഡ് മോസ്കോ ആർട്ട് തിയേറ്ററിൽ പ്രദർശനത്തിന്റെ പ്രമേയം നേടി.\n1916 – പ്രൊഫഷണൽ ഗോൾഫേഴ്സ് അസോസിയേഷൻ (പിജി‌എ) രൂപീകൃതമായി.\n1917 - യുണൈറ്റഡ് സ്റ്റേറ്റ്സ് വിർജിൻ ദ്വീപുകൾക്ക് ഡെന്മാർക്ക് 25 മില്യൻ ഡോളർ നൽകി.\n1948 – ഐക്യരാഷ്ട്രസഭയുടെ സുരക്ഷാസമിതിയുടെ ആദ്യ സമ്മേളനം.\n1950 - ദ ഗ്രേറ്റ് ബാങ്കിന്റെ മോഷണം:ബ ോസ്റ്റണിലെ ഒരു കവചിതവാഹന കാർ കമ്പനിയുടെ ഓഫീസുകളിൽനിന്ന്2മില്യൺ ഡോളറിൽ കൂടുതൽ 11 മോഷ്ടാക്കൾ ചേർന്ന് മോഷ്ടിച്ചു.\n1973 – ഫെർഡിനാൻഡ് മാർക്കോ ഫിലിപ്പീൻസിന്റെ ആജീവനാന്ത പ്രസിഡന്റായി.\n2010 - നൈജീരിയയിലെ ജോസ് നഗരത്തിൽ മുസ്ലീം, ക്രിസ്ത്യൻ വിഭാഗങ്ങൾ തമ്മിലുള്ള സംഘർഷം 200 ലേറെ മരണത്തിനിടയായി.\n532 - കോൺസ്റ്റാന്റിനോപ്പിളിലെ നിക്ക കലാപം പരാജയപ്പെട്ടു.\n1670 - ഹെൻറി മോർഗാൻ പനാമയെ പിടിച്ചെടുക്കുന്നു.\n1866 - വെസ്ലി കോളേജ് മെൽബണിൽ സ്ഥാപിക്കപ്പെട്ടു.\n1886 - ആധുനിക ഫീൽഡ് ഹോക്കി ഇംഗ്ലണ്ടിലെ ഹോക്കി അസോസിയേഷൻ രൂപീകരിച്ചു.\n1993 – ആദ്യമായി അമേരിക്കയിലെ 50 സംസ്ഥാനങ്ങളിലും മാർട്ടിൻ ലൂഥർ കിംഗ് അവധിദിനം ആചരിക്കുന്നു.\n1998 – ബിൽ ക്ലിന്റൺ – മോണിക്ക ലെവിൻസ്കി അപവാദം പുറത്താവുന്നു. മാറ്റ് ഡ്രഡ്ജ് എന്ന പത്രപ്രവർത്തകൻ ഡ്രഡ്ജ് റിപ്പോർട്ട് എന്ന തന്റെ വെബ് വിലാസത്തിൽ ഇത് പ്രസിദ്ധീകരിക്കുന്നു.\n2003 - ഓസ്ട്രേലിയയിലെ കാൻബറയിൽ ഒരു ബുഷ്ഫയർ നാലു പേരെ കൊല്ലുന്നു. കൂടാതെ 500-ലധികം വീടുകൾ നശിപ്പിക്കപ്പെട്ടു.\n2018 - കസാഖ്സ്താൻ അക്റ്റോബ്, യെർഗ്സ് ജില്ലയിൽ സമര-ഷിംകെന്റ് റോഡിൽ ബസ് കത്തിച്ചു. തീപിടിച്ച് 52 പേർ കൊല്ലപ്പെട്ടു. മൂന്നു യാത്രക്കാരും രണ്ട് ഡ്രൈവർമാരും രക്ഷപ്പെട്ടു.\n1511 – മിരാൻഡോല ഫ്രഞ്ചുകാർക്ക് കീഴടങ്ങി.\n1817 - ജനറൽ ജോസെ ഡെ സാൻ മാർട്ടിൻ നേതൃത്വത്തിൽ 5,423 സൈനികരുടെ ഒരു സൈന്യം, അർജന്റീനയിൽ നിന്നും ചിലിയെയും പെറുവിനെയും സ്വതന്ത്രമാക്കുന്നതിനായി ആൻഡീസ് കടന്നു.\n1839 – ബ്രിട്ടീഷ് ഈസ്റ്റ് ഇന്ത്യ കമ്പനി ഏദൻ കീഴടക്കി.\n1966 – ഇന്ദിര ഗാന്ധി ഇന്ത്യയുടെ പ്രധാനമന്ത്രിയായി.\n1983 - നാസി യുദ്ധക്കുറ്റവാളി ക്ലൂസ് ബാർബി ബൊളിവിയയിൽ അറസ്റ്റിലാകുന്നു.\n2006 – ജെറ്റ് എയർ‌വേയ്സ് എയർ സഹാറയെ വാങ്ങി. ഇതോടെ ജെറ്റ് എയർ‌വേയ്സ് ഇന്ത്യയിലെ ഏറ്റവും വലിയ ആഭ്യന്തര വിമാനസേവനദാതാവായി.\n2014 ബാനു നഗരത്തിൽ ഒരു പട്ടാള സംഘത്തിനിടയിലെ ബോംബ് സ്ഫോടനത്തിൽ 26 പാകിസ്താൻ സൈനികർ കൊല്ലപ്പെട്ടു. 38 പേർക്ക് പരിക്കേറ്റു.\n2020 ഓഗസ്റ്റ് 06-ന് മലയാളം വിക്കിപീഡിയയിലെ ലേഖനങ്ങളുടെ എണ്ണം 70,000 പിന്നിട്ടു.\n2002 ഡിസംബർ 21-ന് തുടക്കമിട്ടതാണ് മലയാളം വിക്കിപീഡിയ. നിലവിൽ ഇവിടെ 77,087 ലേഖനങ്ങളുണ്ട്. മറ്റു വിവിധ ഭാഷകളിലും വിക്കിപീഡിയ നിലവിലുണ്ട്; അവയിൽ ബൃഹത്തായവ താഴെ കൊടുത്തിരിക്കുന്നു.\n"https://ml.wikipedia.org/w/index.php?title=പ്രധാന_താൾ&oldid=3343640" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:37, 30 മേയ് 2020.


baby care | കുഞ്ഞുങ്ങളുടെ തൊണ്ടയിൽ എന്തെങ്കിലും കുടുങ്ങിയാൽ ചെയ്യേണ്ട പ്രഥമശുശ്രൂഷ ! - Malayalivartha.com Widgets Magazine\n03 AUGUST 2020 08:26 PM IST\nപലപ്പോഴും ഒരു നിമിഷത്തെ അശ്രദ്ധ വലിയ അപകടം ക്ഷണിച്ചു വരുത്താറുണ്ട്. മുതിർന്നവരുടെ കണ്ണൊന്നു തെറ്റിയാൽ കയ്യിൽകിട്ടുന്നതെടുത്ത് വായിലിടുന്നവരാണ് കുഞ്ഞുങ്ങൾ. കുഞ്ഞുങ്ങൾ എന്തെങ്കിലും വിഴുങ്ങി തൊണ്ടയിൽ കുടുങ്ങിയാൽ പരിഭ്രമം ഒഴിവാക്കി ആദ്യം അവർക്ക് പ്രഥമശുശ്രൂഷ നൽകണം.\nപ്രധാന ലക്ഷണം : കടുത്ത ശ്വാസതടസ്സം, ശരീരത്തിൽ നീലനിറം, കടുത്ത ചുമ, തളർച്ച, ബോധക്ഷയം.\nഎത്രയും വേഗം പ്രഥമശുശ്രൂഷ നൽകണം\n∙ ഒരു വയസ്സിലേറെയുള്ള കുട്ടികളെ പുറം നെഞ്ചോട് ചേരുന്ന തരത്തിൽ നിർത്തി വയറിന്റെ താഴ്ഭാഗത്തു ശക്തിയായി അമർത്തുക.\n∙ ഒരു കൈ ചുരുട്ടിയ ശേഷം മറുകൈകൊണ്ട് മൂടിയാണ് അമർത്തേണ്ടത്.\n∙ കൊച്ചു കുട്ടികളെങ്കിൽ കാൽമുട്ടിലോ മറ്റോ കമഴ്ത്തി കൈയിലെടുത്തശേഷം ചുമലുകൾക്കിടയിലുള്ള ഭാഗത്തു5തവണ ശക്തിയായി തട്ടുക. വായ് തള്ളവിരലുപയോഗിച്ചു തുറന്നുപിടിക്കണം.\n∙ വസ്തു പുറത്തെത്തിയില്ലെങ്കിൽ കുഞ്ഞിനെ മലർത്തിക്കിടത്തി രണ്ടു വിരലുകൾ നെഞ്ചിനു നടുവിൽ വരുന്ന രീതിയിൽ ശക്തിയായി അമർത്തുക. ഇതും5തവണ ആവർത്തിക്കാം.\n∙ വിഴുങ്ങിയ വസ്തു പുറത്തു പോയി അപകടം ഒഴിവായെന്നു തോന്നിയാലും കുട്ടിക്കു വൈദ്യ പരിശോധന നടത്തണം.\nനിങ്ങളുടെ അമ്മ പെങ്ങന്മാര്‍ക്ക് ഇങ്ങനെ നേരിടേണ്ടി വന്നാലും ഇതാവുമോ നിങ്ങളുടെ പ്രതികരണം....ആക്ടിവിസ്റ്റ് ദിയ സനയും ഡബിങ് ആര്‍ട്ടിസ്റ്റ് ഭാഗ്യലക്ഷ്മിയുമടക്കമുള്ളവര്‍ക്ക് പിന്തുണയുമായി ഹേമന്ദ് മേനോന് (31 seconds ago)\nസംസ്ഥാനത്ത് 7445 പേര്‍ക്ക് കോവിഡ്-19 സ്ഥിരീകരിച്ചു; 3391 പേര് രോഗമുക്തി നേടി; കഴിഞ്ഞ 24 മണിക്കൂറിനിടെ 54,493 സാമ്പിളുകള് പരിശോധിച്ചു; 17 പുതിയ ഹോട്ട് സ്‌പോട്ടുകള്; 21 മരണം (48 minutes ago)\nചൈനക്ക് നെഞ്ചിടിപ്പ് കൂടി ; യുദ്ധ ടാങ്കുകളും സൈനിക വാഹനങ്ങളും അതിർത്തിയിൽ വിന്യസിപ്പിച്ച് ഇന്ത്യന് സേന (57 minutes ago)


Emalayalee.com - ഗവര്‍ണര് പദവി ആവശ്യമില്ലാത്തതെന്ന് കാനം\nതിരുവനന്തപുരം: കേരള ഗവര്‍ണര് ആരിഫ് മുഹമ്മദ് ഖാനെ വിമര്‍ശിച്ച് സിപിഐ സംസ്ഥാന സെക്രട്ടറി കാനം രാജേന്ദ്രന് രംഗത്ത്. സംസ്ഥാന സര്‍ക്കാരിന് സുപ്രീംകോടതിയെ സമീപിക്കാന് ഗവര്‍ണറുടെ ആവശ്യമില്ല. ഭരണഘടന നല്‍കുന്ന അവകാശമാണ് അതെന്നും ഗവര്‍ണര് വാര്‍ത്താ സമ്മേളനം നടത്തിയത് അനുചിതമാണെന്നും കാനം പറഞ്ഞു.\nസര്‍ക്കാര് ധിക്കാരം കാണിക്കുകയോ ഇല്ലാത്ത ഒരുകാര്യം ചെയ്യുകയോ ചെയ്തിട്ടില്ല. ഗവര്‍ണര്‍ക്ക് ഭരണഘടന അറിയുമോ ഇല്ലയോ എന്ന കാര്യം താന് ഇപ്പോള് പറയുന്നില്ല. ഗവര്‍ണര് സംസ്ഥാനത്തിന്റെ തലവനാണെന്ന കാര്യത്തില് തര്‍ക്കമില്ല. ഒരു പ്യൂണിന്റെ അവധി ഉത്തരവ് പോലും ഗവര്‍ണറുടെ പേരിലാണെന്നും അതിന്റെ പേരില് അധികാരം പ്രയോഗിക്കേണ്ടെന്നും കാനം പറഞ്ഞു.


കെ.എസ്.എസ്.എസ് സംസ്ഥാനതല കര്‍ഷക കുടുംബ പുരസ്‌ക്കാരത്തിന് എന്‍ട്രികള് ക്ഷണിക്കുന്നു\nTiju Kannampally , 2017-07-10 07:01:26amm\nകെ.എസ്.എസ്.എസ് സംസ്ഥാനതല കര്‍ഷക കുടുംബ\nപുരസ്‌ക്കാരത്തിന് എന്‍ട്രികള് ക്ഷണിക്കുന്നു\nകോട്ടയം: കോട്ടയം അതിരൂപതയുടെ സാമൂഹ്യ സേവന വിഭാഗമായ കോട്ടയം സോഷ്യല്‍സര്‍വ്വീസ് സൊസൈറ്റി അതിരൂപതയിലെ ചുള്ളിയോട് മുകളേല് കുടുംബവുമായിസഹകരിച്ച് സംസ്ഥാന തലത്തില് മാതൃകാ കര്‍ഷക കുടുംബത്തെ കെത്തി ആദരിക്കുന്നതിനായിഏര്‍പ്പെടുത്തിയിരിക്കുന്ന കര്‍ഷക കുടുംബപുരസ്‌ക്കാരത്തിന് എന്‍ട്രികള്‍ക്ഷണിക്കുന്നു. തെരഞ്ഞെടുക്കപ്പെടുന്ന കര്‍ഷക കുടുംബത്തിന് ഇരുപത്തി അയ്യായിരം(25000) രൂപയും പ്രശംസാപത്രവും സമ്മാനിക്കും. സുസ്ഥിര കൃഷി രീതിയോടൊപ്പംജൈവകൃഷി അവലംബനവും മണ്ണ് ജല കൃഷി പരിസ്ഥിതി സംരക്ഷണ പ്രവര്‍ത്തനങ്ങളും ഇതര കാര്‍ഷിക സംരംഭക പ്രവര്‍ത്തനങ്ങളും പുരസ്‌ക്കാരത്തിനായി പരിഗണിക്കുന്നതാണ്. കാര്‍ഷികവൃത്തിയില് കുടുംബാംഗങ്ങളുടെ പങ്കാളിത്തവും സഹകരണവും\nമുഖ്യമാനദണ്ഡമായിരിക്കും. അപേക്ഷകര് മൂന്ന് പേജില് കവിയാത്ത വിവരണവും കൃഷിരീതികള്‍പ്രതിപാദിക്കുന്ന ചിത്രങ്ങളും (ഫോട്ടോ-വീഡിയോ സഹിതം) അയയ്‌ക്കേതാണ്. അപേക്ഷയോടൊപ്പം മറ്റ് പുരസ്‌ക്കാരങ്ങളുടെ വിശദാംശങ്ങളും ചേര്‍ക്കാവുന്നതാണ്. കൂടാതെ കുടുംബത്തിന്റെ ഫോട്ടോയും സമര്‍പ്പിക്കേതാണ്. എന്‍ട്രികള് സ്വീകരിക്കുന്നഅവസാന തീയതി 2017 ആഗസ്റ്റ്5ആയിരിക്കും. പുരസ്‌ക്കാരത്തിനായി തെരഞ്ഞെടുക്കപ്പെടുന്നകര്‍ഷകകുടുംബത്തിന് കെ.എസ്.എസ്.എസിന്റെ നേതൃത്വത്തില് ആഗസ്റ്റ്17 കര്‍ഷക ദിനത്തോടനുബന്ധിച്ച് സംഘടിപ്പിക്കുന്ന ചടങ്ങില് പുരസ്‌ക്കാരം സമ്മാനിക്കും. എന്‍ട്രികള് അയയ്‌ക്കേത് സെക്രട്ടറി, കോട്ടയം സോഷ്യല് സര്‍വ്വീസ് സൊസൈറ്റി,\nചൈതന്യ, തെള്ളകം പി.ഒ. - 686 630, കോട്ടയം, കേരള എന്ന വിലാസത്തില്\nആയിരിക്കണം. കൂടുതല് വിശദാംശങ്ങള്‍ക്ക് 9446296410 എന്ന നമ്പരില് ബന്ധപ്പെടുക.\nകോട്ടയം: അതിരൂപതയുടെ സാമൂഹ്യ സേവന വിഭാഗമായ കോട്ടയം സോഷ്യല്‍സര്‍വ്വീസ് സൊസൈറ്റി അതിരൂപതയിലെ ചുള്ളിയോട് മുകളേല് കുടുംബവുമായി സഹകരിച്ച് സംസ്ഥാന തലത്തില് മാതൃകാ കര്‍ഷക കുടുംബത്തെ കണ്ടെത്തി ആദരിക്കുന്നതിനായിഏര്‍പ്പെടുത്തിയിരിക്കുന്ന കര്‍ഷക കുടുംബപുരസ്‌ക്കാരത്തിന് എന്‍ട്രികള് ക്ഷണിക്കുന്നു. തെരഞ്ഞെടുക്കപ്പെടുന്ന കര്‍ഷക കുടുംബത്തിന് ഇരുപത്തി അയ്യായിരം(25000) രൂപയും പ്രശംസാപത്രവും സമ്മാനിക്കും. സുസ്ഥിര കൃഷി രീതിയോടൊപ്പംജൈവകൃഷി അവലംബനവും മണ്ണ് ജല കൃഷി പരിസ്ഥിതി സംരക്ഷണ പ്രവര്‍ത്തനങ്ങളും ഇതര കാര്‍ഷിക സംരംഭക പ്രവര്‍ത്തനങ്ങളും പുരസ്‌ക്കാരത്തിനായി പരിഗണിക്കുന്നതാണ്. കാര്‍ഷികവൃത്തിയില് കുടുംബാംഗങ്ങളുടെ പങ്കാളിത്തവും സഹകരണവുംമുഖ്യമാനദണ്ഡമായിരിക്കും. അപേക്ഷകര് മൂന്ന് പേജില് കവിയാത്ത വിവരണവും കൃഷിരീതികള്‍പ്രതിപാദിക്കുന്ന ചിത്രങ്ങളും (ഫോട്ടോ-വീഡിയോ സഹിതം) അയയ്‌ക്കേതാണ്. അപേക്ഷയോടൊപ്പം മറ്റ് പുരസ്‌ക്കാരങ്ങളുടെ വിശദാംശങ്ങളും ചേര്‍ക്കാവുന്നതാണ്. കൂടാതെ കുടുംബത്തിന്റെ ഫോട്ടോയും സമര്‍പ്പിക്കേതാണ്. എന്‍ട്രികള് സ്വീകരിക്കുന്ന അവസാന തീയതി 2017 ആഗസ്റ്റ്5ആയിരിക്കും.പുരസ്‌ക്കാരത്തിനായിതെരഞ്ഞെടുക്കപ്പെടുന്നകര്‍ഷകകുടുംബത്തിന് കെ.എസ്.എസ്.എസിന്റെ നേതൃത്വത്തില് ആഗസ്റ്റ്17 കര്‍ഷക ദിനത്തോടനുബന്ധിച്ച് സംഘടിപ്പിക്കുന്ന ചടങ്ങില് പുരസ്‌ക്കാരം സമ്മാനിക്കും. എന്‍ട്രികള് അയയ്‌ക്കേത് സെക്രട്ടറി, കോട്ടയം സോഷ്യല് സര്‍വ്വീസ് സൊസൈറ്റി,ചൈതന്യ, തെള്ളകം പി.ഒ. - 686 630, കോട്ടയം, കേരള എന്ന വിലാസത്തില്‍ആയിരിക്കണം. കൂടുതല് വിശദാംശങ്ങള്‍ക്ക് 9446296410 എന്ന നമ്പരില് ബന്ധപ്പെടുക.


ചാണ്ടിച്ചായന് ഒരു വ്യക്തിയല്ല, പ്രസ്ഥാനമല്ല പ്രതിഭാസം; തോമസ് ചാണ്ടിയെ കുറിച്ച് ജയശങ്കര്\nSaturday 1st April 2017 9:43am\nതിരുവനന്തപുരം: മന്ത്രിയായി സത്യപ്രതിജ്ഞ ചെയ്ത് അധികാരത്തിലേറുന്ന തോമസ് ചാണ്ടിക്കെതിരെ പരിഹാസവുമായി അഡ്വ. ജയശങ്കര്.\nകെ.എസ്.ആര്.ടി.സി.യെ നഷ്ടത്തില് നിന്നും കരകയറ്റും എന്നും അതിന് ശേഷം മറ്റുകാര്യങ്ങള് ആലോക്കുമെന്നാണ് അച്ചായന്റെ പ്രഖ്യാപനമെന്നും വേണ്ടിവന്നാല് ഇന്ത്യന് റെയില്‍വേയുടെയും എയര് ഇന്ത്യയുടെയും വരെ നഷ്ടം ചാണ്ടിച്ചായന് നികത്തികൊടുക്കുമെന്നും ജയശങ്കര് പറയുന്നു.\nപത്തുമാസം മുന്‍പ് ചാണ്ടിച്ചായന്റെ പേര് പരിഗണിച്ചപ്പോള് ഇയാള് മുതലാളിയാണ് എന്നുപറഞ്ഞു മാറ്റിനിര്‍ത്തിയവര്‍ക്ക് ഇനി അതിയാനെ മന്ത്രിയാക്കാതിരിക്കാന് പറ്റത്തില്ലെന്നും ചാണ്ടിച്ചായന് ഒരു വ്യക്തിയല്ല, പ്രസ്ഥാനമല്ല പ്രതിഭാസമാണെന്നും ജയശങ്കര് പറഞ്ഞുവെക്കുന്നു.\nമംഗളം മാപ്പുപറഞ്ഞെങ്കിലും ശശീന്ദ്രന്റെ പാപം പൊറുക്കാന് മുഖ്യമന്ത്രിയോ മുന്നണിയോ തയ്യാറായിട്ടില്ല. ജുഡീഷ്യല് അന്വേഷണത്തിലും പോലീസ് അന്വേഷണത്തിലും അഗ്‌നിശുദ്ധി തെളിയിച്ചശേഷമേ അദ്ദേഹത്തിന് മന്ത്രിമന്ദിരത്തിലും സ്റ്റേറ്റ് കാറിലും പ്രവേശനം അനുവദിക്കൂവെന്നും ജയശങ്കര് പറയുന്നു.\nഒരുകാലത്തു ഇദ്ദേഹത്തെയും ഏഷ്യാനെറ്റിലുണ്ടായിരുന്ന (ഇപ്പോള് ജയ് ഹിന്ദിലുണ്ടെന്നു കരുതപ്പെടുന്ന) കെ.പി.മോഹനനെയും കുറിച്ചു ഒട്ടും അഭിനന്ദനപരമല്ലാത്ത ഒരുപാട് വാര്‍ത്തകള് ദേശാഭിമാനി പത്രത്തില് വന്നതാണ് പിന്നീട് കരുണാകരന്റെ പാര്‍ട്ടിയുടെ സ്ഥാനാര്‍ത്ഥിയായി കുട്ടനാട്ടില് മത്സരിച്ചപ്പോള് പേയ്‌മെന്റ് സീറ്റാണ് എന്നും അവര് പള്ളുപറഞ്ഞു.\nപക്ഷെ അച്ചായന് അതിനെയുമൊക്കെ അതിജീവിച്ചു. കുട്ടനാട്ടില് അഞ്ചുതവണ ജയിച്ച ഡോ.കെ.സി.ജോസഫ് അച്ചായന് മുന്നില് അടിയറവു പറഞ്ഞു; അതും അതിഭയങ്കര വി.എസ്.തരംഗത്തിനിടയില്. കരുണാകരന്റെ ഡിക് എന്.സി.പി.യില് ലയിച്ചപ്പോള് ചാണ്ടിച്ചായനും എന്.സി.പി.ആയി.\nകരുണാകരനും മുരളിയും കോണ്‍ഗ്രസിലേക്ക് തിരിച്ചുപോയപ്പോള് അച്ചായന് പോയില്ല പുള്ളി എന്.സി.പി.കാരനായി നെഞ്ചുവിരിച്ചു നടന്നു. അങ്ങനെ 2006 ലെ പേയ്‌മെന്റ് സീറ്റ് 2011 ല് മെറിറ്റ് സീറ്റ് ആയി മാറി. 2016 ലും അച്ചായന് മെറിറ്റ് സീറ്റില് തന്നെ മത്സരിച്ചു ജയിച്ചു. ഇപ്പോഴിതാ മന്ത്രിയുമാകുന്നു. അച്ചായന് വിജയാശംസകള് നേരുന്നു. ശശീന്ദ്രന്റെ നഷ്ടം ട്രാന്‍സ്‌പോര്‍ട് വണ്ടിയുടെ ലാഭമായി മാറട്ടെയെന്നും ജയശങ്കര് പറയുന്നു.


എളുപ്പമായിരുന്നില്ല അരുവിയായുള്ള ജീവിതം; അദിതി ബാലന്/അഭിമുഖം\n18 Jan 2018 8:14 AM GMT\nഅരുവി എന്ന തമിഴ് സിനിമ കണ്ടവർക്കറിയാം, എത്രത്തോളം ഉള്ളിൽ തറച്ചു കയറുന്ന നോട്ടവും ചിരിയും ധൈര്യവുമാണ് ആ സിനിമയും അരുവി എന്ന പെൺകുട്ടിയും എന്ന്. സിനിമ തുടങ്ങി തീരുംവരെയുള്ള ഒരൊഴുക്കാണ് അദിതി ബാലൻ എന്ന പെൺകുട്ടിയുടെ അഭിനയം. പലപ്പോഴും അദിതി എന്നല്ല, അരുവി എന്ന് അറിയാതെ മാറി വിളിച്ചാണ് അവരോടുസംസാരിച്ചു തീർത്തത്. സിനിമയുമായി യാതൊരു മുൻപരിചയവുമില്ല അദിതിക്ക്. ബാംഗ്ലൂർ ക്രൈസ്റ്റ് കോളേജിൽ എൽഎൽബിയാണ് പഠിച്ചത്. മാത്രവുമല്ല, പാതി മലയാളിയുമാണ്. മാവേലിക്കരക്കാരിയാണ് അമ്മ. അച്ഛൻ ചെന്നൈ സ്വദേശി. ഏക സഹോദരൻ മുംബൈയിലാണ്. അദിതി ബാലൻ സംസാരിക്കുന്നു. അരുവിയെ കുറിച്ചും തന്നെക്കുറിച്ചും.\nഅദിതി ബാലൻ എന്ന പെൺകുട്ടി അരുവിക്കും മുന്നേയും ശേഷവും എന്താണ്?\nഅരുവിക്ക് മുന്നേ ഞാൻ എല്ലാവരെയും പോലേ ഒരു സാധാരണ പെൺകുട്ടി മാത്രമായിരുന്നു. സ്കൂളിലും കോളേജിലും ഒക്കെ പോയി പഠിച്ച ഒരു ശരാശരിപെൺകുട്ടി. ജീവിക്കാനായി ജോലിക്കു പോയിരുന്ന ഒരാൾ. അത്ര മാത്രമേ എനിക്ക് എന്നെ എന്നെ പറ്റി പറയാനുണ്ടായിരുന്നുള്ളൂ. വളരെ ചെറിയ ജീവിതമായിരുന്നു. അരുവിക്ക് മുന്നേയും ശേഷവും ഞാൻ സിനിമ കാണുന്ന രീതി വരെ മാറി. വെറുതെ അലസമായി പോയി സിനിമ കാണുന്ന ആളായിരുന്നു ഞാൻ. ഇപ്പോൾ സിനിമയെ ക്രിട്ടിക്കലായി കാണാൻ തുടങ്ങി. മന:പൂർവം ചെയ്യുന്നതല്ല, അങ്ങനെ ആയിപ്പോയതാണ് ചിന്തകൾ. നിങ്ങളുടെ അടുത്ത വീട്ടിലൊക്കെ കാണുന്ന പെൺകുട്ടിയിൽ നിന്നാണ് ആ മാറ്റം.\nഅരുവി കാഴ്ചപ്പാടുകളിലും മാറ്റം വരുത്തിയോ?\nതീർച്ചയായും. ഒരുപാട്... സിനിമ സംസാരിക്കുന്ന ഒരുപാട് കാര്യങ്ങളുണ്ട്. അവയിൽ പലതും എനിക്ക് അതിനു മുന്നേ അറിയാത്ത കാര്യങ്ങളായിരുന്നു. പല സാമൂഹ്യ വിഷയങ്ങളിലും എന്റെ ശ്രദ്ധ പതിഞ്ഞിരുന്നില്ല. സിനിമയിലെ പല സംഭാഷണങ്ങളും അധികാരം, പണം, നീതി ഇവയെപ്പറ്റി മറ്റൊരു രീതിയിൽ ചിന്തിച്ചു. ഷൂട്ടിങ്ങിനു കയറും മുന്നേ എനിക്ക് തന്നെ എന്റെ ചിന്തകളിൽ വ്യക്തത ഉണ്ടായിരുന്നില്ല. ഷൂട്ടിങ്ങിനിടയിൽ എനിക്ക് പല അവസ്ഥകളിലൂടെയും കടന്നു പോകേണ്ടി വന്നു. പലരെയും കാണേണ്ടി വന്നു. സമൂഹത്തിൽ പല രീതിയിലും മാറ്റങ്ങൾ ഉണ്ടാക്കുന്നവരെ, മാറ്റി നിർത്തിയവരെ ഒക്കെ കണ്ടു. അവരുടെ കൂടെ കുറെ നിമിഷങ്ങൾ ചിലവഴിച്ചു. അതൊക്കെ എന്നെ എത്രത്തോളം മാറ്റി എന്ന് പറയാൻ പറ്റില്ല. ആ ഷൂട്ടിങ് അത്തരത്തിൽ കൂടി ഒരു ലേർണിംഗ് എക്സ്പീരിയൻസ് ആയിരുന്നു. അദിതി എന്ന വ്യക്തിയെ കൂടി മാറ്റുന്ന നിലയിൽ ഉള്ള ഒരു സിനിമ.\nവളരെ വ്യത്യസ്തമായ ഓഡിഷൻ കോൾ ആയിരുന്നു അരുവിയുടേത്. സ്വതന്ത്രയായി, വിപ്ലവകാരിയായ ഒരു പെൺകുട്ടിയെ ആവശ്യമുണ്ടെന്നു പറഞ്ഞ ഒന്ന്. ഇങ്ങനെ ഒരു ഓഡിഷന് അപേക്ഷിക്കുമ്പോൾ തെരഞ്ഞെടുക്കപ്പെടും എന്ന തോന്നൽ ഉണ്ടായിരുന്നോ?\nഒട്ടും ഇല്ലായിരുന്നു. സിനിമാ ഓഡിഷൻ എന്ന അനുഭവം എന്താണെന്ന് അറിയാൻ വേണ്ടി മാത്രം ഓഡിഷന് പോയ ഒരാളാണ്. ഞാൻ എന്ത് സിനിമയിൽ, ഏതുവേഷം ചെയ്യാൻ പോകുന്നു എന്നറിയില്ലായിരുന്നു. സ്ക്രിപ്റ്റിനെ പറ്റി ഒന്നും അറിയില്ലായിരുന്നു. ഒരു സിനിമയിൽ അഭിനയിക്കാം എന്ന മോഹം പോലും ഒരു പരിധിക്കപ്പുറം ഉണ്ടായിരുന്നില്ല. ഒരു ഓഡിഷന് പോയി എന്നൊക്കെ പറയാം എന്ന് മാത്രം കരുതി, അവിടെ എന്താ നടക്കുന്നത് എന്നറിയാമെന്നും. ഓഡിഷൻ കഴിഞ്ഞപ്പോഴും എനിക്ക് കിട്ടുമെന്ന് കരുതിയില്ല. കാരണം ഓഡിഷൻ നല്ല ബുദ്ധിമുട്ടുള്ള, പല ഘട്ടങ്ങളിൽ പലതും ചെയ്യിപ്പിച്ച ഒന്നായിരുന്നു. ഞാൻ വളരെ മോശമായാണ് ചെയ്തത് എന്ന് ഞാൻ കരുതി. പിന്നീട ടെസ്റ്റ് ഷൂട്ട് എന്ന മറ്റൊരു ഘട്ടം ഉണ്ടായിരുന്നു. അതിനു പോകുമ്പോഴും എനിക്ക് യാതൊരു പ്രതീക്ഷയും ഉണ്ടായിരുന്നില്ല. ഞാനടക്കം ആറു പെൺകുട്ടികളാണ് അവിടെ ഉണ്ടായിരുന്നത്. ഒരു ദിവസം മുഴുവനും വിഡിയോ ഷൂട്ട് നടത്തി. ടീമിൽ നിന്നും ഫീഡ് ബാക്ക് എടുത്തു. പിന്നീട് എന്നെ സെലക്റ്റ് ചെയ്തതായി പറഞ്ഞു. പിന്നീടാണ് സ്ക്രിപ്റ്റ് കാണുന്നതും അരുവി ആകുന്നതും.\nഅരുവിയുടെ ഷൂട്ടിനിടയിൽ വല്ലാതെ ശാരീരിക, മാനസിക മാറ്റങ്ങൾക്കു വിധേയയായി എന്ന് കേട്ടിട്ടുണ്ട്. എന്തൊക്കെയായിരുന്നു അത്...\nക്ലൈമാക്സിനു മുന്നേ ആണ് ഈ പറഞ്ഞ സംഭവം ഉണ്ടാകുന്നത്. അത് വരെ റിഹേഴ്സലിനു ശേഷം ഒരു ടീം ആയി വളരെ രസകരമായി ഷൂട്ടിങ് മുന്നോട്ടുപോയി. ക്ലൈമാക്സ് ഷൂട്ട് ചെയ്യുന്നതിന് മുന്നേ 4-5 ദിവസത്തെ ഇടവേള എടുത്തു. എത്ര സമയം വേണമെങ്കിലും എടുത്ത് എന്നോട് പൂർണമായും റെഡി ആയി വരാൻ പറഞ്ഞു സംവിധായകൻ. ഞാൻ മുഴുവനായി റെഡി ആയാൽ മാത്രമേ ഷൂട്ടിങ്ങുമായി മുന്നോട്ടു പോകൂ എന്ന് അദ്ദേഹം പറഞ്ഞു. ഞാൻ ആദ്യം ആയുർവേദ ഡോക്ടറെ കണ്ടു. അദ്ദേഹം പറഞ്ഞ ഡയറ്റ് പ്ലാൻ പിന്തുടർന്നു. അവിടെ താമസിച്ചു. ഡയറ്റ് പ്ലാൻ എന്നൊന്നും പറയാൻ പറ്റില്ല. ദിവസത്തിൽ ഒരു നേരം കഞ്ഞി കുടിക്കും. അത് മാത്രമായിരുന്നു ഭക്ഷണം. ഞാൻ ഒറ്റയ്ക്കായിരുന്നു അവിടെ താമസം. അധികമാരും കാണാൻ വന്നിരുന്നില്ല. അരുവിയുടെ അതേ അവസ്ഥയിലൂടെ കടന്നു പോകുന്ന കുറെ പേരുടെ വീഡിയോകൾ ദിവസവും കണ്ടു. മാനസികമായി ഞാൻ തളർന്നു പോയ ദിവസങ്ങളായിരുന്നു. ഒറ്റപ്പെട്ട പോലെ തോന്നി. ആ അനുഭവവും എന്നെ ഒരുപാട് മാറ്റി എന്ന് തോന്നുന്നു. പിന്നീട് ക്ലൈമാക്സ് ഷൂട്ട് കഴിഞ്ഞ് ആ കഥാപാത്രത്തിൽ നിന്ന് പുറത്തു വരാനായില്ല. ഷൂട്ട് കഴിഞ്ഞ് വീട്ടിൽ എത്തിയ ശേഷം എന്റെ അമ്മ എപ്പോഴും പറയും, 'നീ അതിൽ നിന്ന് പുറത്തു വന്നേ തീരൂ എന്ന്...' കുറെ കാലമെടുത്താണ് എനിക്ക് അത് സാധിച്ചത്.\nഅദിതി ഒരു അഭിമുഖത്തിൽ പറയുന്നത് കണ്ടു, മേക്ക് അപ്പ് ഒട്ടും ഇഷ്ടമല്ലാത്ത ഒന്നാണ് എന്ന്. അതിനോട് പ്രതിരോധം ഉണ്ടെന്ന്. അഭിനേതാക്കൾ പറഞ്ഞു കേൾക്കാത്ത ഒരു കാര്യമാണിത്.\nഞാൻ എന്റെ ജീവിതത്തിൽ മേക്ക് അപ്പ് ചെയ്ത സന്ദർഭങ്ങൾ ഇല്ല എന്ന് പറയാം. തീർച്ചയായും ചില ഡാൻസ് പരിപാടികൾക്ക് പോകുമ്പോൾ വളരെ കുറച്ചു ചെയ്യും, ഒരു ഭരതനാട്യ൦ നർത്തകി എന്ന നിലയിൽ അത് അനിവാര്യമായത് കൊണ്ട് മാത്രം. അല്ലാതെ ഈ 25 വർഷം ഞാൻ മേക്ക് അപ്പ് ചെയ്ത് പുറത്തിറങ്ങിയിട്ടേ ഇല്ല. അരുവിക്ക് വേണ്ടി തിരഞ്ഞെടുക്കപ്പെട്ടപ്പോൾ എന്റെ ടെൻഷൻ മുഴുവൻ അതായിരുന്നു. മേക്ക് അപ്പ് ആവശ്യമില്ലാത്ത കഥാപാത്രമാണ് എന്ന് പറഞ്ഞപ്പോൾ എനിക്ക് വല്ലാത്ത സന്തോഷം തോന്നി. മേക്ക് അപ്പ് ചെയ്യുമ്പോൾ ഇത് വരെ പരിചയമില്ലാത്ത എന്തോ ചെയ്യും പോലെ ആണ്. അതുമായി പൊരുത്തപ്പെടണമല്ലോഎന്നൊക്കെ ഓർത്തു സങ്കടപ്പെടുമ്പോൾ മേക്കപ്പ് വേണ്ട എന്നു പറഞ്ഞത് ഭാഗ്യമായാണ് തോന്നിയത്. അഭിനേതാക്കൾക്ക് ഒരു ചോയ്സ് ഉണ്ടായിരുന്നെങ്കിൽ അവർ മേക്ക് അപ്പ് ഇടില്ല എന്നാണ് ഞാൻ വിശ്വസിക്കുന്നത്. എനിക്ക് ഒട്ടും കംഫർട്ടബ്ൾ അല്ല മേക്ക് അപ്പ്. കുട്ടിക്കാലം മുതലേ കാരണം അറിയാത്ത ഒരു പ്രതിരോധം ഉണ്ട്. പക്ഷെ ഇനിയൊരു സിനിമ ചെയ്യുമ്പോൾ ആ കഥാപാത്രം അത്രയും ആവശ്യപ്പെടുന്നെങ്കിൽ ഞാൻ മേക്ക് അപ്പ് ചെയ്യാൻ റെഡിയാണ്. അതിനോട് പൊരുത്തപ്പെടാൻ ഇത്തിരി സമയം എടുക്കും എന്ന് മാത്രം.\nട്രാൻസ്ജെൻഡർ വിഭാഗത്തെ വളരെ മോശമായാണ് സാധാരണ സിനിമകളിൽ ചിത്രീകരിക്കാറ്. അരുവിയിലെ എമിലി അത്തരം കുറെ ശീലങ്ങളെ മറികടന്ന കഥാപാത്രമാണ്... എന്താണ് അനുഭവം.\nഅഞ്ജലി വരദൻ എന്ന ഭരതനാട്യം ഡാൻസർ ആണ് ആ റോൾ ചെയ്തത്. അവൾ ശരിക്കും എനിക്ക് ഒത്തിരി പ്രിയപ്പെട്ടവളാണ്. അവളുടെ കൂടെ ജോലി ചെയ്ത ഓരോ നിമിഷവും എനിക്ക് അത്രയും പ്രിയപ്പെട്ടതാണ്. ഒരുപാട് തമാശ നിറഞ്ഞ അനുഭവങ്ങൾ ഉണ്ടായി. അതിലുപരി ഒരുപാട് പുതിയ വിവരങ്ങൾ കിട്ടി. ഞാനിതു വരെ ട്രാൻസ്ജെൻഡർ വിഭാഗത്തെക്കുറിച്ച് ഒന്നും ചിന്തിച്ചിട്ടില്ലായിരുന്നു. അവരിൽ ആരുമായും സംസാരിച്ചിട്ടില്ലായിരുന്നു. അവരുടെ ജീവിതത്തെ ക്കുറിച്ച് യാതൊരു അറിവും ഇല്ലായിരുന്നു. അവളുടെ കൂടെ ഉള്ള അനുഭവം കൂടിയാണ് അരുവി എനിക്ക്. മുഴുവൻ സമയവും അഞ്ജലി എന്റെ കൂടെ ഉണ്ടായിരുന്നു. എപ്പോഴും അവൾ അവളുടെ ജീവിതത്തെ കുറിച്ച്, അവളുടെ അനുഭവങ്ങളെ കുറിച്ച് പറയും. അവളുടെ കമ്യൂണിറ്റിയെപ്പറ്റി പറയും. അവിടെ ഉള്ള ഫ്രണ്ട്സിനെ പറ്റി പറയും. ഇതൊക്കെ എനിക്ക് തികച്ചും പുതുമയുള്ള അനുഭവങ്ങളായിരുന്നു. എന്നെ ഒരുപാട് കെയർ ചെയ്ത ആൾ കൂടിയാണ് അഞ്ജലി. ക്ലൈമാക്സ് ഭാഗം എത്തിയപ്പോൾ എനിക്ക് ഒട്ടും വയ്യാത്ത അവസ്ഥ ആയി. ശാരീരികമായും മാനസികമായും അത്രയും തളർന്ന ദിവസങ്ങളായിരുന്നു അത്. അവൾ എപ്പോഴും എന്റെ കൂടെ ഇരിക്കും, എന്നെ നോക്കും. എന്റെ സ്വന്തം അക്ക (ചേച്ചി) ആണെന്ന് തോന്നി. ഇപ്പഴും ഞങ്ങൾ എന്നും സംസാരിക്കും. ഞാൻ അരുവിക്ക് മുന്നേയും ശേഷവും ട്രാൻസ്ജെൻഡർ കമ്യൂണിറ്റിയെ കണ്ട രീതിക്ക് ഒരുപാടൊരുപാട് മാറ്റമുണ്ട്. അതിന് അവളാണ് കാരണം.\nഅദിതി ഒരു ഭരതനാട്യം നർത്തകിയാണ്. തീയറ്റർ വർക്ഷോപ്പുകളിൽ പങ്കെടുത്തു നാടകം ചെയ്തിട്ടുണ്ട്. ഇതൊക്കെ സിനിമയിൽ സഹായിച്ചോ?\nതീയറ്റർ വർക്ഷോപ്പ് അത്ര ഗൗരവമായി ചെയ്ത ഒന്നല്ല. കോളേജ് കഴിഞ്ഞപ്പോൾ തീയറ്റർ എന്താണെന്നു പഠിക്കാനായി ചെയ്തതാണ്. അത് തുടക്കക്കാർക്കു വേണ്ടിയുള്ള പത്തു ദിവസത്തെ ഒരു വർക്ഷോപ്പ് ആയിരുന്നു. പത്തു മിനിറ്റ് നേരമുള്ള ഒരു ചെറിയ നാടകം ചെയ്തു ഞാൻ. പക്ഷെ അത് വല്ലാതെ മുന്നോട്ട് പോകുന്നതിനു മുന്നേ ഈ ഓഡിഷന് വന്ന് അരുവി ചെയ്തു. ഭരതനാട്യം ഞാൻ ഓർമ്മ വച്ച മുതൽ ചെയ്യുന്ന ഒന്നാണ്. രണ്ടും സിനിമയെ എങ്ങനെ സഹായിച്ചു എന്നു ചോദിച്ചാൽ, തീയേറ്ററും ഡാൻസും സിനിമയും തമ്മിൽ ഒരുപാട് വ്യത്യാസങ്ങൾ ഉണ്ട്. ഡാൻസിലും നാടകത്തിലും അവസാന വരിയിലെ അവസാനത്തെ കാണിക്കു കൂടി കാണാനും ഉൾക്കൊള്ളാനും പാകത്തിലേ നമുക്ക് പെർഫോം ചെയ്യാൻ പറ്റൂ. റീടേക്കുകൾ ഇല്ല. മൂവി കാമറ മുഖത്തെ ഓരോ നേരിയ ചലനം പോലും ഒപ്പിയെടുക്കും. കണ്ണ് കൊണ്ടു പോലും ഒരു കളവ് ചെയ്യാനാവില്ല. എല്ലാം പിടിക്കപ്പെടും. അമിതമായി അഭിനയിക്കാൻ പറ്റില്ല, ഒന്നും കുറയ്ക്കാനും. പക്ഷെ ഡാൻസും തീയേറ്ററും നിങ്ങൾക്ക് ആത്മവിശ്വാസം തരും. സിനിമയിൽ എവിടെയൊക്കെയോ ഗുണം ചെയ്യും. കാണികളെ കണ്ടുള്ള പരിചയവും ഗുണം ചെയ്യും.\nഅഭിനയം എന്താണെന്നാണ് അരുവി പഠിപ്പിച്ചത്?\nപുറമെ നിന്ന് ചിന്തിക്കും പോലെ എളുപ്പമുള്ള ഒരു ജോലി അല്ല അഭിനയം. ഗൗരവമായി അതിനെ കണ്ടാൽ ഓരോ നിമിഷവും ശ്രദ്ധിച്ചു ചെയ്യേണ്ട ഒന്നാണ് അത്. നേരത്തെ പറഞ്ഞ പോലെ ഒന്നും കുറയ്ക്കാനും കൂട്ടാനും പറ്റില്ല. ഓരോ നിമിഷവും ശ്രദ്ധിച്ചു ചെയ്യണം. അതിനപ്പുറം, കുറെ നമ്മളിൽ തന്നെ പലതും പരീക്ഷിക്കാൻ ഉള്ള വേദി കൂടിയാണ് അഭിനയം. പുതിയ ഭാവങ്ങൾ, ചലനങ്ങൾ ഒക്കെ നിരന്തരം പരീക്ഷിക്കുന്നതിന്റെ ത്രില്ല് കൂടിയാണ് അഭിനയം.\nഅദിതിയിൽ എത്രത്തോളം അരുവി ഉണ്ട്\nഅരുവിയിൽ ഉള്ള കുസൃതി, നിഷ്കളങ്കമായി പറയുന്ന കാര്യങ്ങൾ ഒക്കെ എന്റെ കൂടി സ്വഭാവമാണെന്ന് അടുപ്പമുള്ള പലരും പറഞ്ഞു. ചില ചലനങ്ങൾ ഒക്കെ സാമ്യമുണ്ട്. പക്ഷെ അരുവി മറ്റൊരു തലത്തിലുള്ള ജീവിതാനുഭവങ്ങളിലൂടെ കടന്നു പോയ ആളാണ്. ആ സിനിമ കഴിഞ്ഞപ്പോൾ അരുവിയുടെ എന്തൊക്കെയോ രീതികൾ, സ്വഭാവം ഒക്കെ എന്റെ ഉള്ളിൽ കടന്നു കയറി. അരുവിയിൽ നിങ്ങൾ കണ്ടത് അദിതിയുടെയും അരുവിയുടെയും മിക്സ് ആയ കഥാപാത്രമാണ് എന്ന് പറയാനാണിഷ്ടം.\nകേരളത്തിൽ വേരുകളുണ്ട് അദിതിക്ക്\nഎന്റെ അമ്മ വീട് കേരളത്തിലാണ്. ഇടയ്ക്ക് അവധിക്കാലത്ത് അവിടെ വരാറുണ്ട്. കേരളം എന്ന് പറഞ്ഞാൽ എനിക്ക് ഞങ്ങൾ പോയ കുറെ അമ്പലങ്ങളാണ്. പിന്നെ ട്രെയിൻ യാത്രകൾ, കൊച്ചിയിലെ കുറെ സുഹൃത്തുക്കൾ, ഭക്ഷണം... ജനിച്ചതും വളർന്നതും ചെന്നൈയിൽ ആണെങ്കിലും കേരളം എനിക്ക് അവധിക്കാലം പോലുള്ള അനുഭവമാണ്.\nകേരളത്തിൽ നിന്നും അരുവിക്ക് കിട്ടുന്ന പ്രതികരണങ്ങൾ അറിഞ്ഞിരുന്നോ?\nഅറിഞ്ഞിരുന്നു. ഒരുപാട് സന്തോഷം തോന്നുന്നു. സിനിമയെ കുറിച്ച് ഒരുപാട് അറിയുന്നവരാണ് മലയാളികൾ. മലയാളികൾക്ക് തമിഴ് സിനിമയോടുള്ള സ്നേഹം അറിയാം. ഞാൻ ബാംഗ്ലൂർ ആണ് പഠിച്ചത്. അവിടെ കോളേജിലെ മലയാളി സുഹൃത്തുക്കൾ മലയാള സിനിമ കാണും പോലെ തന്നെ തമിഴ് സിനിമ കാണുമായിരുന്നു. സിനിമ കണ്ട് തമിഴ് ഭാഷ പഠിക്കുന്നവർ തന്നെ ഉണ്ട്. ഇത്രയും സിനിമയെ കുറിച്ച് അറിയുന്നവർ, ഒരു പുതുമുഖമായ എന്നെക്കുറിച്ചും മുഖ്യധാരാ താരങ്ങൾ ഇല്ലാത്ത ഞങ്ങളുടെ സിനിമയെ പറ്റിയും നല്ലതു പറയുമ്പോൾ നല്ല സന്തോഷമുണ്ട്. മലയാളികളായ ആൾക്കാർ തിരിച്ചറിഞ്ഞു വരുമ്പോൾ നല്ല സന്തോഷം തോന്നി. നാട്ടിൽ ഒരിക്കൽ ചെന്നപ്പോഴും പലരും തിരിച്ചറിഞ്ഞു.\nഅരുവി ഉണ്ടാക്കിയ പ്രതീക്ഷയിൽ കുറഞ്ഞ ഒരു സിനിമ ചെയ്യുന്നത് ചിന്തിക്കുന്നത് പോലും വയ്യ. ഞാൻ കഥകൾ കേൾക്കുന്നുണ്ട്. പക്ഷെ ഒന്നും കമ്മിറ്റ് ചെയ്തിട്ടില്ല.\nactress AditiBalan AnjaliVaradan Aruvi Bharatanatyam chennai Dancer makeup malayalam malayalammovies TamilMovie transgender


മുംബൈ: ദേശീയ സിനിമാ പുരസ്‌കാരത്തില് മോഹന്‍ലാല് ജൂറിയുടെ പ്രത്യേക അവാര്‍ഡ് കരസ്ഥമാക്കി. പ്രാദേശിക ജൂറിയിലെ നാലുപേരും തള്ളിയ പുലിമുരുകനെ ദേശീയ ജൂറി തിരിച്ചുവിളിച്ച് മോഹന്‍ലാലിന് ജൂറിയുടെ പ്രത്യേക അവാര്‍ഡ് നല്‍കുകയായിരുന്നു. മോഹന്‍ലാലിനെ അവാര്‍ഡ് നല്‍കിയതിനെകുറിച്ച് ജൂറി ചെയര്‍മാന് പ്രിയദര്‍ശന്റെ വാക്കുകള് ഇങ്ങനെയാണ്.\n‘ഇത് രണ്ടാം തവണയാണ് മോഹന്‍ലാലിന് ജൂറി പുരസ്‌കാരം ലഭിക്കുന്നത്. മികച്ച നടന്മാരില് അവസാന മൂന്നുപേരില് മോഹന്‍ലാല് ഉണ്ടായിരുന്നു. രണ്ട് ഭാഷകളിലെ അഭിനയത്തിനാണ് മോഹന്‍ലാലിന് പുരസ്‌കാരം നല്‍കിയത്. തെലുങ്കിലും മലയാളത്തിലും മികച്ച പ്രകടനം കാഴ്ചവച്ച ഒരേ ഒരു നടന് മോഹന്‍ലാല് ആയിരുന്നു.’\nഈ വിഭാഗത്തില് ഒറ്റ ജൂറി പുരസ്‌കാരം മാത്രമാണുള്ളത്. അവസാന റൗണ്ടില് വരുന്ന ആളുകളില് തുല്യമായ പ്രകടനം വരുമ്പോള് വോട്ടിന്റെ അടിസ്ഥാനത്തിലാകും ചിലപ്പോള് കൊടുക്കുകയെന്നും ഇവിടെ തെലുങ്കിലും മലയാളത്തിലുമുള്ള മോഹന്‍ലാലിന്റെ പ്രകടനം പരിഗണിച്ചാണ് അവാര്‍ഡ് നല്‍കിയതെന്നും പ്രിയദര്‍ശന് വ്യക്തമാക്കുന്നു.\nപുലിമുരുകന്, ജനതാ ഗ്യാരേജ്, മുന്തിരിവളളികള് തളിര്‍ക്കുമ്പോള് എന്നീ ചിത്രങ്ങളിലെ അഭിനയത്തിനായിരുന്നു മോഹന്‍ലാലിന് ജൂറിയുടെ പ്രത്യേക അവാര്‍ഡ് ലഭിച്ചത്. ഇതില് ജനതാ ഗ്യാരേജും, പുലിമുരുകനും പ്രാദേശിക ജൂറി ഡല്‍ഹിയിലേക്ക് അയച്ചിരുന്നില്ല. ദേശീയ ജൂറി അംഗങ്ങള് ഈ രണ്ടുസിനിമകളും വിളിച്ചുവരുത്തുകയാണ് ചെയ്തത്.\nAlso Read: ജിഷ്ണുവിന്റെ മരണം; കേരളം സാക്ഷ്യം വഹിക്കുന്നത് ചരിത്ര സമരത്തിന്; സമര രംഗത്ത് മൂന്ന് തലമുറയും മൂന്ന് ജനവിഭാഗങ്ങളും\nഅതേസമയം, സഹനടന്റെ പട്ടികയില് വിനായകന്റെ പേര് ഉണ്ടായിരുന്നു. എന്നാല് മനോജ് ജോഷിയുടെ പ്രകടനത്തിനാണ് കൂടുതല് വോട്ട് കിട്ടിയത്. അവസാന റൗണ്ടില് തൊട്ടടുത്ത് വരെ വിനായകന് എത്തിയിരുന്നു. സിനിമയിലെ ആക്ഷന് കൊറിയോഗ്രഫിക്ക് ഇതാദ്യമായാണ് പുരസ്‌കാരം നല്‍കുന്നത്. അതില് മികച്ചതെന്ന് തോന്നിയത് പുലിമുരുകനാണെന്നും പ്രിയദര്‍ശന് പറയുന്നു.\nMonday 5th November 2018 7:23pm\nFriday 2nd November 2018 8:24pm\n''ഫെമിനിസ്റ്റുകളുടെ ഇന്റര്‍നാഷണല് കോര്‍ട്ടില് പോലും എനിക്ക് ജാമ്യം കിട്ടും'''; പൊട്ടിച്ചിരിപ്പിച്ച് മോഹന്‍ലാല്\nFriday 26th October 2018 6:50pm


25 ton Holy Quran from Saudi Arabia to be auctioned in Kochi | സൗദിയില് നിന്ന് കൊച്ചിയിലെത്തിയത് 25 ടണ് ഖുറാന്; ആരും ഏറ്റെടുത്തില്ല, ലേലം ചെയ്യും - Malayalam Oneindia\n\_"ഖുർആൻ കൊണ്ടുള്ള ഏറാണെങ്കിൽ പിടിക്കുകയല്ലാതെ നിവൃത്തിയില്ല\_"; ജലീലിനെതിരെ കെഎം ഷാജി\nPublished: January 11 2020, 14:42 [IST]\nകൊച്ചി: സൗദി അറേബ്യയില് നിന്ന് കപ്പലില് കൊച്ചിയിലെത്തിയ വിശുദ്ധ ഖുറാന്റെ പതിപ്പുകള് ആരും ഏറ്റെടുത്തില്ല. മലപ്പുറത്തെ കോളജിന് വേണ്ടിയാണ് സൗദിയില് നിന്ന് ഖുറാന് അയച്ചത്. മൊത്തം 25 ടണ് ഭാരം വരുമെന്ന് വല്ലാര്‍പ്പാടം കണ്ടൈനര് ടെര്‍മിനല് അധികൃതര് അറിയിച്ചു. എന്നാല് കസ്റ്റംസ് ഡ്യൂട്ടി കൂടുതല് അടയ്‌ക്കേണ്ടി വരുമെന്ന നിര്‍ദേശം ലഭിച്ചതിനെ തുടര്‍ന്ന് കോളജ് അധികൃതര് പിന്‍മാറുകയായിരുന്നു.\nഈ സാഹചര്യത്തില് കപ്പലിലെത്തിയ ഖുറാന് ലേലം ചെയ്യാന് ഉദ്യോഗസ്ഥര് തീരുമാനിച്ചു. എന്തിനാണ് ഇത്രയധികം ഖുറാന് പതിപ്പുകള് കൊച്ചിയിലെത്തിയത്, കോളജ് അധൃകതരുടെ നിലപാട്, ലേല നടപടികള് എങ്ങനെ തുടങ്ങിയ കാര്യങ്ങള് വിശദീകരിക്കാം...\nആറ് മാസം മുമ്പ്\nആറ് മാസം മുമ്പാണ് സൗദി അറേബ്യയില് നിന്ന് ഖുറാന്റെ പതിപ്പുകളുമായുള്ള കപ്പല് അയച്ചത്. മലപ്പുറം വാഴക്കാട് ദാറുല് ഉലൂം അറബിക് കോളജിന് വേണ്ടിയാണ് ഇവ അയച്ചത്. കൊച്ചിയിലെ തുറമുഖത്ത് എത്തിയെങ്കിലും ഖുറാന് ഏറ്റെടുക്കാന് ബന്ധപ്പെട്ടവര് തയ്യാറായില്ല.\nഎട്ട് ലക്ഷം രൂപ നികുതി\nഎട്ട് ലക്ഷം രൂപ കസ്റ്റംസ് നികുതി അടയ്ക്കണമെന്ന് വന്നപ്പോഴാണ് കോളജ് അധികൃതര് പിന്‍മാറിയത്. ഇത്രയും തുക തങ്ങളുടെ കൈവശമില്ലെന്ന് കോളജ് പ്രിന്‍സിപ്പല് അബ്ദുസ്സലാം പ്രതികരിച്ചു. അതേസമയം, ലേലത്തില് വയ്ക്കുമ്പോള് ഇവ കൈവശപ്പെടുത്താനാണ് കോളജിന്റെ തീരുമാനം.\nഈ മാസം 21നാണ് ലേലം\nഈ മാസം 21നാണ് ലേലം നിശ്ചയിച്ചിട്ടുള്ളത്. അടിസ്ഥാന വിലയായി കണക്കാക്കിയിരിക്കുന്നത് ഒരുലക്ഷം രൂപയാണ്. ഇ-ലേലമാണ് നടക്കുകയെന്നും എല്ലാം സുതാര്യമായിരിക്കുമെന്നും തുറമുഖ അധികൃതര് പറഞ്ഞു. നികുതി കൂടുതല് വേണ്ടിവരുമെന്ന് അറിഞ്ഞതോടെ ഖുറാന് പതിപ്പുകള് തിരിച്ച് സൗദിയിലേക്കുതന്നെ അയക്കാന് പ്രിന്‍സിപ്പല് ആവശ്യപ്പെട്ടിരുന്നു.\nസൗദിയില് നിന്ന് സൗജന്യമായി...\nഎട്ട് ലക്ഷം നികുതി അടയ്ക്കണമെന്നായിരുന്നു കണ്ടൈനര് ടെര്‍മിനല് അധികൃതരില് നിന്നുള്ള ആദ്യ അറിയിപ്പ്. ഇല്ലെങ്കില് ലേലം ചെയ്യുമെന്ന് പിന്നീട് അറിയിച്ചു. സൗദിയില് നിന്ന് സൗജന്യമായിട്ടാണ് ഖുറാന്റെ പതിപ്പുകള് കൊച്ചിയിലേക്ക് അയച്ചതെന്നും പ്രിന്‍സിപ്പല് സലാം അറിയിച്ചു.\n2018ലെ പ്രളയത്തില് കോളജിലെ ഖുറാന് പതിപ്പുകളെല്ലാം നശിച്ചിരുന്നു. തുടര്‍ന്നാണ് പുതിയത് എത്തിക്കാന് ശ്രമം നടത്തിയത്. കൊച്ചിയില് കപ്പലില് ഖുറാന് എത്തിയ വിവരം അറിഞ്ഞപ്പോള് സുഹൃത്തുക്കളുടെ സഹായം തേടിയിരുന്നു. എന്നാല് അവരും സാമ്പത്തിക ഞെരുക്കത്തിലായിരുന്നുവെന്ന് സലാം പറഞ്ഞു.\nഉക്രൈന് യാത്രാ വിമാനം വെടിവച്ചിട്ടത് ഇറാന് സൈന്യം തന്നെ; തെറ്റുപറ്റിയെന്ന് സമ്മതിച്ചു\nസ്വീഡനില് ഖുറാന് കത്തിക്കല് റാലി; തീവ്ര വലത് നേതാവിനെ തടഞ്ഞു, ആളിപ്പടര്‍ന്ന് കലാപം\nquran saudi arabia kochi ഖുറാന് ലേലം സൗദി അറേബ്യ കൊച്ചി\n25 ton Holy Quran from Saudi Arabia to be auctioned in Kochi


Malayalam News (മലയാളം വാർത്ത): Latest Malayalam News, Breaking News | Thekeralapost വിവാഹത്തിന് വിസമ്മതിച്ച കാമുകനുനേരെ കാമുകിയുടെ ആസിഡാക്രമണം | The Kerala Post Malayalam News (മലയാളം വാർത്ത): Latest Malayalam News, Breaking News\nന്യൂദല്‍ഹി: വിവാഹം കഴിക്കാൻ ആഗ്രഹിക്കുന്ന സ്ത്രീ വിസമ്മതിച്ചാൽ അവർക്കുനേരെ ആസിഡാക്രമണം നടത്തുന്ന പുരുഷന്മാരെക്കുറിച്ചുള്ള വാർത്ത വരുന്ന ഉത്തരേന്ത്യയിൽ നിന്നും (വർത്തമാനകാലത്ത് കേരളത്തിൽനിന്നും വരുന്നത് പെട്രോളൊഴിച്ച് കത്തിക്കുന്ന വാർത്തകളാണ്) മറിച്ചൊരു വാർത്ത\nവിവാഹത്തിന് വിസമ്മതിച്ച കാമുകന്റെ മുഖത്ത് കാമുകി ആസിഡ് ഒഴിച്ച സംഭവമാണ് ദല്‍ഹി വികാസ്പുരിയിൽ നിന്നും റിപ്പോർട്ട് ചെയ്തിട്ടുള്ളത്.\nയുവാവിനും യുവതിക്കും എതിരെ ആസിഡാക്രമണമുണ്ടായെന്ന വിവരം ജൂണ് 11-നാണു പൊലീസിനു ലഭിക്കുന്നത്. ഇവരെ ആശുപത്രിയില് എത്തിച്ചപ്പോള് പെണ്‍കുട്ടിയുടെ കൈയില് ചെറിയ പൊള്ളലും യുവാവിന്റെ മുഖത്തും കഴുത്തിലും നെഞ്ചിലും ഗുരുതരമായ പൊള്ളലുമാണ് കണ്ടത്. ബൈക്കില് പോകുന്നതിനിടെ ആരോ തങ്ങള്‍ക്കു നേരെ ആസിഡ് ഒഴിച്ചതാണെന്നാണ് ഇരുവരും മൊഴി നല്‍കിയത്.\nഎന്നാല് യാത്രയ്ക്കിടെ ഹെല്‍മറ്റ് ഊരിമാറ്റാന് യുവതി ആവശ്യപ്പെട്ടെന്ന യുവാവിന്റെ മൊഴിയിൽ പൊലീസിനു സംശയം തോന്നി. തുടര്‍ന്നു നീണ്ട ചോദ്യം ചെയ്യലിനൊടുവിലാണ് യാഥാർത്ഥ്യം പുറത്തുവരുന്നത്. ബൈക്കില് സഞ്ചരിക്കുന്നതിനിടെ സൗകര്യപൂര്‍വം തൊടാന് കഴിയുന്നില്ലെന്ന് യുവതി യുവാവിനോട് പറയുകയായിരുന്നു. തുടർന്ന് യുവാവ് ഹെല്‍മറ്റ് ഊരി മാറ്റിയ സമയത്ത് യുവതി ആസിഡ് ഒഴിച്ചു.\nകഴിഞ്ഞ മൂന്നു വര്‍ഷമായി ഇരുവരും പ്രണയത്തിലായിരുന്നുവത്രെ. എന്നാൽ അടുത്തിടെ ബന്ധം അവസാനിപ്പിക്കണമെന്ന് യുവാവ് ആവശ്യപ്പെട്ടു. യുവതിയാവട്ടെ വിവാഹം എന്ന ആവശ്യത്തില് വാശിപിടിക്കുകയും യുവാവിന്റെ മുഖം വികൃതമാക്കാന് തീരുമാനിക്കുകയുമായിരുന്നു. പിന്നീട് വീട്ടില് നിലം കഴുകാന് ഉപയോഗിക്കുന്ന ആസിഡ് ലായനി ബാഗിനുള്ളിൽ ഒളിപ്പിച്ച ശേഷം യുവാവിനെ വിളിച്ചുവരുത്തി ബൈക്കില് യാത്ര ചെയ്യുകയായിരുന്നു. സന്ദർഭം ഒത്തുവന്നപ്പോൾ യുവതി യുവാവിനുനേരെ ആസിഡാക്രമണം നടത്തി.\nസത്യാവസ്ഥ മനസ്സിലാക്കിയ പൊലീസ് യുവതിയെ അറസ്റ്റ് ചെയ്തു.


വൈവാഹിരിക യങ്ങ്വാസിസ് - നല്ലെഴുത്ത്\nHome Malayalam PSAnilkumar ShortStory വൈവാഹിരിക യങ്ങ്വാസിസ്\nദുഫായ് വിജയൻ കാളിംഗ് .\nഹലോ എന്തെല്ലാം ഉണ്ടെടാ വിശേഷങ്ങൾ\nഅൽ വിവാഹവാർഷിക മംഗളാശംസകൾ\nഅതെന്താടാ വിജയാ പുതിയ ഒരു അൽ ചേർത്ത ആശംസകൾ.\nനമ്മളെല്ലാം ഇങ്ങ് അറബി നാട്ടിലെ പ്രവാസികൾ അല്ലേ ദാസാ അതിനാൽ മലയാള വാക്കിനോട് അൽ ചേർത്ത് പറഞ്ഞാൽ അറബി വാക്ക് ആകുമെന്ന് പണ്ട് ഗഫൂർക്കാ ദോസ്ത് പഠിപ്പിച്ച് തന്നത് ഓർത്തു പറഞ്ഞതാണ്.\nഅതേതായാലും നന്നായി എനിക്കും അറിയില്ല അതിന്റെ മലയാളം, വിവാഹത്തിന് അറൂസ് എന്നാണ് പറയുന്നത് എന്നറിയാം. അതു കഴിഞ്ഞ് നീ പറഞ്ഞ മംഗളത്തിനും മനോരമയ്ക്കും എന്താണ് അറബിയിൽ പറയുന്നതെന്ന് അറിയില്ല. ആശംസകൾക്ക് മബ്റൂക്ക് എന്നാണെന്ന് തോന്നുന്നു. ഏതായാലും ഇവിടെ ഒരു ഒമാനി പയ്യൻ നിൽക്കുന്നുണ്ട് അവനോട് ഒന്നു ചോദിക്കട്ടെ വിവാഹ വാർഷികമംഗളാശംസകൾക്ക് അറബിയിൽ എന്താണ് പറയുന്നതെന്ന്.\n"വൈവാഹാരികയങ്ങ്വാസിസ് " എന്നാണ് അവൻ പറയുന്നത്. ശരിയാണോ എന്ന് ദൈവത്തിന് മാത്രം അറിയാം.\nഇതൊരു തരം ചൈനീസ് വാക്ക് പോലിരിക്കുന്നല്ലോ ?\nഅതിന് വിജയാ നിനക്ക് ചൈനീസ് അറിയുമോ?\nപിന്നേ ചൈനീസ് കേട്ടാൽ മനസ്സിലാകില്ലെങ്കിലും പറയാൻ അറിയില്ല എന്നു മാത്രം.\nഅതു പോട്ടെ ഞാൻ മറൊരു സംശയം ചോദിച്ചോട്ടെ? നമ്മളിൽ ആരുടെ കല്യാണം ആണ് ആദ്യം കഴിഞ്ഞത്.\nഅതെങ്ങിനെ ശരിയാകും എന്റെ വിവാഹം മെയ് മാസത്തിൽ ആയിരുന്നല്ലോ.\nശരി എങ്കിൽ സമ്മതിച്ചു. നിന്റെയാണ് വിവാഹം ആദ്യം നടന്നതെങ്കിലും വാർഷികം എന്റെയാണ് ആദ്യം.\nഎടാ എന്റെ വാർഷികം ഇന്ന് ഇനി ഏഴു മാസത്തിനു ശേഷമല്ലേ നിന്റെ വാർഷികം.\nനിന്റെ ബുദ്ധി സമ്മതിക്കാതെ തരമില്ല. എങ്കിലും ഒരു കാര്യം ഞാൻ ഓർക്കുന്നുണ്ട് എന്റെ കല്യാണത്തിന് നിന്റെ ഭാര്യ ഒരു പച്ചനിറമുള്ള ചൂരിദാർ അണിഞ്ഞാണ് വന്നത്.\nചൂരിദാറിന്റെ കാര്യം നീ മിണ്ടരുത്. അതിന്റെ പേരിൽ ഒരു വഴക്ക് ഇപ്പോൾ കഴിഞ്ഞ തേയുള്ളു. ഒന്നാമതെ എത്ര തിരഞ്ഞെടുത്താലും അവസാനമൊരു പച്ചകലർന്ന നിറത്തിലാണ് എപ്പോഴും പ്രിയതമ ചൂരിദാർ സെലക്ടു ചെയ്യുന്നത്.\nഅതിനെന്തിനാ ദാസാ നീ വഴക്കിടുന്നത്.\nവഴക്കിടുന്നതതിന്റെ കാരണം പുള്ളിക്കാരിയുടെ ചൂരിദാർ എല്ലാം ഞാനാണ് നശിപ്പിക്കുന്നത് എന്നു പറഞ്ഞ് കൊണ്ടാണ്.\nനീയെന്താ ചുണ്ടെലിയാണോ ചൂരിദാർ നശിപ്പിക്കാൻ.\nകടിച്ചു മുറിച്ചു നശിപ്പിക്കുന്നു എന്നല്ല. FB യിൽ ഇട്ട് നശിപ്പിക്കുന്നു എന്നാണ് പരാതി. ഇന്നു തന്നെ നാളെ കല്യാണത്തിന് ഇടാൻ വച്ചിരുന്ന രണ്ടു പുതിയ ചൂരിദാർ ഇട്ട ഫോട്ടോ FB യിൽ ഇട്ടതിനാൽ ഇനി അത് കാണാൻ ആരും ബാക്കിയില്ല , അതിനി എങ്ങിനെ ആൾക്കാരുടെ മുന്നിൽ ഇട്ടോണ്ട് പോകും എന്ന പരാതി, പരിഭവം. വഴക്ക്, ബഹളം.\nനമ്മളെല്ലാം നല്ലൊരു ഷർട്ട് ഇട്ട ഫോട്ടോ FB യിൽ ഇട്ടാൽ പിന്നത് മാറ്റില്ല. പത്തുപേർ കണ്ട് തിരിച്ചറിഞ്ഞോട്ടെ എന്നു കരുതും. വഴക്കിടാൻ ഓരോരോ കാരണങ്ങൾ തപ്പി നടക്കുകയാണ് ദാസാ, നമ്മുടെ പ്രിയതമകൾ.\nഅതാണ് കഴിഞ്ഞ ദിവസം ഞാൻ പറഞ്ഞത് ആദ്യമായി ചെയ്ത ഒരു മണ്ടത്തരമാണ്\nഇതു പോലൊരു പെണ്ണിനെ കെട്ടിയതെന്ന് .\nഅത് കേട്ടിട്ട് എന്തു മറുപടി തന്നു.\nനിങ്ങൾക്കല്ല മനുഷ്യാ മണ്ടത്തരം പറ്റിയത് എനിക്കാണ്. എന്റെ ആനമണ്ടത്തരമാണ് നിങ്ങളെ പോലെ ഒരു മനുഷ്യനെ കെട്ടിയത് എന്നു പറഞ്ഞ് അന്നത്തേക്ക് ഒരു ചെറിയ വഴക്കിന് കാരണം കിട്ടി.\nരസമതല്ല വിജയാ, ഇത് കേട്ട് പിള്ളേർ പറഞ്ഞതാണ് ഞങ്ങളെന്തു മണ്ടത്തരം കാട്ടിയിട്ടാണ് ദൈവം ഞങ്ങളെ ഈ മണ്ടന്റേയും മണ്ടിയുടേയും ഇടയിലേയ്ക്ക് പറഞ്ഞു വിട്ടത്. എന്നാലും ഞങ്ങൾക്ക് ഒത്തിരി ഇഷ്ടമാണ് ഇവരെ രണ്ടിനേയും എന്നാണ്.\nഎന്നാൽ ശരി ദാസാ, പിന്നെ വിളിക്കാം, അപ്പോൾ എല്ലാം പറഞ്ഞ പോലെ . "വൈവാഹാരികയയങ്ങ് വാസിസ്.


ക്രൂഡും പലിശയും ആശങ്ക തന്നെ; വിപണിയെ ഉയർത്താൻ സർക്കാരിനും ആഗ്രഹം; ചൈനീസ് വളർച്ച എത്ര കാലത്തേക്ക്? | stock market analysis\nക്രൂഡും പലിശയും ആശങ്ക തന്നെ; വിപണിയെ ഉയർത്താൻ സർക്കാരിനും ആഗ്രഹം; ചൈനീസ് വളർച്ച എത്ര കാലത്തേക്ക്?\nഇന്ന് ഓഹരി വിപണിയുടെ തുടക്കം താഴ്ചയോടെ ആകുമോ? ജനം കുറയുമ്പോൾ ചൈന എന്തുചെയ്യും? എൽ ഐ സി ഐ പി ഒ വരുമ്പോൾ സർക്കാരിന്റെ ഉള്ളിലിരുപ്പ് എന്ത്?\n|18 Jan 2022 2:44 AM GMT\nഉയരുന്ന ക്രൂഡ് ഓയിൽ വില ആശങ്കകൾ വളർത്തുന്നു. ഒപ്പം പലിശവർധനയുടെ ഭീതിയും. തിങ്കളാഴ്ച ഇന്ത്യയിൽ 10 വർഷ സർക്കാർ കടപ്പത്രങ്ങളുടെ വില ഇടിഞ്ഞതു വെറുതെയല്ല. 6.64 ശതമാനം നിക്ഷേപനേട്ടം (Yield) കിട്ടാവുന്ന വിധമാണു വില ഇടിഞ്ഞത്.കഴിഞ്ഞ വെള്ളിയാഴ്ച 6.57 ശതമാനമായിരുന്നു നിക്ഷേപം നേട്ടം. പലിശ നിരക്ക് ഉയരുമ്പോഴാണു കടപ്പത്ര വില താഴുന്നതും നിക്ഷപനേട്ടം ഉയരുന്നതും. മാർച്ചോടെ ഔദ്യോഗികമായി പലിശ നിരക്ക് വർധിക്കും. ഇപ്പാേൾ തന്നെ സംസ്ഥാന സർക്കാരുകളുടെ കടപ്പത്രങ്ങൾക്ക് ഏഴു ശതമാനത്തിലധികം പലിശ നൽകേണ്ട നില ആയിട്ടുണ്ട്.\nപലിശവർധന ഒരിക്കലും വിപണിക്ക് ഇഷ്ടമല്ല.പ്രവർത്തന മൂലധനത്തിനു കൂടുതൽ പലിശ നൽകണം. ദീർഘകാല വായ്പയ്ക്കും കുടുതൽ പലിശ വേണ്ടി വരും. ലാഭ മാർജിൻ കൂടുതൽ ഉള്ള കാര്യങ്ങളേ ചെയ്യാൻ പറ്റൂ. പലിശ കൂടുന്നതോടൊപ്പം പണലഭ്യത കുറയുക കൂടി ചെയ്യുന്ന സാഹചര്യമാണു വരാൻ പോകുന്നത്. യുഎസ് ഫെഡും മറ്റു കേന്ദ്ര ബാങ്കുകളും ഉദാരമായ പണനയം മാറ്റും. വിപണിയിലേക്കു പണമൊഴുക്കുന്നതു കുറയ്ക്കും. ഇത്തരം ഹ്രസ്വകാല ആശങ്കകൾ അവഗണിച്ചു തള്ളിയാണു വിപണികൾ ഇപ്പാേൾ നീങ്ങുന്നത്.\nതിങ്കളാഴ്ച ചാഞ്ചാട്ടത്തിലായിരുന്ന ഇന്ത്യൻ വിപണിയിലെ മുഖ്യസൂചികകൾ നേരിയ നേട്ടത്തോടെയാണ് ക്ലോസ് ചെയ്തത്. സെൻസെക്സ് 85.88 പോയിൻ്റ് (0.14%) ഉയർന്ന് 61,308.91 ലും നിഫ്റ്റി 52.35 പോയിൻ്റ് (0.29%) കയറി 18,308.11 ലും ക്ലോസ് ചെയ്തു.\nവിദേശ നിക്ഷേപകർ ഇന്നലെ ക്യാഷ് വിപണിയിൽ 855.47 കോടിയുടെ ഓഹരികൾ വിറ്റു. സ്വദേശി ഫണ്ടുകൾ 115.31 കോടിയുടെ വിൽപനക്കാരായി.\nവിപണി ബുളളിഷ് ആണെന്നു സാങ്കേതിക വിശകലന വിദഗ്ധർ ചൂണ്ടിക്കാട്ടുന്നു.ഉയർന്ന വിലയിലെ ലാഭമെടുക്കലാണു കുതിപ്പിനു തടസം. നിഫ്റ്റിക്ക് 18,250- ലും 18,195ലും താങ്ങുണ്ട്. 18,345 ലും 18,380 ലും തടസങ്ങൾ പ്രതീക്ഷിക്കാം.\nസിംഗപ്പുർ എക്സ്ചേഞ്ചിലെ ഡെറിവേറ്റീവ് വ്യാപാരത്തിൽ എസ്ജിഎക്സ് നിഫ്റ്റി ഇന്നലെ 18,312-ൽ ക്ലോസ് ചെയ്തു. ഇന്നു രാവിലെ 18,332 വരെ കയറിയിട്ട് 18,320 ലേക്കു താണു. ഇന്ത്യൻ വിപണി ഇന്നു നേരിയ താഴ്ചയിൽ തുടങ്ങുമെന്നാണു സൂചന.\nഇന്നലെ യൂറോപ്യൻ ഓഹരികൾ ഉയർന്നു ക്ലാേസ് ചെയ്തു. യുഎസ് വിപണികൾ അവധിയിലായിരുന്നു. ഇന്നു രാവിലെ ഏഷ്യൻ ഓഹരികൾ നല്ല നേട്ടത്തിലാണ്.\nക്രൂഡ് ഓയിൽ വില ഉയർന്നു നിൽക്കുന്നു. 86.48 ഡോളറിലാണ് ബ്രെൻ്റ് ഇനം.\nവ്യാവസായിക ലോഹങ്ങൾ ഉയർന്നു നിൽക്കുന്നു. ലഭ്യത കുറയുമെന്ന ആശങ്കയിൽ അലൂമിനിയം 3000 ഡോളറിനടുത്തെത്തി. ചെമ്പ് അൽപം താണു.\nസ്വർണം ഇന്നലെ 1817-1824 ഡോളർ മേഖലയിൽ കയറിയിറങ്ങി. ഇന്നു രാവിലെ 1819- 1821 ഡോളറിലാണു സ്വർണം.\nവിപണി ഉയർത്താൻ സർക്കാരും\nവിപണി ബുള്ളുകളുടെ ആവേശം അതേപടി ഉൾക്കൊള്ളാൻ തയാറല്ല. മൂന്നാം പാദത്തിലെ റിസൽട്ടുകൾ എന്താകുമെന്ന ആശങ്കയാണു കാരണം. അതേസമയം ബജറ്റിനു മുമ്പു നല്ലൊരു കുതിപ്പ് വേണമെന്ന മോഹവും വിപണിയിലുണ്ട്. എൽഐസി ഐപിഒ മാർച്ചിൽ നടത്താനാഗ്രഹിക്കുന്ന ഗവണ്മെൻ്റും വിപണി ഉയർന്നു നിൽക്കണമെന്നാണ് അഭിലഷിക്കുന്നത്. വിപണി ഉയർന്നു നിന്നാലേ എൽഐസി ഓഹരിക്കു നല്ല മൂല്യനിർണയം കിട്ടൂ.\nചൈനീസ് വളർച്ച 8.1 ശതമാനം\nചൈനയുടെ ജിഡിപി 2021-ൽ 8.1 ശതമാനം വളർന്നതായി ഔദ്യോഗിക കണക്ക്. ഇതാടെ ചൈനീസ് ജിഡിപി ( 8 ലക്ഷം കോടി ഡോളറിൻ്റേതായി. ഇന്ത്യ 2021-22 ൽ 9.2 ശതമാനം വളർച്ചയാണു പ്രതീക്ഷിക്കുന്നത്.\nകോവിഡ് മൂലം 2020ൽ ചൈനീസ് വളർച്ച കേവലം 2.2 ശതമാനമായി താണിരുന്നു. 1977 നു ശേഷമുള്ള ഏറ്റവും താണ വളർച്ച. 2021-ലേതു 11 വർഷത്തിനിടയിലെ ഏറ്റവും ഉയർന്ന വളർച്ചയാണ്.\nജനം കുറയുമ്പോൾ ചൈന എന്തുചെയ്യും?\nവളർച്ചക്കണക്കിലെ നല്ല വശങ്ങളെ ഇല്ലാതാക്കുന്ന ആശങ്കാജനകമായ ഒരു കാര്യം ചൈനീസ് ജനസംഖ്യയുടെ വളർച്ചത്തോതു തീർത്തും കുറവായതാണ്. കഴിഞ്ഞ വർഷം ജനസംഖ്യയിൽ ഉണ്ടായ വർധന 4.8 ലക്ഷം മാത്രം. വർധന 0.34 ശതമാനം മാത്രം. 141 കോടി ജനങ്ങളുള്ള രാജ്യത്ത് കഴിഞ്ഞ വർഷം ജനിച്ചത് 1.06 കോടി. 2020ൽ 1.2 കോടി ജനനം ഉണ്ടായിരുന്നു. കഴിഞ്ഞ വർഷം മരണം 1.01 കോടി.\nചൈന ജനസംഖ്യ ചുരുങ്ങുന്ന കാലത്തേക്ക് നീങ്ങുകയാണെന്നു വേണം കരുതാൻ. 40 വർഷത്തെ ഒറ്റക്കുട്ടി നയം മാറ്റി മൂന്നു കുട്ടികൾ വരെ ആകാമെന്ന് സർക്കാർ അനുവദിച്ചെങ്കിലും ദമ്പതികൾ ആ നിലപാടിലേക്കു മാറിയിട്ടില്ല. 2010 മുതൽ ജനസംഖ്യ കുറയുന്ന ജപ്പാൻ്റെ നിലയിലേക്കാണു ചൈന പോകുന്നത്. വികസിത രാജ്യമാകും മുമ്പേ ജനസംഖ്യ കുറയുകയും വൃദ്ധജനസംഖ്യ വർധിക്കുകയും ചെയ്യുന്നതു ചൈനയുടെ ഭാവി വളർച്ചയ്ക്കു മുന്നിൽ ചോദ്യചിഹ്നങ്ങൾ ഉയർത്തും. അധ്യാനിക്കുന്നവരുടെ എണ്ണം കുറയുമ്പോൾ ഉൽപാദനം കുറയും. അത് ആഗോള വളർച്ചയെയും ബാധിക്കും.


ഈ പോരാട്ടം അത്ര എളുപ്പമല്ല; ഇനിയെങ്കിലും യാഥാര്‍ഥ്യത്തിലേക്ക് ഉണരൂ; അഭ്യര്‍ഥനയുമായി കോലി | Virat Kohli appeals Indian citizens to maintain social distancing\nDelhi, First Published 27, Mar 2020, 10:33 PM\nഇതിനര്‍ത്ഥം ഈ പോരാട്ടത്തെ വളരെ ലളിതമായി നാം കാണുന്നു എന്നതാണ്. എന്നാല് കാണുന്നപോലെയോ മനസിലാക്കിയപോലെയോ ഈ പോരാട്ടം അത്ര എളുപ്പമല്ല. അതുകൊണ്ടുതന്നെ എല്ലാവരും പരമാവധി സാമൂഹിക അകലം പാലിക്കണമെന്ന് അപേക്ഷിക്കുകയാണ്.\nദില്ലി: കൊവിഡ് 19 ഇന്ത്യയിലും പടര്‍ന്നുപിടിക്കുമ്പോള് ജനങ്ങളോട് പരമാവധി സാമൂഹിക അകലം പാലിക്കണമെന്ന് അഭ്യര്‍ഥിച്ച് ഇന്ത്യന് നായകന് വിരാട് കോലി. ട്വിറ്ററില് പോസ്റ്റ് ചെയ്ത വീഡിയോയിലൂടെയാണ് കോലി ആരാധകരോട് യാഥാര്‍ത്ഥ്യം മനസിലാക്കി കൂടുതല് ഉത്തരവാദിത്തത്തോടെ പെരുമാറാന് അഭ്യര്‍ത്ഥിച്ചത്.\nഎന്റെ പേര് വിരാട് കോലി. ഇന്ത്യ കളിക്കാരന് എന്ന നിലയിലല്ല, ഇന്ത്യന് പൌരനെന്ന നിലയിലാണ് ഞാനിപ്പോള് നിങ്ങളോട് സംസാരിക്കുന്നത്. കഴിഞ്ഞ കുറച്ചു ദിവസങ്ങളായി ഞാന് കാണുന്നത്, കര്‍ഫ്യു നിയന്ത്രണങ്ങളൊ, ലോക്ക് ഡൌണ് നിര്‍ദേശങ്ങളോ പാലിക്കാതെ ആളുകള് സംഘമായി സഞ്ചരിക്കുന്നതാണ്. ഇതിനര്‍ത്ഥം ഈ പോരാട്ടത്തെ വളരെ ലളിതമായി നാം കാണുന്നു എന്നതാണ്. എന്നാല് കാണുന്നപോലെയോ മനസിലാക്കിയപോലെയോ ഈ പോരാട്ടം അത്ര എളുപ്പമല്ല. അതുകൊണ്ടുതന്നെ എല്ലാവരും പരമാവധി സാമൂഹിക അകലം പാലിക്കണമെന്ന് അപേക്ഷിക്കുകയാണ്.\nസര്‍ക്കാരിന്റെ നിര്‍ദേശങ്ങള് അനുസരിക്കുക. നിങ്ങളുടെ അശ്രദ്ധകൊണ്ട് നിങ്ങളുടെ കുടുംബത്തിലെ ആര്‍ക്കും വൈറസ് ബാധ പടരാതിരിക്കട്ടെ. വിദഗ്ധരുടെ നിര്‍ദേശങ്ങള് അനുസരിക്കൂ. അവര് നമുക്കായി കഠിനമായി പ്രയത്നിച്ചുകൊണ്ടിരിക്കുകയാണ്. സംഘമായി പുറത്തുപോയി നിയമലംഘനം നടത്താതെ നമ്മുടെ ചുമതലകള് നിര്‍വഹിച്ചാല് മാത്രമെ ഈ പോരാട്ടം ജയിക്കാനാവു.\nരാജ്യത്തിന്റെ നന്‍മയെ കരുതിയെങ്കിലും അത് ചെയ്യു. സാഹചര്യത്തിന്റെ ഗൌരവം മനസിലാക്കി യാഥാര്‍ഥ്യത്തിലേക്ക് ഉണര്‍ന്ന് ഉത്തരവാദിത്തം ഏറ്റെടുക്കു. രാജ്യത്തിനിപ്പോള് ആവശ്യം നമ്മുടെ പിന്തുണയും സത്യസന്ധതയുമാണ്-കോലി പറഞ്ഞു\nLast Updated 27, Mar 2020, 10:33 PM\nകോലി കൊവിഡ് 19


പരിശീലനത്തിനിടെ അറബിക്കടലില് തകര്‍ന്നുവീണ മിഗ്-29കെ യുദ്ധവിമാനത്തിന്റെ അവശിഷ്ടങ്ങള് കണ്ടെത്തി; പൈലറ്റിനായി തെരച്ചില് തുടരുന്നു - BIGNEWSLIVE | Latest Malayalam News\nന്യൂഡല്‍ഹി: പരിശീലനത്തിനിടെ അറബിക്കടലില് തകര്‍ന്നുവീണ നാവികസേനയുടെ മിഗ്-29കെ യുദ്ധവിമാനത്തിന്റെ അവശിഷ്ടങ്ങള് കണ്ടെത്തി. അപകടം നടന്ന് നാല് ദിവസത്തെ തെരച്ചിലിന് ശേഷമാണ് നാവികസേനയിലെ വിദഗ്ധര് വിമാനത്തിന്റെ ആദ്യ അവശിഷ്ടങ്ങള് കണ്ടെത്തിയത്.\nഅതേസമയം അപകടത്തില് കാണാതായ പൈലറ്റ് കമാന്‍ഡര് നിഷാന്ത് സിങിനായി തെരച്ചില് ഊര്‍ജിതമായി തുടരുകയാണ്. വിമാന അവശിഷ്ടങ്ങള് കണ്ടെത്തിയ മേഖലകളില് കൂടുതല് യുദ്ധകപ്പലുകളും ഹെലികോപ്റ്ററും എത്തിച്ച് തെരച്ചില് ഊര്‍ജ്ജിതമാക്കിയിരിക്കുകയാണ്. അപകടം നടക്കുമ്പോള് വിമാനത്തില് ഉണ്ടായിരുന്ന ട്രെയ്‌നിയായ രണ്ടാം പൈലറ്റ് പരിക്കുകളോടെ രക്ഷപ്പെട്ടിരുന്നു.\nഅതേസമയം യുദ്ധവിമാനം തകര്‍ന്നുവീഴുന്നതിന് തൊട്ടുമുമ്പ് നിഷാന്ത് സിങ് വിമാനത്തില് നിന്ന് ഇജക്ട് ചെയ്ത് പുറത്തേക്ക് ചാടിയിട്ടുണ്ടെന്നാണ് വിലയിരുത്തല്. നിലവില് കണ്ടെത്തിയ അവശിഷ്ടങ്ങളില് നിഷാന്തിന്റെ ഇജക്ഷന് സീറ്റില്ലെന്നാണ് നാവികസേനയിലെ വിദഗ്ധര് വ്യക്തമാക്കിയ്ത. പൈലറ്റ് ഇജക്ട് ചെയ്ത് കടലിലേക്ക് ചാടുമ്പോള് വിമാനം വളരെ താഴ്ന്നാണ് പറന്നിരുന്നതെന്നാണ് സൂചന. സീറ്റ് ഇജക്ട് ചെയ്ത ശേഷം രണ്ടാമതൊരു പാരച്യൂട്ട് താഴ്ന്നിറങ്ങുന്നതായി കണ്ടിരുന്നുവെന്നാണ് അപകടത്തില് നിന്ന് രക്ഷപ്പെട്ട ട്രെയ്‌നി പൈലറ്റും അറിയിച്ചത്.\nതകര്‍ന്നു വീണ മിഗ്-29കെ യുദ്ധവിമാനത്തില് ലോകത്ത് ഏറ്റവും നൂതനമായി കണക്കാക്കപ്പെടുന്ന റഷ്യന് നിര്‍മിത കെ-36ഡി 3.5 ഇജക്ഷന് സീറ്റാണ് ഘടിപ്പിച്ചിരിക്കുന്നത്. ഇജക്ഷന് ഹാന്‍ഡില് വലിക്കുമ്പോള് ആദ്യം പിന്‍സീറ്റും പിന്നീട് മുന്നിലെ പൈലറ്റ് സീറ്റുമാണ് വിമാനത്തില് നിന്ന് അടര്‍ന്നുമാറുക.\nTags: Indiaindian navymig29k fighter jetmissing pilot